ടൊയോട്ട ഫോര്‍ച്യൂണറിന് പുതിയ ഒരു എതിരാളി; സ്‌കോഡ കൊഡിയാക്ക് അടുത്ത മാസം വരുന്നു - Malayalam DriveSpark\nടൊയോട്ട ഫോര്‍ച്യൂണറിന് പുതിയ ഒരു എതിരാളി; സ്‌കോഡ കൊഡിയാക്ക് അടുത്ത മാസം വരുന്നു\nPublished: Saturday, September 9, 2017, 14:07 [IST]\nഇന്ത്യന് വിപണിയില് പിടിമുറുക്കാന് സ്‌കോഡ ഒരുങ്ങുകയാണ്. പുതുതലമുറ ഓക്ടാവിയക്ക് പിന്നാലെ ഓക്ടാവിയ ആര്‍എസിനെയും അവതരിപ്പിച്ച ചെക്ക് നിര്‍മ്മാതാക്കള്, തങ്ങളുടെ നിലപാട് വ്യക്തമാക്കി കഴിഞ്ഞു.\nടൊയോട്ട ഫോര്‍ച്യൂണര് അടക്കി വാഴുന്ന എസ്‌യുവി നിരയാണ് സ്‌കോഡയുടെ അടുത്ത നീക്കം. പുതിയ എസ്‌യുവി കൊഡിയാക്കില് പ്രതീക്ഷയര്‍പ്പിച്ചാണ് ഫോര്‍ച്യൂണറിനും, എന്‍ഡവറിനും എതിരെ സ്‌കോഡ നീങ്ങുന്നത്. സ്‌കോഡയുടെ ഫ്‌ളാഗ്ഷിപ്പ് എസ്‌യുവി കൊഡിയാക്ക്, ഓക്ടോബര്4ന് ഇന്ത്യന് വിപണിയില് എത്തും.\nഫോക്സ് വാഗണ് ഗ്രൂപ്പിന്റെ വിഖ്യാത ഫ്ളെക്സിബിള് എംക്യൂബി പ്ലാറ്റ്ഫോമിലാണ് കൊഡിയാക്ക് എസ് യു വി ഒരുങ്ങുന്നത്. ഒക്ടാവിയ, സൂപേര്‍ബ് മോഡലുകള് അണിനിരക്കുന്നതും എംക്യൂബി പ്ലാറ്റ്ഫോമിലാണ്.\nഇന്ത്യയില് സ്‌കോഡയുടെ ആദ്യ മൂന്ന് നിര എസ് യു വി കൂടിയാണ് കൊഡിയാക്ക്.\nസ്‌കോഡയുടെ സിഗ്‌നേച്ചര് ബട്ടര്‍ഫ്ളൈ ഗ്രില്, പുതുക്കി ഉയര്‍ത്തിയ എല്‍ഇഡി ഹെഡ്ലൈറ്റുകള്, എല്‍ഇഡി ഡെയ്ടൈം റണ്ണിംഗ് ലൈറ്റുകള് ഉള്‍പ്പെടുന്നതാണ് കൊഡിയാക്കിന്റെ മുഖരൂപം.\nടെയില് ലൈറ്റുമായി ചേര്‍ന്നണയുന്ന ഷൗള്‍ഡര് ലൈന്, കൊഡിയാക്കിന്റെ ഡിസൈന് സവിശേഷതകളില് ഒന്നാണ്. 143 bhp കരുത്തും 320 Nm torque ഉം ഉത്പാദിപ്പിക്കുന്ന 2.0 ലിറ്റര് ടിഡിഐ ഡീസല് എഞ്ചിനില് തന്നെയാകും കൊഡിയാക്ക് എസ്‌യുവി ഇന്ത്യന് തീരമണയുക.\nആദ്യ വരവില് കൊഡിയാക്കിന് പെട്രോള് എഞ്ചിന് ലഭിക്കില്ല എന്നാണ് സൂചന. പുതുതായി അവതരിച്ച ഓക്ടാവിയയിലും, ഫോക്‌സ്‌വാഗണ് ടിഗ്വാനിലും ഇതേ 2.0 ലിറ്റര് ഡീസല് എഞ്ചിന് തന്നെയാണ് ഒരുങ്ങുന്നത്.\nഓള്-വീല്-ഡ്രൈവ് സംവിധാനത്തിലാണ് കൊഡിയാക്കി ഇന്ത്യയിലെത്തുക.\nആപ്പിള് കാര്‍പ്ലേ, ആന്‍ഡ്രോയ്ഡ് ഓട്ടോ കണക്ടിവിറ്റിയോടെയുള്ള വലിയ ടച്ച്‌സ്‌ക്രീന് ഇന്‍ഫോടെയ്ന്‍മെന്റ് സിസ്റ്റമാകും അകത്തളത്തില് ഇടംപിടിക്കുക. ഓക്ടാവിയയില് ലഭ്യമായ ഹാന്‍ഡ്‌സ്-ഫ്രീ പാര്‍ക്ക് അസിസ്റ്റ്, കൊഡിയാക്കിനും ലഭിച്ചേക്കാം.\nഎന്തായാലും ഹ്യുണ്ടായി സാന്റാഫെയും, ജീപ് കോമ്പസും, ഫോക്സ് വാഗൺ ടിഗ്വാനും സാന്നിധ്യമറിയിക്കുന്ന എസ് യു വി ശ്രേണിയിലേക്കുള്ള കൊഡിയാക്കിന്റെ കടന്ന് വരവ്, മത്സരം ഒന്നുകൂടി കൊഴുപ്പിക്കും.\nSkoda Kodiaq India Launch Date Revealed. Read in Malayalam.\nStory first published: Saturday, September 9, 2017, 14:07 [IST]


വാലറ്റക്കാരന്റെ കാഴ്ച: April 2013\nപണത്തിനുമേലെ പരുന്തും പറക്കില്ലെന്നാണ് പഴഞ്ചൊല്ല്. പക്ഷേ ആ പരുന്തിനുമേലെ പറക്കുന്ന മറ്റൊരിനം നോട്ടുകള് ഊരാകെ പാറിനടക്കുന്നുണ്ടെന്ന വാര്‍ത്ത 'നിരക്ഷര'ന്റെ ബ്ലോഗില് ഏറെ കൌതുകത്തോടെയാണ് വായിച്ചത്.\nഅങ്ങനെ 'കൌതുകപ്പെടേണ്ട' കാര്യമൊന്നുമല്ല, വളരേ ഗൌരവമുള്ളതും ഒരുപക്ഷേ ഭയാനകവുമായ കാര്യമാണ് അത്. പക്ഷേ ഒരു പരദേശിയും ശരാശരി മലയാളിയും അല്പനുമായ എനിക്ക് 'ഇന്ത്യാക്കാര്‍ക്ക് പ്രാന്തുപിടിക്കുന്നത് കണ്ടാല് നല്ല ചേലെ'ന്ന് തോന്നാറുണ്ട്.\nഒരു പ്രമുഖ ധനകാര്യസ്ഥാപനത്തില്‍നിന്നു ലഭിച്ച നോട്ടുകളില് ചിലത് കള്ളനോട്ടുകളാണെന്ന് കണ്ടെത്തിയതും അവിടത്തെ മാനേജരടക്കമുള്ള ജീവനക്കാര് അവയെ ന്യായീകരിച്ചതും അവ മാറ്റിക്കൊടുക്കാന് വിസമ്മതിച്ചതുമൊക്കെയാണ് ആ കുറിപ്പിന്റെ ഉള്ളടക്കം. അത്തരത്തിലുള്ള കറന്‍സി വാങ്ങുകയും കൊടുക്കുകയും ചെയ്യുന്ന സമൂഹത്തിലെ വിവിധമേഘലകളിലുള്ളവരുടെ ഇടപെടലുകള് ഒരു സാധാരണക്കാരന്റെ ജീവിതത്തില് വരുത്തിവെയ്ക്കുന്ന സംഘര്‍ഷങ്ങളേയും അദ്ദേഹം അത്യുക്തിയില്ലാതെ വ്യക്തമാക്കിയിരിക്കുന്നു. എല്ലാത്തിലും ഉപരിയായി, പണം കൈകാര്യം ചെയ്യുന്നവര് അവശ്യം അറിഞ്ഞിരിക്കേണ്ട കാര്യങ്ങളേക്കുറിച്ച് അദ്ദേഹം നന്നായി വിശദീകരിക്കുകയും ചെയ്തിട്ടുണ്ട്.\nഈ പണം എന്നു പറയുന്ന സാധനം തന്നെ ഒരു തട്ടിപ്പാണ് (പത്രക്കാരുടെ വാചകപാതകം കാരണം പണം, ധനം, സമ്പത്ത് എന്നീ വാക്കുകള് തമ്മിലുള്ള വേര്‍തിരിവുകള് തന്നെ വ്യക്തമല്ലാതായിത്തുടങ്ങിയിരിക്കുന്നു). ഭരണവര്‍ഗ്ഗം യഥേഷ്ടം സൃഷ്ടിക്കുന്ന, അടിയാളന്‍മാരുടെ അധ്വാനത്തെ ചൂഷണം ചെയ്യാന് സമൂഹത്തില് അടിച്ചേല്‍പ്പിക്കുന്ന വെറുമൊരു വിനിമയോപകരണം മാത്രമാണ് അത്. പണം അച്ചടിച്ചിറക്കാന് (ഇപ്പോള് 'അച്ചടി' കുറവാണ്, ആധുനിക കറന്‍സികള് ഇലക്ട്രോണിക് ബിറ്റുകളാണ്) സമൂഹം അനുവദിച്ച കുത്തകാധികാരമുള്ളവരാണ് ഒരോ നാടിന്റേയും യഥാര്‍ത്ഥ ഭരണകര്‍ത്താക്കള്. അമേരിക്കയേപ്പോലുള്ള ക്യാപ്പിറ്റലിസ്റ്റ് വ്യവസ്ഥിതിയില് പണം "സൃഷ്ടിക്കുന്നത്" കോര്‍പ്പറേറ്റുകളാണ്. ഇന്ത്യയേപ്പോലുള്ള രാജ്യങ്ങളില് അതതുസമയം ഭരണത്തിലിരിക്കുന്ന രാഷ്ട്രീയക്കാരും (ഇന്ത്യയിലും കുറച്ചുകാലമായി കോര്‍പ്പറേറ്റുകള് പണം സൃഷ്ടിച്ചുതുടങ്ങിയിട്ടുണ്ട്). ഇതിന്റെയൊക്കെ വേരറ്റത്തേയ്ക്കു ചെന്നാല് ബിറ്റുകളായും പേപ്പര് രൂപത്തിലുമൊക്കെയുള്ള കറന്‍സി പ്രസ്ഥാനം വലിയൊരു മാഫിയാ പ്രവര്‍ത്തനം തന്നെയാണെന്ന് കണ്ടെത്താവുന്നതാണ്. സാമ്പത്തികവളര്‍ച്ച എന്നൊന്നുണ്ടാകണമെങ്കില് ഉല്‍പ്പാദനത്തോടൊപ്പം അതിനനുസൃതമായ കറന്‍സി ലഭ്യതയും വര്‍ദ്ധിക്കണമെന്ന വാദം അംഗീകരിച്ചുകൊണ്ടുതന്നെയാണ് നിലവിലുള്ള മോണിറ്ററി സിസ്റ്റം ഒരു തരം കാപട്യമാണെന്ന് പറയുന്നത്.\nഏങ്കിലും ഒരു സാധാരണക്കാരന് അവന്റെ നിലനില്‍പ്പിനും അവന്റെ സേവനത്തിന്റെ മൂല്യം ലഭിക്കുന്നതിനും ലഭ്യമായ ഒരേയൊരുപാധിയാണ് കറന്‍സി. ഭരണവര്‍ഗ്ഗം എന്തുതട്ടിപ്പുവേണമെങ്കിലും ചെയ്യട്ടെ - അവസാനം കയ്യില് കിട്ടുന്ന കടലാസുകഷണം സമൂഹത്തില് അംഗീകരിക്കപ്പെട്ട മൂല്യം ഉള്ളതാണെന്നുള്ള ഒരു ആശ്വാസത്തിനെങ്കിലും ഒരു സാധാരണ പൌരന് അര്‍ഹതയുണ്ടല്ലോ. ആ വിശ്വാസത്തേയാണ് കള്ളനോട്ടുകള് ധ്വംസിക്കുന്നത്.\nഇന്ത്യയില് കള്ളനോട്ടുകള്‍ക്ക് ഇത്രയും പ്രചാരം കിട്ടാനുള്ള പ്രധാന കാരണം വന് തോതിലുള്ള കറന്‍സി ഇടപാടുകളാണ്. ദൈനംദിന വ്യവഹാരങ്ങളില് ഇലക്ട്രോണിക് പേയ്‌മെന്റ് തീരെ കുറവ്. കള്ളപ്പനോട്ടുകള് പ്രചരിപ്പിക്കാനും അനധികൃത സമ്പാദ്യം "വെളുപ്പിച്ചെടുക്കാനും" ഏറേ സാധ്യതയുള്ള ഒരു വ്യവസ്ഥിതിയാണ് അത്. രാജ്യത്തെ പകുതിയിലേറെ ജനങ്ങള് വേണ്ടത്ര വിദ്യാഭ്യാസമോ ലോകപരിചയമോ ഇല്ലാത്തവരാണെന്നതും ഇത്തരം ക്രിമിനല് പ്രവര്‍ത്തനത്തെ സഹായിക്കുന്നു.\nനിരക്ഷരന്റെ ആ ബ്ലോഗിലെ ഒരു അഭിപ്രായവ്യക്താവ് ഒരു ഏടിഎമ്മില് നിന്ന് നാല്പതിനായിരം രൂപ പിന്‍വലിച്ച ഒരു അനുഭവവും വിശദീകരിക്കുന്നുണ്ട്. എന്നെ ഏറെ ചിന്തിപ്പിച്ച ഒരു കമെന്റ് ആണ് അത്. കറന്‍സി വിനിമയ നിരക്ക് അല്പനേരത്തേയ്ക്ക് മാറ്റിനിറുത്തിയാല്, നാല്പതിനായിരം രൂപ എന്നത് (കാനഡയിലെ) എണ്ണായിരം ഡോളറിന്റേയെങ്കിലും പര്‍ച്ചേസിങ്ങ് പവര് ഉള്ള തുകയാണ്. ഇവിടെ ഒരു കടയില് ചെന്ന് എണ്ണായിരം ഡോളറിന്റെ ഒരു കറന്‍സി ഇടപാടു നടത്താന് ശ്രമിച്ചാല് മിക്ക സ്ഥാപനങ്ങളിലും അതു നടക്കില്ല. ഇനി അഥവാ നടന്നാല്‍ത്തന്നെ നിങ്ങളുടെ വിശ്വസ്തമായ ഒന്നിലധികം തിരിച്ചറിയല് രേഖകള് അവര് കയ്യില് കരുതിവെയ്ക്കും - അത് മേലധികാരികള്‍ക്ക് റിപ്പോര്‍ട്ട് ചെയ്യുകയും ചെയ്യും. നിങ്ങള് ശ്രദ്ധയില്‍പ്പെടാതിരിക്കണമെങ്കില് 500ല് കൂടിയ തുകയ്ക്ക് ക്രെഡിറ്റ്/ഡെബിറ്റ് കാര്‍ഡും, ക്രെഡിറ്റ് കാര്‍ഡിനുമുകളിലുള്ള തുകയ്ക്ക് ബാങ്ക് ഡ്രാഫ്റ്റും കൊടുത്തേ തീരൂ. അതായത് അഞ്ഞൂറു ഡോളറില് കൂടിയ തുക ഒരു അംഗീകൃത ബാങ്കിങ്ങ് സ്ഥാപനത്തിന്റെ പേയ്മെന്റ് സംവിധാനത്തിലൂടെയേ ഉപയോഗിക്കാനാകൂ എന്നര്‍ത്ഥം. അപ്രകാരം കറന്‍സി ഇടപാടുകള് ഏറെ പരിമിതപ്പെടുത്തുന്നതുകൊണ്ടാണ് വികസിതരാജ്യങ്ങളില് കള്ളനോട്ടടി അത്രകണ്ട് വിജയിക്കാത്തത്.\nഈ എണ്ണായിരം ഡോളര് കറന്‍സി രൂപത്തില് ബാങ്കില് നിക്ഷേപിക്കാന് ചെന്നാലും പ്രശ്നമാണ്. ഒരു നിശ്ചിത തുകയ്ക്കുമുകളിലുള്ള എല്ലാ നിക്ഷേപങ്ങളും ബാങ്കുകള് 'ഫ്ലാഗ്' ചെയ്യും. ആ തുക എത്രയെന്നത് ബാങ്കിന് നിങ്ങളേക്കുറിച്ചുള്ള അറിവിനനുസരിച്ചിരിക്കും. ബാങ്കിലെ ഓരോ ജീവനക്കാരനും AML/TF (Anti Money Laundering/ Terrorism Financing) പരിശീലനം നേടിയവരാണ്. സംശയകരമായ എല്ലാ ക്യാഷ് ഇടപാടുകളും റിപ്പോര്‍ട്ട് ചെയ്യേണ്ടത് അവരുടെ ഉത്തരവാദിത്വവുമാണ്. അതുകൊണ്ട് ക്രെഡിറ്റ് കാര്‍ഡ് വഴിയോ മറ്റ് ബാങ്ക് ഉപകരണങ്ങള് വഴിയോ ലഭിക്കുന്ന പേയ്‌മെന്റുകളെ സേവനദാതാക്കള്‍ക്കും ഉപഭോക്താക്കള്‍ക്കും വിശ്വസിക്കാം.\nകറന്‍സിയിലൂടെ മാത്രം (മുഖ്യമായും) ഇടപാടുകള് നടത്തുന്ന ഇന്ത്യയില് ഇത്തരം നിയന്ത്രണങ്ങളും മേല്‍നോട്ടവും സാധ്യമല്ല. അതുകൊണ്ടുതന്നെ കുറ്റകൃത്യങ്ങളിലൂടെ ലഭിച്ച പണവും കള്ളനോട്ടുകളും എളുപ്പത്തില് ഉപയോഗിക്കാന് കഴിയും.\nപൂര്‍ണ്ണമായും ഇലക്ട്രോണിക് പേയ്‌മെന്റ് സംവിധാനം ഏര്‍പ്പെടുത്താനും നിഷ്കര്‍ഷിക്കാനും ഇന്ത്യയില് പരിമിതികളുണ്ട്. ബഹുഭൂരിപക്ഷത്തിനും വിദ്യാഭ്യാസമില്ലാത്തതുതന്നെയാണ് മുഖ്യ പ്രശ്നം. ഒരു ഡെബിറ്റ് കാര്‍ഡ് ഉപയോഗിക്കാന് പ്രൈമറി വിദ്യാഭ്യാസമെങ്കിലും വേണം - അതിനെ സുരക്ഷിതമായി ഉപയോഗിക്കാന് ഏറെ പരിശീലനവും. വൈദ്യുതിയുടെ ദൌര്‍ലഭ്യമാണ് മറ്റൊരു പ്രശ്നം. തുടര്‍ച്ചയായി വൈദ്യുതി ലഭിക്കാനുള്ള വിശ്വസ്തമായ സംവിധാനമില്ലാത്തിടത്തോളം രാജ്യവ്യാപകമായ ഇലക്ട്രോണിക് വ്യവഹാരവ്യവസ്ഥിതി കൊണ്ടുവരിക സാധ്യമല്ല. ഉദ്യോഗസ്ഥവൃന്ദത്തിന്റേയും രാഷ്ട്രീയക്കാരുടേയും പങ്കാളിത്തത്തോടെയുള്ള സാമ്പത്തിക കുറ്റകൃത്യങ്ങള് ഇലക്ട്രോണിക് സംവിധാനം വരുന്നതുകൊണ്ട് ഇല്ലാതാകില്ല - അതിന്റെ ഉത്തമോദാഹരണമാണ് റെയില്‍വേ ബുക്കിങ്ങ് സംവിധാനം. ഇതിനെല്ലാം പുറമേയാണ് ശക്തമായ, കാര്യക്ഷമമായ നിയമവാഴ്ചയുടെ അഭാവം.\nപിന്നെ ചെയ്യാവുന്നത് അച്ചടിക്കുന്ന കറന്‍സിയുടെ ഘടനയില്‍ത്തന്നെ മാറ്റം വരുത്തുക എന്നതാണ്. കാനഡയില് ഇക്കഴിഞ്ഞ വര്‍ഷം മുതല് 'പോളിമര്' നോട്ടുകള് ലഭ്യമായിത്തുടങ്ങി. ഇത്തരം നോട്ടുകള് കടലാസിലല്ല, മറിച്ച് ഒരു വിശേഷ തരം സിന്തറ്റിക് പോളിമറിലാണ് അച്ചടിക്കുന്നത്. കടലാസ്സു നോട്ടുകളിലേതിനേക്കാള് വിശിഷ്ടമായ സുരക്ഷാ സംവിധാനങ്ങള് ഉള്‍ക്കൊള്ളിക്കാനും ഇത്തരം നോട്ടുകളിലൂടെ സാധിക്കും. ഈ പോളിമര് രണ്ടേ രണ്ടു കമ്പനികള് മാത്രമാണ് ഉല്‍പാദിപ്പിക്കുന്നത്. വിപണിയില് ലഭ്യമായ 'മഷി'കൊണ്ടൊന്നും അതില് അച്ചടിക്കാന് സാധിക്കുകയുമില്ല. ഓസ്ട്രേലിയയാണ് ആദ്യമായി ഇത്തരം നോട്ടുകള് പരീക്ഷിച്ചത്. അവരുടെ അനുഭവത്തില് കള്ളനോട്ടുകളെ വളരേ വലിയൊരളവില് കുറയ്ക്കാന് ആ മാറ്റം സഹായിച്ചു. കള്ളന്മാര് നാടുവാഴുന്ന ഇന്ത്യയില്, പക്ഷേ, അത്തരമൊരു മാറ്റം ഉടനേ വരുമെന്ന് പ്രതീക്ഷിക്കാനാവില്ല.\nകഴിഞ്ഞ തവണ നാട്ടില് വന്നപ്പോള് അച്ഛന് കുറച്ചു പണം കയ്യില് തന്നിരുന്നു. അച്ഛന്റെ ഭാഗത്തുനിന്നു നോക്കിയാല് വലിയൊരു തുകതന്നെയായിരുന്നു തന്നത്. വേണ്ടെന്നു പറയുമോയെന്ന് ഭയപ്പെട്ട് അല്പം അറച്ചും ഏറെ വിനയത്തോടെയുമാണ് ആ പണം അദ്ദേഹം കയ്യില് തന്നത്. ഞാനത് സന്തോഷത്തോടെ വാങ്ങി വെച്ചു. ഇങ്ങോട്ടുവന്നപ്പോള് അതേപടി കൊണ്ടുവരികയും ചെയ്തു. അടുത്തതവണ നാട്ടില് വരുമ്പോള് ചിലവാക്കാമെന്നു കരുതി സൂക്ഷിച്ചുവെച്ചിരിക്കുകയാണ്. അതില് കള്ളനോട്ടുണ്ടോയെന്ന് ഈശ്വരനറിയാം. ഏതായാലും ഞാനൊരു കനേഡിയന് പൌരനായതുകൊണ്ട് നാട്ടിലെ യേഡങ്ങുന്ന് കുനിച്ചുനിര്‍ത്തി കൂമ്പിനിടിക്കില്ലായിരിക്കും. രണ്ടുപേരെ വെടിവെച്ചുകൊന്ന ഇറ്റലിക്കാര് ആര്‍ഭാടത്തോടെ പോലീസ് കസ്റ്റഡിയില് കഴിയുന്ന നാടല്ലേ. ഇറ്റലിയേക്കാള് എന്തുകൊണ്ടും മെച്ചപ്പെട്ട രാജ്യമാണ് ക്യാനഡ. കൊലപാതകത്തേക്കാള് എന്തുകൊണ്ടും കുറഞ്ഞ കുറ്റമാണ് കള്ളനോട്ട് കൈവശം വെയ്ക്കല്. അല്ലേ?\nPosted by കൊച്ചു കൊച്ചീച്ചി at 8:16 AM6comments


പാര്‍ലമെന്റ് ആക്രമണം: ട്രംപിന്റെ ട്വിറ്റര്, ഫെയ്‌സ്ബുക്ക് അക്കൗണ്ടുകള് മരവിപ്പിച്ചു - Keralabhooshanam Daily പാര്‍ലമെന്റ് ആക്രമണം: ട്രംപിന്റെ ട്വിറ്റര്, ഫെയ്‌സ്ബുക്ക് അക്കൗണ്ടുകള് മരവിപ്പിച്ചു\nHome/NEWS/BREAKING NEWS/പാര്‍ലമെന്റ് ആക്രമണം: ട്രംപിന്റെ ട്വിറ്റര്, ഫെയ്‌സ്ബുക്ക് അക്കൗണ്ടുകള് മരവിപ്പിച്ചു\nവാഷിങ്ടന്: യുഎസ് കാപ്പിറ്റോള് മന്ദിരത്തില് അരങ്ങേറിയ അക്രമസംഭവങ്ങളുടെ പശ്ചാത്തലത്തില് യുഎസ് പ്രസിഡന്റ് ഡോണാണ്‍ഡ് ട്രംപിന്റെ ട്വിറ്റര്, ഫെയ്‌സ്ബുക് അക്കൗണ്ടുകള് താല്‍ക്കാലികമായി റദ്ദാക്കി. 12 മണിക്കൂര് നേരത്തേക്ക് അക്കൗണ്ട് മരവിപ്പിച്ചതായി ട്വിറ്റര് അറിയിച്ചു. പ്രസിഡന്റ് തിരഞ്ഞെടുപ്പിനെ കുറിച്ച് ട്രംപ് നടത്തിയ അടിസ്ഥാന രഹിതമായി പരാമര്‍ശങ്ങളാണ് കാപ്പിറ്റോളിലെ അക്രമസംഭവങ്ങളിലേക്കു നയിച്ചതെന്ന നിഗമനത്തിലാണ് ഈ തീരുമാനം.\nസംഭവുമായി ബന്ധപ്പെട്ട് ട്രംപിന്റെ മൂന്ന് ട്വീറ്റുകള് നീക്കം ചെയ്യണമെന്ന് ട്വിറ്റര് അറിയിച്ചിട്ടുണ്ട്. പ്രകോപനപരമായ ഈ ട്വീറ്റുകള് നീക്കം ചെയ്തില്ലെങ്കില് വിലക്ക് തുടരുമെന്ന് ട്വിറ്റര് ട്രംപിന് മുന്നറിയിപ്പ് നല്‍കി. നയലംഘനം ശ്രദ്ധയില്‍പ്പെട്ടതിനാല് 24 മണിക്കൂറത്തേക്ക് ട്രംപ് തന്റെ ഔദ്യോഗിക പേജില് പോസ്റ്റു ചെയ്യുന്നത് തടയുമെന്ന് ഫെയ്‌സ്ബുക്കും ട്വീറ്റ് ചെയ്തു. ട്രംപ് അനുകൂലികളെ അഭിസംബോധന ചെയ്ത് സംസാരിക്കുന്ന ട്രംപിന്റെ വീഡിയോ ഫെയ്‌സ്ബുക്കും യുട്യൂബും നീക്കം ചെയ്തിട്ടുണ്ട്. അടിയന്തര സാഹചര്യമായതിനാല് ട്രംപിന്റെ വിഡിയോ നീക്കം ചെയ്യുന്നതുള്‍പ്പെടെയുള്ള നടപടികള് കൈക്കൊള്ളുന്നുവെന്നാണ് ഫെയ്‌സ്ബുക് വൈസ് പ്രസിഡന്റ് ട്വീറ്റ് ചെയ്തത്.\nഅതേസമയം, അക്രമത്തെ നിയുക്ത പ്രസിഡന്റ് ജോ ബൈഡന് അപലപിച്ചു. അമേരിക്കയില് അരങ്ങേറിയത് കലാപമാണെന്ന് അദ്ദേഹം പറഞ്ഞു. ട്രംപ് നേരിട്ടെത്തി ജനങ്ങളോട് കാര്യങ്ങള് വ്യക്തമാക്കണമെന്നും ബൈ!ഡന് ആവശ്യപ്പെട്ടു. ട്രംപിനെ പരസ്യമായി വിമര്‍ശിച്ച് മുന് പ്രസിഡന്റ് ജോര്‍ജ് ബുഷ് രംഗത്തെത്തി.\nജോ ബൈഡന്റെ വിജയം അംഗീകരിക്കാന് ജനപ്രതിനിധിസഭയും സെനറ്റും യോഗം ചേരുന്നതിനിടെയാണ് യുഎസ് കാപ്പിറ്റോളിലേക്ക് ഇരച്ചുകയറി ട്രംപ് അനുകൂലികളുടെ പ്രതിഷേധം. ബാരിക്കേഡുകള് തകര്‍ത്ത് അകത്തുകടന്ന അക്രമാസക്തരായ പ്രക്ഷോഭകാരികള് പൊലീസുമായി ഏറ്റുമുട്ടി. വെടിവയ്പ്പില് ഒരു സ്ത്രീ കൊല്ലപ്പെട്ടു. കോണ്‍ഗ്രസിലെ നടപടികള് നീട്ടിവയ്ക്കണമെന്ന് ആവശ്യപ്പെട്ടാണ് ആയുധധാരികളായ നൂറുകണക്കിന് ട്രംപ് അനുകൂലികള് കാപ്പിറ്റോള് വളഞ്ഞ് അക്രമം അഴിച്ചുവിട്ടത്. കണ്ണീര്‍വാതകം പ്രയോഗിച്ചാണ് പ്രതിഷേധക്കാരെ പൊലീസ് ഒഴിപ്പിച്ചത്. സെനറ്റര്‍മാരെയും സുരക്ഷിത സ്ഥലത്തേക്ക് മാറ്റി.\nവാഷിങ്ടണില് കര്‍ഫ്യൂ പ്രഖ്യാപിച്ചു. ട്രംപ് അനുകൂല മുദ്രാവാക്യങ്ങള് മുഴക്കിയും ബാനറുകള് ഉയര്‍ത്തിയുമാണ് പ്രതിഷേധക്കാര് നാടകീയ രംഗങ്ങള് സൃഷ്ടിച്ചത്. അതേസമയം, വിജയം തന്നോടൊപ്പമെന്ന് ആവര്‍ത്തിച്ച ട്രംപ് പ്രതിഷേധം അവസാനിപ്പിക്കാന് ട്വിറ്ററിലൂടെ ആവശ്യപ്പെട്ടു.


Explained | വാക്സിനേഷന് ശേഷവും കോവിഡ് ബാധ ഉണ്ടായേക്കാം; എന്നാൽ അതിനുള്ള സാധ്യത വളരെ കുറവാണ് | Risk of Covid-19 infection after vaccination is low but not zero – News18 Malayalam\nസാൻഡിയാഗോയിലെ ആരോഗ്യപ്രവർത്തകർക്കിടയിൽ വാക്സിനേഷന് ശേഷം രോഗബാധിതരാകാനുള്ള സാധ്യത 1.19% ആയിരുന്നെങ്കിൽ ലോസ് ആഞ്ചലസിൽ അത് 0.97% ആണ്.\nകൊറോണ വൈറസിന് എതിരെയുള്ള വാക്സിനേഷൻ സ്വീകരിച്ച ആരോഗ്യ പ്രവർത്തകരിലും കോവിഡ് രോഗബാധ ഉണ്ടായതായി റിപ്പോർട്ട്. 'ദി ന്യൂ ഇംഗ്ലണ്ട് ജേർണൽ ഓഫ് മെഡിസിന്' അയച്ച കത്തിലാണ് ഗവേഷകരുടെ ഒരു സംഘം ഇക്കാര്യം റിപ്പോർട്ട് ചെയ്തത്.\nകഴിഞ്ഞ ഡിസംബർ 16-നും ഫെബ്രുവരി 9-നും ഇടയിലായി സാൻഡിയാഗോയിലും ലോസ് ആഞ്ചൽസിലും ഫൈസർ അല്ലെങ്കിൽ മോഡേണ വാക്സിനുകൾ സ്വീകരിച്ച ആരോഗ്യപ്രവർത്തകർക്കിടയിൽ നടത്തിയ വിവര ശേഖരണത്തിന്റെ അടിസ്ഥാനത്തിലാണ് ഈ റിപ്പോർട്ട് പുറത്തു വന്നിരിക്കുന്നത്. ഈ കാലയളവിൽ ഈ മേഖലയിൽ 36,659 ആദ്യ ഡോസുകളും 28,184 രണ്ടാം ഡോസുകളും ഉപയോഗിച്ചു കഴിഞ്ഞിട്ടുണ്ട്. ഈ പ്രദേശത്ത് കോവിഡ് 19 കേസുകളുടെ എണ്ണത്തിൽ ഗണ്യമായ വർദ്ധനവ് ഉണ്ടായ കാലയളവ് കൂടിയാണ് ഇത്.\nവാക്സിൻ സ്വീകരിച്ചതിനു ശേഷം കുറഞ്ഞത് ഒരു ദിവസത്തിന് ശേഷം 379 പേർക്കാണ് രോഗം സ്ഥിരീകരിച്ചത്. ആദ്യത്തെ ഡോസിന് ശേഷം രണ്ട് ആഴ്ചയ്ക്കുള്ളിൽ 71% പേർക്കും കോവിഡ് ബാധ സ്ഥിരീകരിച്ചു. രണ്ട് ഡോസുകളും സ്വീകരിച്ചതിനു ശേഷം 37 ആരോഗ്യപ്രവർത്തകർക്കാണ് രോഗം സ്ഥിരീകരിച്ചത്. രണ്ടാംഘട്ട വാക്സിനേഷനു ശേഷം പരമാവധി പ്രതിരോധം പ്രതീക്ഷിക്കുന്ന കാലയളവായിരുന്നു ഇത്.\nസാൻഡിയാഗോയിലെ ആരോഗ്യപ്രവർത്തകർക്കിടയിൽ വാക്സിനേഷന് ശേഷം രോഗബാധിതരാകാനുള്ള സാധ്യത 1.19% ആയിരുന്നെങ്കിൽ ലോസ് ആഞ്ചലസിൽ അത് 0.97% ആണ്. മോഡേണയുടെയും ഫൈസറിന്റെയും ക്ലിനിക്കൽ ട്രയലുകളിൽ കണ്ടെത്തിയതിനേക്കാൾ കൂടുതലാണ് ഈ കണക്കെന്ന് പഠനം ചൂണ്ടിക്കാട്ടുന്നു. എന്നാൽ, ക്ലിനിക്കൽ ട്രയലുകൾ ആരോഗ്യപ്രവർത്തകരെ മാത്രമല്ല പരിഗണിച്ചിരുന്നത്.\nഈ പഠനത്തിലൂടെ തെളിയുന്ന ഉയർന്ന അപകട സാധ്യതയ്ക്ക് പല കാരണങ്ങൾ ഉണ്ടെന്ന് പഠന റിപ്പോർട്ട് എഴുതിയ സംഘത്തിലെ അംഗമായ ലൂസി ഹോർട്ടൻ പറയുന്നു. 'ആരോഗ്യപ്രവർത്തകർ നിരന്തരം രോഗബാധിതരുമായി അടുപ്പം പുലർത്താൻ നിർബന്ധിതരാവുന്നുണ്ട്. മാത്രമല്ല, ഈ പഠനം നടത്തിയ കാലയളവിൽ വാക്സിനേഷൻ ക്യാംപയിനോടൊപ്പം ഈ പ്രദേശത്ത് രോഗവ്യാപനവും രൂക്ഷമായിരുന്നു. വാക്സിന്റെ ക്ലിനിക്കൽ ട്രയലിന്റെ ഭാഗമായ ജനവിഭാഗവും ആരോഗ്യപ്രവർത്തകർ മാത്രം ഉൾക്കൊള്ളുന്ന സംഘവും തമ്മിൽ പല വ്യത്യാസങ്ങളുമുണ്ട്. ആരോഗ്യപ്രവർത്തകരിൽ ഭൂരിപക്ഷവും യുവാക്കളും കോവിഡ് 19 രോഗബാധയ്ക്കുള്ള സാധ്യത, തങ്ങളുടെ സാഹചര്യങ്ങൾ കൊണ്ട് തന്നെ കൂടുതലുള്ള വിഭാഗവുമാണ്' - ലൂസി പറയുന്നു. കോവിഡ് മാനദണ്ഡങ്ങൾ കൃത്യമായി പാലിക്കാത്തതാണ് പ്രധാനമായും രോഗവ്യാപനത്തെ ത്വരിതപ്പെടുത്തുന്ന ഘടകം.\nഎന്തായാലും ഫൈസർ, മോഡേണ എന്നീ വാക്സിനുകൾ കൊറോണ വൈറസ് രോഗബാധയെ ഫലപ്രദമായി പ്രതിരോധിക്കുന്നുണ്ടെന്ന് യു എസ് സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ അവകാശപ്പെട്ടിട്ടുണ്ട്. സി ഡി സി തിങ്കളാഴ്ച പുറത്തു വിട്ട കണക്കുകൾ പ്രകാരം വാക്സിൻ കോവിഡിനെതിരെ 90% പ്രതിരോധം ഉറപ്പു വരുത്തുന്നുണ്ട്. ഗവൺമെന്റ് ഏജൻസി നടത്തിയ ഈ പഠനം പ്രകാരം മെസെഞ്ചർ ആർ എൻ എ സാങ്കേതികവിദ്യപ്രകാരം വികസിപ്പിച്ച പുതിയ വാക്സിനുകൾ നിലവിലെ സാഹചര്യത്തിൽ വൈറസ് വ്യാപനത്തിന്റെ വേഗത കുറയ്ക്കുന്നുണ്ട്. കോവിഡിന് എതിരെയുള്ള മുന്നണി പോരാളികളും ആരോഗ്യപ്രവർത്തകരും അധ്യാപകരും മറ്റു സാമൂഹ്യസേവകരും ഉൾക്കൊള്ളുന്ന 4000-ത്തോളം ആളുകൾക്കിടയിൽ നടത്തിയ പഠനമാണ് ഈ നിഗമനത്തിന് ആധാരം.\nFirst published: March 30, 2021, 13:50 IST\nCoronaCovid 19Covid 19 in IndiaCovid vaccineCovid vaccine impactCovid Vaccine in India


ഡെയ്‌സി ടാറ്റൂകൾ, അതിശയിപ്പിക്കുന്ന പുഷ്പം | പച്ചകുത്തൽ\nഡെയ്‌സി ടാറ്റൂകൾ, അതിശയിപ്പിക്കുന്ന പുഷ്പം\nThe ഡെയ്‌സി ടാറ്റൂകൾ മറ്റൊരു പുഷ്പ ടാറ്റൂ ലഭിക്കുന്നത് പരിഗണിക്കുകയാണെങ്കിൽ അവ ഒരു മികച്ച ഓപ്ഷനാണ് പ്രത്യേകിച്ച് ലളിതവും.\nഈ പുഷ്പങ്ങളുടെ അർത്ഥത്തിനും ഞങ്ങൾക്ക് കളിക്കാൻ കഴിയുന്ന ഡിസൈനുകൾക്കും നന്ദി, ന്റെ കഷണങ്ങളുടെ ഫലം ഡെയ്‌സി ടാറ്റൂകൾ നിവൃത്തിയും ലളിതവും വളരെ രസകരവുമാണ്. നിങ്ങൾക്ക് കൂടുതൽ അറിയണോ? തുടർന്ന് വായന തുടരുക!\n1 ഡെയ്‌സി ടാറ്റൂകളുടെ അർത്ഥം\n2 ഡെയ്‌സി ടാറ്റൂകൾ എവിടെ മികച്ചതായി കാണപ്പെടും?\nഡെയ്‌സി ടാറ്റൂകളുടെ അർത്ഥം\nകൈത്തണ്ടയിൽ ഡെയ്‌സി ടാറ്റൂ (ഫ്യൂണ്ടെ).\nഡെയ്‌സി ടാറ്റൂകൾ പുഷ്പത്തിന്റെ അർത്ഥവുമായി അടുത്ത ബന്ധപ്പെട്ടിരിക്കുന്നു. സൂര്യകാന്തിപ്പൂക്കൾ എങ്ങനെയുണ്ടെന്ന് നിങ്ങൾ എപ്പോഴെങ്കിലും ശ്രദ്ധിച്ചിട്ടുണ്ടോ? അതെ, ഡെയ്‌സികളും സൂര്യകാന്തിപ്പൂക്കളും സമാനമായ രണ്ട് പൂക്കളാണ്. ഒരെണ്ണം മറ്റൊന്നിനേക്കാൾ വലുതും നിറങ്ങൾ തമ്മിൽ വ്യത്യാസമുണ്ടെങ്കിലും, രണ്ടിനും ധാരാളം ദളങ്ങളുണ്ട്, നീളമേറിയ തണ്ടും പകൽ തുറന്ന് സൂര്യരശ്മികളെ പിന്തുടരുന്നു. സത്യത്തിൽ, മാർഗരിറ്റയുടെ പേര് ഇംഗ്ലീഷിൽ, Daisy, അതിന്റെ ഉത്ഭവം 'ദിവസത്തെ കണ്ണ്', അതായത് 'ദിവസങ്ങളുടെ കണ്ണ്'.\nഈ പുഷ്പങ്ങളും തീർച്ചയായും ഡെയ്‌സി ടാറ്റൂകളും പരിശുദ്ധിയോടും നിരപരാധിയോടും ബന്ധപ്പെട്ടിരിക്കുന്നു. XNUMX കളിൽ, ഡെയ്‌സികൾ സമാധാനത്തിന്റെ പ്രതീകമായി ഉപയോഗിച്ചു (ഉദാഹരണത്തിന്, ഈ പുഷ്പങ്ങളിലൊന്ന് റൈഫിളിന്റെ മൂക്കിൽ ഇടുന്നതിന്റെ പ്രതിച്ഛായയിൽ).\nഡെയ്‌സി ടാറ്റൂകൾ എവിടെ മികച്ചതായി കാണപ്പെടും?\nവളരെ ലളിതമായ ഡെയ്‌സി ടാറ്റൂ (ഫ്യൂണ്ടെ).\nഈ ഘടകങ്ങളെല്ലാം കണക്കിലെടുത്ത്, പ്രത്യേകിച്ച് മനോഹരമായി കാണപ്പെടുന്ന ഡെയ്‌സി ടാറ്റൂകൾ ഏറ്റവും ലളിതമാണ്. ഒരു പുഷ്പമായതിനാൽ ഇത് നിങ്ങളുടെ ശരീരത്തിന്റെ ഏത് ഭാഗവുമായും പൊരുത്തപ്പെടാൻ കഴിയും, എന്നിരുന്നാലും ഈ പുഷ്പത്തിന്റെ അതിലോലമായ രൂപം സംരക്ഷിക്കാൻ (കൂടാതെ, വാസ്തവത്തിൽ, വിശുദ്ധിയും നിരപരാധിത്വവുമായുള്ള അതിന്റെ ബന്ധം) നിങ്ങളുടെ കൈകളിൽ സ്ഥാപിക്കാൻ നിങ്ങൾ ഒരു ചെറിയ ഡിസൈൻ തിരഞ്ഞെടുക്കുന്നു ., കാലുകൾ അല്ലെങ്കിൽ കാൽ.\nകൂടാതെ, ഈ രൂപകൽപ്പന പ്രത്യേകിച്ച് കറുപ്പ്, വെളുപ്പ് നിറങ്ങളിൽ നന്നായി പ്രവർത്തിക്കുന്നു (കാരണം ഡെയ്‌സി ദളങ്ങൾ വെളുത്തതാണ്), എന്നിരുന്നാലും മഞ്ഞയോ പച്ചയോ സ്പർശിക്കുന്നത് കൂടുതൽ രസകരമാക്കും.\nപിന്നിൽ ഡെയ്‌സി ടാറ്റൂ (ഫ്യൂണ്ടെ).\nഅങ്ങനെ ലളിതമായ ഒരു ഫ്ലവർ ടാറ്റൂ ലഭിക്കണമെങ്കിൽ ഡെയ്‌സി ടാറ്റൂകൾ ഒരു മികച്ച ഓപ്ഷനാണ്. നിങ്ങൾ, ഇതുപോലുള്ള ഒരു പച്ചകുത്തിയിട്ടുണ്ടോ? അഭിപ്രായങ്ങളിൽ ഞങ്ങളെ അറിയിക്കുക!\nലേഖനത്തിലേക്കുള്ള പൂർണ്ണ പാത: പച്ചകുത്തൽ » ടാറ്റൂകളുടെ തരങ്ങൾ » പൂക്കളുടെയും ചെടികളുടെയും പച്ചകുത്തൽ » ഡെയ്‌സി ടാറ്റൂകൾ, അതിശയിപ്പിക്കുന്ന പുഷ്പം\nകൈമുട്ടുകളിൽ ടാറ്റൂകളുടെ ശേഖരണവും ആശയങ്ങളും, വളരെ രസകരമാണ്!\nകൈത്തണ്ടയിൽ ബട്ടർഫ്ലൈ ടാറ്റൂകൾ, ഈ ഡിസൈനുകൾ ഉപയോഗിച്ച് നിങ്ങളുടെ ഭാവന പറക്കാൻ അനുവദിക്കുക!


പുലർവെട്ടം 479 – Nelson MCBS\n2,793,467 People Visited\nBy Nelson on May 27, 2021 • ( 1 Comment )\nInto the Wild വല്ലാത്തൊരു പടമാണ്. സ്വയം വരിച്ച ഏകാന്തതയും അന്യതാബോധവുമായി ഒരു കൗമാരക്കാരൻ അലാസ്കൻ വന്യതയിലേയ്ക്ക് മാഞ്ഞുപോവുകയാണ്. അതിനുമുൻപ് ജീവിതത്തോട് തന്നെ യോജിപ്പിച്ചുനിർത്തുന്ന എല്ലാം അയാൾ കത്തിച്ചു കളഞ്ഞു. ഐഡിയും പണവുമുൾപ്പെടെ ക്രിസ് എന്ന പേരുപോലും ഉപേക്ഷിച്ച് അലക്സാണ്ടർ സൂപ്പർട്രാംപ് എന്ന് സ്വയം പേരിടുന്നു. പുസ്തകങ്ങൾ മാത്രമായിരുന്നു അയാൾക്ക് കൂട്ട്. നിലനില്പ് തീരെ അസാധ്യമാകുന്നൊരു കാലത്തിൽ അവൻ ബോറീസ് പാസ്റ്റർനാകിൻ്റെ ഡോക്ടർ ഷിവാഗോ വായിക്കുകയായിരുന്നു. ലാറയെന്ന കഥാപാത്രത്തിന്റെ ആത്മഗതം അവനെ സ്പർശിച്ചു. തൻ്റെ ജീവിതത്തെ അവൾ ഇങ്ങനെയാണ് പുനർവിചിന്തനം ചെയ്തത്. തനിക്ക് ചുറ്റുമുള്ള വനഭംഗികളുടെ പൊരുൾ തേടാനും ഓരോന്നിനെ അതിന്റെ ശരിയായ പേര് കണ്ടെത്തി വിളിക്കാനും തീരുമാനിച്ചു. ഒരു ശൈലിയായി മാറിയ വാക്കാണത് – to call each thing by its right name. ആന്തരികസത്ത ചോരാതെയും നേർപ്പിക്കാതെയും ഒരു കാര്യത്തെ കണ്ടെത്തുന്നതിന്റെ phrase ആണത്.\nലാറയുടെ ആത്മഗതത്തെ വാച്യാർത്ഥത്തിൽത്തന്നെ പരിഗണിക്കുന്ന അലക്സ്, ചെടികളെക്കുറിച്ചുള്ള ഒരു പുസ്തകത്തിന്റെ സഹായത്താൽ തന്റെ അന്നത്തിനുതകുന്ന ഭക്ഷ്യയോഗ്യമായ കായ്കനികൾ തിരഞ്ഞു കണ്ടെത്തുന്നു. തെറ്റിദ്ധാരണയാൽ അയാൾ ആഹരിക്കുന്നത് ഒരു വിഷച്ചെടിയാണ്. മരണത്തിൽ അവസാനിക്കുന്ന ആ ദുര്യോഗത്തിൽ അയാളുച്ചരിക്കുന്നത് നേരത്തെ സൂചിപ്പിച്ച അതേപദമായിരുന്നു: Call everything by it’s right name. തൻ്റെ തീരെച്ചെറിയ മരണക്കുറിപ്പിൽ താൻ സ്വീകരിച്ച പേരല്ല, മറിച്ച് കുടഞ്ഞുകളഞ്ഞ പഴയപേരാണ് കുറിച്ചിട്ടിരിക്കുന്നതെന്നും ഹൃദയഭാരത്തോടെ നാം വായിച്ചെടുക്കുന്നു.\nഎല്ലാത്തിന്റെയും പൊരുളും പ്രസക്തിയും സൂക്ഷ്മമായി കണ്ടെത്തേണ്ട വൈകിയ നേരമാണിതെന്ന് തോന്നുന്നു. ആദാമിനെപ്പോലെ തോട്ടത്തിന്റെ നടുവിൽ നിൽക്കുന്ന ഒരാളോട് ആ പരാശക്തി ഇപ്പോഴും അത് ആവശ്യപ്പെടുന്നുണ്ട്. ഓരോന്നിനെയും പേരിട്ട് വിളിക്കുക.ചില സൂചനകൾക്ക് കാലാന്തരേ എന്തൊരു ഗുരുത്വമാണ് കിട്ടുന്നത്.\nഏതൊരു പഠനത്തിന്റെയും പ്രാഥമിക പാഠങ്ങൾ അതിന്റെ നിർവ്വചനവുമായി ബന്ധപ്പെട്ടതാണ്. make things definite എന്നത് തന്നെയാണ് Definitionൻ്റെ സാരം. അനുവർത്തിച്ചുകൊണ്ടിരിക്കുന്ന പലതിനും ഒരു വീണ്ടുവിചാരം ആവശ്യമുണ്ട്. ഇത്രയും അലങ്കാരങ്ങളോ, മേദസ്സോ ഒന്നും അർഹിക്കുന്നില്ല. ക്രിസ്തുവിൻ്റെ ഭാഷയിൽ വസ്ത്രത്തേക്കാൾ പ്രധാനമാണ് ശരീരമെന്നും അപ്പത്തേക്കാൾ പ്രധാനമാണ് ജീവനെന്നുമുള്ള കണ്ടെത്തലാണത്.\nഒരാൾ എന്തിനാണ് പ്രാർത്ഥിക്കുന്നത്? അവൻ്റെ പിറവിയിൽ മാലാഖമാർ പാടിയ കീർത്തനത്തിൽ കൃത്യമായി അത് നിർവ്വചിക്കപ്പെട്ടിട്ടുണ്ട് : അത്യുന്നതങ്ങളിൽ ദൈവത്തിനു മഹത്വം ഭൂമിയിൽ മനുഷ്യർക്ക് ശാന്തി. അപാരതയെ ധ്യാനിക്കാനും നരകുലത്തിൻ്റെ ശാന്തിക്ക് വേണ്ടി യത്നിക്കാനുമുളള ആഭിമുഖ്യത്തിലാണ് പ്രാർത്ഥന അതിന്റെ പൊരുൾ അറിയേണ്ടത്. അതിൽ ചെറുതൊന്നും ആ പേര് അർഹിക്കുന്നില്ല. കുരിശുപോലെ ലംബവും തിരശ്ചീനവുമായ എൻ്റെ പ്രാണൻ അങ്ങയിലേയ്ക്ക് ഏകാഗ്രമാവുകയും അപരനിലേയ്ക്ക് അണയുകയും ചെയ്യുന്ന ഒരു ക്വാളിറ്റി ടൈമാണത്.\nനോക്കൂ, യാത്രകൾ പാടില്ലെന്നല്ല ഇപ്പോഴും സർക്കാർ പരസ്യങ്ങൾ പറഞ്ഞുകൊണ്ടിരിക്കുന്നത്, അനാവശ്യയാത്രകൾ ഒഴിവാക്കണമെന്ന് മാത്രമാണ്. എത്ര പെട്ടന്നാണ് തെരുവ് വിജനമായത്.\nദൈവാലയത്തിൽ സാക്രിസ്റ്റിയും കുരിശടികളും അടിച്ചുതകർത്ത് മോഷണം SANJO NEWS


4malayalees - എസ്എസ്എല്‍സി പരീക്ഷയില് 620 മാര്‍ക്ക് നേടി ഇരട്ട സഹോദരിമാര്\nഎസ്എസ്എല്‍സി പരീക്ഷയില് തുല്ല്യ മാര്‍ക്ക് തന്നെ സ്വന്തമാക്കി ഇരട്ട സഹോദരിമാര്. കര്‍ണാടകയില് ഇരട്ട സഹോദരിമാരായ ഇബ്ബാനി ചന്ദ്ര, ചുക്കി ചന്ദ്ര എന്നിവരാണ് 2022ലെ എസ്എസ്എല്‍സി പരീക്ഷയില് തുല്ല്യ മാര്‍ക്ക് നേടിയിരിക്കുന്നത്. 625ല് 620 മാര്‍ക്കാണ് ഇബ്ബാനിയും ചുക്കിയും സ്വന്തമാക്കിയിരിയ്ക്കുന്നത്. ഹസ്സനിലെ റോയല് അപ്പോളോ സ്‌കൂളിലെ വിദ്യാര്‍ത്ഥികളാണ് ഇരുവരും.\nവിനോദ് ചന്ദ്രയുടെയും കന്നികയുടെയും മക്കളാണ് ഇരുവരും. ഇന്‍ഫര്‍മേഷന് ആന്‍ഡ് പബ്ലിക് റിലേഷന്‍സ് വകുപ്പിലെ സീനിയര് അസിസ്റ്റന്റ് ഡയറക്ടറാണ് വിനോദ് ചന്ദ്ര, കന്നിക വീട്ടമ്മയാണ്.\nഇബ്ബാനി ചന്ദ്ര ഇംഗ്ലീഷ്, ഹിന്ദി, സയന്‍സ്, സോഷ്യല് സയന്‍സ് തുടങ്ങിയ വിഷയത്തില് 100 മാര്‍ക്ക് വീതം നേടി. കന്നഡയില് 124 ഉം ഗണിതത്തില് 96 ഉം ലഭിച്ചു. എന്നാല് ഗണിതത്തില് മുഴുവന് മാര്‍ക്കും കിട്ടാത്തതില് നേരിയ വിഷമത്തിലാണ്.\nഹിന്ദി, ഗണിതം, സാമൂഹിക ശാസ്ത്രം എന്നിവയില് ചുക്കി ചന്ദ്ര 100 മാര്‍ക്ക് വീതം സ്വന്തമാക്കി. സയന്‍സിലും ഇംഗ്ലീഷിലും 98 മാര്‍ക്ക് വീതം നേടി. ഇത് രണ്ടും പുനര്‍മൂല്യനിര്‍ണയത്തിന് അയച്ചിരിക്കുകയാണ്. ഒരേ മാര്‍ക്ക് സ്വന്തമാക്കിയ കൗതുകത്തിലാണ് ഇരുവരും.


ആരാധകന്റെ മുഖത്തടിച്ച് തെലുങ്ക്താരം ബാലകൃഷ്ണ വീണ്ടും വിവാദത്തില്\n23 May, 2018 at 11:56 PM\nഎംഎല്‍എയും തെലുങ്ക് സിനിമാ താരവുമായ നന്ദമൂരി ബാലകൃഷ്ണ വീണ്ടും വിവാദത്തില്.\nഎംഎല്‍എയും തെലുങ്ക് സിനിമാ താരവുമായ നന്ദമൂരി ബാലകൃഷ്ണ വീണ്ടും വിവാദത്തില്. ആന്ധ്ര പ്രദേശില് ഒരു പൊതുചടങ്ങിനിടെ ആരാധകന്‍റെ മുഖത്തടിച്ചതാണ് സംഭവം. താരത്തിനൊപ്പം സെല്‍ഫിയെടുക്കാനെത്തിയ ആരാധകരിലൊരാളെയാണ് തല്ലിയത്. മുന് മുഖ്യമന്ത്രി എന് ടി രാമറാവുവിന്‍റെ മകനും മുഖ്യമന്ത്രി ചന്ദ്രബാബു നായിഡുവി‌ന്‍റെ സഹോദരിയുടെ ഭര്‍ത്താവുമായ ബാലകൃഷ്ണ ഉപതെരഞ്ഞെടുപ്പ് പ്രചാരണത്തിനെത്തിയതായിരുന്നു.\nആരാധകര് ചുറ്റും കൂടി സെല്‍ഫിയെടുക്കുന്നതിനിടെ ഒരാള് അബദ്ധത്തില് ബാലകൃഷ്ണയുടെ ദേഹത്തേക്ക് വീണതാണ് പ്രകോപനത്തിന് കാരണം. അരാധകന്‍റെ മുഖത്തടിച്ച ബാലകൃഷ്ണ അയാളെ പിടിച്ചുതള്ളുകയും ചെയ്തു. ഈ ദൃശ്യം സോഷ്യല് മീഡിയയില് വൈറലാവുകയാണ്.\nതെന്നിന്ത്യന് സിനിമാ മേഖലയില് ബാലയ്യ എന്നാണ് നന്ദമൂരി ബാലകൃഷ്ണ അറിയപ്പെടുന്നത്. തന്‍റെ ചെരുപ്പ് അഴിച്ചുമാറ്റാന് വൈകിയതിന് ഷൂട്ടിങ്ങിനിടെ അസിസ്റ്റന്‍റിനെ ബാലകൃഷ്ണ തല്ലിയ വാര്‍ത്ത രണ്ടാഴ്ച മുന്‍പ് പുറത്തുവന്നിരുന്നു. ഒരു നിര്‍മ്മാതാവുമായുള്ള വാക്കുതര്‍ക്കത്തിന് പിന്നാലെ അയാളുടെ വീട്ടില് കയറി വെടിവെച്ചു എന്ന ആരോപണവും ബാലകൃഷ്ണക്കെതിരെ ഉണ്ട്.\n‘83യില് കപില് ദേവായി റണ്‍വീര് സിങ്\nകുല്‍ഭൂഷണ് ജാദവ് കേസ്: വാദം നീട്ടിവെക്കമെന്ന പാകിസ്താന്റെ ആവശ്യം അന്താരാഷ്ട്ര നീതിന്യായ കോടതി തള്ളി\nപണം നല്‍കിയാല്, ഏത് രാഷ്ട്രീയപാര്‍ട്ടിക്ക് വേണ്ടിയും സോഷ്യല്‍മീഡിയ വഴി എന്തും പ്രചരിപ്പിക്കാം; ഒളിക്യാമറയില് കുടുങ്ങി ബോളിവുഡ്\n‘’തെറ്റിദ്ധരിപ്പിക്കുന്നത് നിർത്തൂ, നടപടി എടുക്കൂ’': ഇംറാന് ഖാന് മറുപടിയുമായി ഇന്ത്യ\nതമിഴ്നാട്ടില് എ.ഐ.എ.ഡി.എം.കെയുമായി സഖ്യം പ്രഖ്യാപിച്ച് ബി.ജെ.പി


ബെംഗളൂരു രാജ്യാന്തര ചലച്ചിത്രമേള മാർച്ച് 24 മുതൽ. – BengaluruVartha\nബെംഗളൂരു : നഗരത്തിലെ രാജ്യാന്തര ചലച്ചിത്രമേള മാർച്ച് 24 മുതൽ 31 വരെ നടക്കും.\nകർണാടക ചലനചിത്ര അക്കാഡമി നടത്തുന്ന മേളയുടെ ലോഗോ മുഖ്യമന്ത്രി യെദിയൂരപ്പ പുറത്തിറക്കി.\nമല്ലേശ്വരത്തെ ഓറിയോൺ മാളിലെ പി.വി.ആർ.സിനിമാസ് ആണ് ചലച്ചിത്രമേളയുടെ പ്രധാന പ്രദർശന കേന്ദ്രം.\nകോവിഡ് നിയന്ത്രണങ്ങൾ പാലിച്ചുകൊണ്ടുള്ള മേളയുടെ ചിത്രങ്ങൾ തെരഞ്ഞെടുക്കുന്ന സ്ക്രീനിങ് പൂർത്തിയായി.\nകന്നഡ, ഏഷ്യൻ, ഇന്ത്യൻ എന്നീ വിഭാഗങ്ങളിൽ പ്രദർശനം ഉണ്ടാവും.


ഒരേ ആധാര് നമ്പറില് രണ്ട് അവകാശികള്, ഇടുക്കികാരിയുടെ വേദനം ഉത്തര്‍പ്രദേശിലെ യുവാവിന്റെ അക്കൗണ്ടില് - themediasyndicate\nഇടുക്കി: ഇപ്പോള് എന്തിനും ഏതിനും ആധാര് ഇല്ലാതെ ജീവിക്കാന് പറ്റില്ല എന്നാണ്. എന്നാല് ഒരേ ആധാര് നമ്പറില് രണ്ട് ബാങ്ക് അക്കൗണ്ടുകള് ഉണ്ടെങ്കിലോ? ഇടുക്കിക്കാരിയുടെ ആധാര് നമ്പറിന് മറ്റൊരു അവകാശികൂടി. ഇതോടെ യുവതിയുടെ ഒരു വര്‍ഷത്തെ തൊഴിലുറപ്പ് വേതനം കിട്ടിയത് ഉത്തര്‍പ്രദേശിലെ യുവാവിന്. ഇടുക്കി വാഴത്തോപ്പ് പഞ്ചായത്തിലെ ഷിജി മനോജിനാണ് നമ്ബറിലെ പിഴവുമൂലം അധ്വാനഫലം കുറച്ചുനേരത്തേക്കെങ്കിലും നഷ്ടപ്പെട്ടത്.\nഫെഡറല് ബാങ്കിന്റെ ഇടുക്കി ശാഖയിലായിരുന്നു ഷിജിയുടെ അക്കൗണ്ട്. തൊഴിലുറപ്പുകൂലി 10,500 രൂപ പഞ്ചായത്ത് ഷിജിയുടെ അക്കൗണ്ടില് നിക്ഷേപിച്ചെങ്കിലും അത് വന്നില്ല. കാരണം തേടി ഷിജി പഞ്ചായത്തംഗം ഷിജോ തടത്തിലിനെ സമീപിച്ചു. പഞ്ചായത്തിന്റെ കംപ്യൂട്ടറില് പരിശോധിച്ചപ്പോള് പണം അക്കൗണ്ടിലേക്ക് പോയതായി കണ്ടെത്തി.\nഇത് യൂണിയന് ബാങ്കിന്റെ അക്കൗണ്ടിലേക്കാണെന്നും മനസ്സിലാക്കി. ഷിജി യൂണിയന് ബാങ്ക് ഇടുക്കി ശാഖയിലെത്തി കാര്യം അന്വേഷിച്ചു. ബാങ്ക് അധികൃതര് പരിശോധിച്ചപ്പോള് ഉത്തര്‍പ്രദേശിലെ കാന്‍പുര് സ്വദേശി സഞ്ജയ് ഖന്നയുടെ അക്കൗണ്ടിലേക്കാണ് പണം പോയതെന്ന് മനസ്സിലായി. കാരണം, രണ്ടുപേര്‍ക്കും ഒരേ ആധാര് നമ്പര്. ബാങ്ക് മാനേജര് ഉടനെ ഹെഡ് ഓഫീസിലേക്കും കാന്‍പുര് ശാഖയിലേക്കും ബന്ധപ്പെട്ട് പണം തിരികെ വാങ്ങി.\nTags: adar cardഇടുക്കികാരിയുടെ വേദനം ഉത്തര്‍പ്രദേശിലെ യുവാവിന്റെ അക്കൗണ്ടില്‍ഒരേ ആധാര് നമ്പറില് രണ്ട് അവകാശികള്\nമണിപ്പൂരില് ബോംബ് സ്‌ഫോടനം ഒരു ജവാന് കൊല്ലപ്പെട്ടു


'ട്യൂബ് ലൈറ്റി'ന്റെ നഷ്ടം നികത്തുമെന്ന് സല്‍മാന് ഖാന്-Salman Khan will pay Rs 55 cr as compensation to the distributors for Tubelight\n'ട്യൂബ് ലൈറ്റി'ന്റെ നഷ്ടം നികത്തുമെന്ന് സല്‍മാന് ഖാന്\nഏകദേശം 55 കോടിയോളം രൂപയാണ് നഷ്ടപരിഹാരത്തുക.\nJuly 12, 2017 11:29:05 am\nതന്റെ ഏറ്റവും പുതിയ ചിത്രമായ ട്യൂബ് ലൈറ്റ് ബോക്‌സോഫീസില് പ്രതീക്ഷിച്ച തരംഗം സൃഷ്ടിക്കാത്തതിനെ തുടര്‍ന്ന് വിതരണക്കാര്‍ക്കുണ്ടായ നഷ്ടം നികത്താന് ഒരുങ്ങുകയാണ് സല്‍മാന് ഖാന്. ചിത്രത്തിലെ നായകനും നിര്‍മ്മാതാക്കളില് ഒരാളുമായിരുന്നു സല്‍മാന് ഖാന്. ഏകദേശം 55 കോടിയോളം രൂപയാണ് നഷ്ടപരിഹാരത്തുക.\nമറ്റ് നിര്‍മ്മാതാക്കളും വിതരണക്കാരും നേരത്തേ തന്നെ നഷ്ടപരിഹാരം നല്‍കണമെന്ന് ആവശ്യപ്പെട്ടിരുന്നു. ട്യൂബ് ലൈറ്റിന്റെ പേരിലുണ്ടായ നഷ്ടം നികത്താനായി വിതരണക്കാര്‍ക്കും നിര്‍മ്മാതാക്കള്‍ക്കും പണം നല്‍കാമെന്ന് സല്‍മാന് ഖാന് സമ്മതിച്ചതായി ട്രേഡ് അനലിസ്റ്റ് കോമള് നഹ്തയുടെ ട്വീറ്റും പുറത്തുവന്നു.\nസല്‍മാന് 55 കോടി രൂപ നല്‍കാമെന്നേറ്റതായി എഎന്‍ഐ റിപ്പോര്‍ട്ട് ചെയ്യുന്നു. നഷ്ടപരിഹാരം നല്‍കുന്ന കാര്യം സല്‍മാന്റെ പിതാവും പ്രശസ്ത എഴുത്തുകാരനുമായ സലീംഖാന് അറിയിച്ചു. ‘വിതരണക്കാര് നഷ്ടം നേരിടുമ്പോള് ആ ബാധ്യത പങ്കിടാന് നിര്‍മ്മാതാക്കള്‍ക്കും ഉത്തരവാദിത്തമുണ്ട്. അതാണ് ഞങ്ങള് ചെയ്യുന്നത്. ഞങ്ങള് ചില വിതരണക്കാരുമായി ചര്‍ച്ച നടത്തി. നഷ്ടപരിഹാരം നല്‍കാന് തീരുമാനിക്കുകയും ചെയ്തു.’ അദ്ദേഹം അറിയിച്ചു.\n1962ലെ ഇന്ത്യാ-ചൈന യുദ്ധത്തെ അടിസ്ഥാനമാക്കി കബീര് ഖാന് സംവിധാനം ചെയ്ത ചിത്രം കഴിഞ്ഞമാസം 23നാണ് ചിത്രം തിയേറ്ററുകളില് എത്തിയത്. യുദ്ധത്തില് നഷ്ടപ്പെട്ട തന്റെ സഹോദരനെ അന്വേഷിക്കുന്ന കഥാപാത്രമാണ് സല്‍മാന്റേത്.\nWeb Title: Salman khan will pay rs 55 cr as compensation to the distributors for tubelight


താരസുന്ദരികളെ പിന്തള്ളി ഒരു കിടിലൻ എൻട്രി; ആ വരവിൽ ബോളിവുഡ് താരങ്ങളെ വിട്ട് ക്യാമറ കണ്ണുകൾ അവൾക്കു പിന്നാലെ പോയി -\nതാരസുന്ദരികളെ പിന്തള്ളി ഒരു കിടിലൻ എൻട്രി; ആ വരവിൽ ബോളിവുഡ് താരങ്ങളെ വിട്ട് ക്യാമറ കണ്ണുകൾ അവൾക്കു പിന്നാലെ പോയി\nബോളിവുഡ് സുന്ദരിമാർ പങ്കെടുക്കുന്ന ഒരു പാർട്ടിയിൽ പങ്കെടുക്കാൻ അവസരം ലഭിക്കുന്നവരെല്ലാം മുഴുവൻ സമയവും ശ്രദ്ധിക്കുന്നത് നടിമാരെ തന്നെയായിരിക്കും. ബിഗ് സ്‌ക്രീനിൽ മാത്രം കണ്ട് ആരാധിക്കുന്ന താരങ്ങളെ നേരിൽ കാണുമ്പോൾ മറ്റെല്ലാം നിഷ്പ്രഭമായിരിക്കുമല്ലോ. തങ്ങൾ ശ്രദ്ധകേന്ദ്രമാകും എന്നറിഞ്ഞു കൊണ്ട് തന്നെയകും നടിമാരും ഒരുങ്ങിയെത്തുക. എന്നാൽ താര സുന്ദരിമാർ പങ്കെടുത്ത പാർട്ടിയിൽ അവരെയെല്ലാം പിന്നിലാക്കിക്കൊണ്ട് സിനിമയിൽ നിന്നല്ലാത്തൊരാൾ ശ്രദ്ധ നേടിയാലോ.\nകിങ് ഖാന് ഷാരൂഖിന്റെ ഭാര്യ ഗൗരിയുടെ പുതിയ റെസ്റ്റോറന്റായ മുംബൈയിലെ അര്‍ഥിന്റെ ഉദ്ഘാടനത്തില് സംഭവിച്ചത് അതാണ്. ആലിയ ഭട്ടും ജാക്വിലിനും സോനം കപൂറുമെല്ലാം ഉണ്ടായിട്ടും സകലരുടെയും ശ്രദ്ധ ഒരു പെണ്‍കുട്ടിയിലായിരുന്നു. ക്യാമറകളെല്ലാം ഒരുപോലെ ഫ്ലാഷ് മിന്നിച്ചത് അവളുടെ മുഖത്തും മേനിയിലമായിരുന്നു. താരസുന്ദരികളെയൊക്കെ ഒരൊറ്റ എന്‍ട്രി കൊണ്ട് പിന്തള്ളി തിളങ്ങിയത് മറ്റാരുമല്ല കിങ്‌ഖാന്റെ മകൾ സുഹാനയാണ്. താരലോകത്തേയ്ക്ക് മകള് സുഹാനയ്ക്ക് ഇതിലും നല്ലൊരു എന്‍ട്രി വേറെ കൊടുക്കാനില്ല ഷാരൂഖിന്. ഓറഞ്ച് നിറത്തിലുള്ള മനോഹര വേഷം ധരിച്ചെത്തിയ സുഹാന എല്ലാ അര്‍ഥത്തിലും അമ്മയുടെ പാര്‍ട്ടിയിലെ താരമായി.\nഅച്ഛന് ഷാരൂഖിനൊപ്പമാണ് സുഹാന പാര്‍ട്ടിക്കെത്തിയത്. വന്നത് മുതല് സകലരുടെയും കണ്ണുകള് സുഹാനയിലായിരുന്നു. ഇരുവരും യാതൊരു മടിയും കൂടാതെ യഥേഷ്ടം ഫോട്ടോയ്ക്ക് പോസ് ചെയ്യുകയും ചെയ്തു. പാര്‍ട്ടി കഴിഞ്ഞപ്പോള് എല്ലാവര്‍ക്കും ഒരു സംശയമേ ഉണ്ടായിരുന്നുള്ളൂ. ഇനി എന്നാവും അച്ഛന്റെ ചുവടുപിടിച്ച് ബോളിവുഡിലേയ്ക്കുള്ള മകളുടെയും എന്‍ട്രി. മൂന്ന് മക്കളാണ് ഷാരൂഖിനുള്ളത്. കാലിഫോര്‍ണിയില് പഠിക്കുന്ന മൂത്ത മകന് ആര്യന് അമ്മയുടെ പാര്‍ട്ടിക്ക് എത്തിയിരുന്നില്ല.\nകൊച്ചി റീജ്യണല് പാസ്പോര്‍ട്ട് ഓഫീസിന് ഇന്ത്യയിലെ മികച്ച ഓഫീസെന്ന ബഹുമതി\nഅനധികൃത സ്വത്ത് സമ്പാദിച്ചെന്നു പരാതി; ജേക്കബ് തോമസിനെതിരെ വിജിലന്‍സ് അന്വേഷണം


കോഹ്‍ലിയും കിഷനും മിന്നി; ഇന്ത്യയ്ക്ക് ഏഴ് വിക്കറ്റ് ജയം\nഫോമിലേക്ക് തിരിച്ചുവന്ന കോലി 49 പന്തില് 73 റണ്‍സ് നേടി.\n14 Mar, 2021 at 05:11 PM\nഅഹമ്മദാബാദില് നടന്ന ഇന്ത്യ-ഇംഗ്ലണ്ട് രണ്ടാം 20-20യില് 165 റണ്‍സ് വിജയലക്ഷ്യത്തിലേക്ക് ബാറ്റു വീശിയ ഇന്ത്യയ്ക്ക് ഏഴ് വിക്കറ്റിന്‍റെ തകര്‍പ്പന് ജയം. ഇഷാന് കിഷന്‍റെ അര്‍ധ സെഞ്ച്വറിയും പുറത്താകാതെ നായകന് കോഹ്‍ലി നേടിയ അര്‍ധ സെഞ്ച്വറിയുമാണ് ഇന്ത്യന് ഇന്നിങ്സിന് കരുത്തേകിയത്. ഫോമിലേക്ക് തിരിച്ചുവന്ന കോലി 49 പന്തില് 73 റണ്‍സ് നേടി.\nഒരു അരങ്ങേറ്റക്കാരന്‍റെ യാതൊരു സമ്മര്‍ദവുമില്ലാതെയാണ് ഇഷാന് കിഷനെന്ന ആ 22 കാരന് ബാറ്റ് വീശിയത്. 32 പന്തില് 56 റണ്‍സോടെയാണ് ഇഷന് ക്രീസ് വിട്ടത്. ആദില് റഷീദിന്‍റെ പന്തില് വിക്കറ്റിനു മുന്നില് കുടുങ്ങിയായിരുന്നു ഇഷാന്‍റെ മടക്കം. നാലു സിക്‌സും അഞ്ചു ഫോറും ഉള്‍പ്പടെയാണ് ഇഷാന് മനോഹര ഇന്നിംഗ്‌സ് കാഴ്ചവെച്ചത്. പിന്നാലെ വന്ന ഋഷഭ് പന്തും നിലയുറപ്പിച്ചു നിന്ന് കോലിക്ക് മികച്ച പിന്തുണ നല്‍കി. അനായാസം ബാറ്റ് വീശിയ പന്ത് 13 പന്തില് 26 റണ്‍സ് നേടി. ജോര്‍ദാനാണ് പന്തിന്‍റെ വിക്കറ്റെടുത്തത്. പിന്നാലെ എത്തിയ ശ്രേയസ് അയ്യര് എട്ട് റണ്‍സോടെ പുറത്താകാതെ നിന്നു.\nഇന്നിങ്സിന്‍റെ തുടക്കത്തില് സ്‌കോര്‍ഡ് ബോര്‍ഡ് തുറക്കും മുമ്പ് തന്നെ ഇന്ത്യക്ക് ആദ്യ വിക്കറ്റ് നഷ്ടമായിരുന്നു. ഓപ്പണര് കെ.എല്. രാഹുലിന്‍റെ വിക്കറ്റ് വീഴ്ത്തി സാം കറന് ആണ് ഇന്ത്യയെ ഞെട്ടിച്ചത്. നേരിട്ട ആറാം പന്തില് എഡ്ജായി നേരെ കീപ്പര് ബട്ട്ലറിന്‍റെ കൈയിലേക്കു ക്യാച്ച് നല്‍കിയായിരുന്നു രാഹുലിന്‍റെ മടക്കം.\nനേരത്തെ 20 ഓവറില് ആറു വിക്കറ്റ് നഷ്ടത്തിലാണ് ഇംഗ്ലണ്ട് 164 റണ്‍സ് നേടിയത്. ജേസണ് റോയിയായിരുന്നു ഇംഗ്ലണ്ട് നിരയിലെ ടോപ് സ്‌കോറര്. ഇന്ത്യയക്ക് വേണ്ടി സുന്ദറും താക്കൂറും2വിക്കറ്റ് വീതം വീഴ്ത്തി.


pariyaram nursing student sreela suicide case | ഫോണിലൂടെയുള്ള പരിചയം പ്രണയമായി; രാത്രി വിളികളിലൂടെ മാനസികമായി തളർത്തിയ ശേഷം ബന്ധം ഉപേക്ഷിച്ചു; പ്രണയ വിവരം വീട്ടിലറിയിക്കുമെന്ന കാമുകന്റെ ഭീഷണിയോടെ തൂങ്ങി മരണം; പരിയാരത്തെ നഴ്‌സിങ് വിദ്യാർത്ഥിനിയുടെ ആത്മഹത്യയ്ക്ക് കാരണം പ്രണയച്ചതി; ആത്മഹത്യാക്കുറിപ്പിലെ ദുരൂഹത തേടിയ പൊലീസിന് മുന്നിൽ കുടുങ്ങി പത്തൊമ്പതുകാരൻ; ശ്രീലയുടെ ജീവനെടുത്തത് കിരൺ ബെന്നിയുടെ കള്ളക്കളിയെന്ന് പൊലീസ് - MarunadanMalayali.com\nJuly 20, 2018 | 08:52 AM IST | Permalink\nപരിയാരം: പരിയാരം നഴ്‌സിങ് കോേളജിലെ വിദ്യാർത്ഥിനി ശ്രീല തൂങ്ങിമരിച്ച സംഭവത്തിൽ തിരുവനന്തപുരം സ്വദേശിയായ യുവാവ് അറസ്റ്റിൽ. ശ്രീലയയെ പ്രണയക്കുരുക്കിലാക്കി ആത്മഹത്യയിലേക്കെത്തിച്ചത് തിരുവനന്തപുരം വെള്ളറട പൊന്നമ്പി ഹരിത ഹൗസിൽ കിരൺ ബെന്നി കോശി(19)യെന്നാണ് പൊലീസ് കണ്ടെത്തൽ. ഇയാളുടെ പേരിൽ ആത്മഹത്യാപ്രേരണക്കുറ്റത്തിന് ജാമ്യമില്ലാവകുപ്പ് പ്രകാരം കേസെടുത്തു. എറണാകുളത്ത് കണ്ടെയ്‌നർ കമ്പനിയിൽ ജീവനക്കാരനാണ് കിരൺ.\nജൂൺ രണ്ടിനാണ് ഒന്നാംവർഷ ബി.എസ്സി. നഴ്‌സിങ് വിദ്യാർത്ഥിനി കോഴിക്കോട് കണ്ണംകര ചേളന്നൂരിലെ രജനി നിവാസിൽ ജയരാജൻ-ലീന ദമ്പതിമാരുടെ മകൾ പി.ശ്രീലയ(19)യെ ഹോസ്റ്റലിലെ ഫാനിൽ ചുരിദാർഷാളിൽ തൂങ്ങിമരിച്ച നിലയിൽ കണ്ടെത്തിയത്. പഠിക്കാൻ വലിയ ബുദ്ധിമുട്ടാണെന്നും അച്ഛനും അമ്മയും ക്ഷമിക്കണമെന്നും കാണിച്ചുള്ള കത്ത് പൊലീസിന് ലഭിച്ചിരുന്നു. എന്നാൽ ഈ കത്തിലെ കൈയക്ഷരം തന്റെ മകളുടേതല്ലെന്നും മരണത്തിലെ ദുരൂഹത അന്വേഷിക്കണമെന്നുമാവശ്യപ്പെട്ട് പിതാവ് രംഗത്ത് വന്നു.\nപരിയാരം മെഡിക്കൽ കോളേജിലെ ചികിത്സ അധികം നീളില്ല; പി ജയരാജനെ കോഴിക്കോട് മെഡിക്കൽ കോളേജിലേക്ക് മാറ്റും; ഡിസ്ചാർജ്ജ് വേണമെന്ന് ജയിൽ സുപ്രണ്ട്\nകോഴിക്കോട് ഗവ. നഴ്‌സിങ് സ്‌കൂളിലെ ഡ്രൈവറായ പി.ജയരാജന്റെ പരാതി പൊലീസ് ഗൗരവത്തോടെ എടുത്തു. ശ്രീലയ പിതാവ് ജയരാജന്റെ പേരിലെടുത്ത രണ്ട് മൊബൈൽ നമ്പറുകൾ ഉപയോഗിച്ചിരുന്നുവെന്നും ഈ രണ്ട് നമ്പറുകളിലും വന്ന കോളുകൾ ആരുടെതെല്ലാമാണെന്ന് പരിശോധിക്കുകയും ചെയ്തു. ശ്രീലയ രാത്രി ദീർഘനേരം ഒരാളുമായി ഫോണിൽ സംസാരിക്കാറുണ്ടെന്ന് ലഭിച്ച വിവരത്തെത്തുടർന്നുള്ള അന്വേഷണത്തിലാണ് കിരൺ ബെന്നി കുടുങ്ങിയത്.\nമരണത്തിനു പിന്നിൽ സംശയങ്ങളുണ്ടെന്നും മകൾക്ക് ആത്മഹത്യചെയ്യേണ്ട കാര്യമില്ലെന്നും പിതാവ് വ്യക്തമാക്കിയിരുന്നു. ശ്രീലയ സ്വന്തം താത്പര്യപ്രകാരമാണ് നഴ്‌സിങ് തിരഞ്ഞെടുത്തത്. പഠനത്തിൽ ഒരുതരത്തിലുള്ള വിഷമവുമുണ്ടായിരുന്നില്ല. വീട്ടിൽ വരുമ്പോഴെല്ലാം സന്തോഷത്തിലായിരുന്നുവെന്നും ജയരാജ് പൊലീസിനെ അറിയിച്ചിരുന്നു. അതുകൊണ്ട് തന്നെ ആത്മഹത്യാക്കുറിപ്പ് വിശ്വസിക്കാനാകില്ലെന്നും അച്ഛൻ നിലപാട് എടുത്തു. ഇതാണ് നിർണ്ണായകമായത്.\nഫോണിലൂടെ പരിചയപ്പെട്ട ശ്രീലയും ബെന്നിയും പ്രണയത്തിലായി. തുടർന്ന് ബന്ധം ഉപേക്ഷിച്ച ബെന്നി ശ്രീലയെ മാനസികമായി പീഡിപ്പിച്ചതാണ് ആത്മഹത്യയിലേക്ക് നയിക്കാനിടയാക്കിയതെന്ന് പൊലീസ് പറയുന്നു. പ്രണയവിവരം വീട്ടിലിറിയിക്കുമെന്ന് കിരൺ ശ്രീലയെ ഭീഷണിപ്പെടുത്തിയെന്നും പൊലീസ് കണ്ടെത്തി. ഈ സാഹചര്യത്തിലാണ് അറസ്റ്റ് ചെയ്തത്.


ഡിസംബര് 15-ന് ദൈവദാസനായി പ്രഖ്യാപിക്കുന്ന കണിയാരകത്ത് ബ്രൂണോ അച്ചന്\nബിഷപ് സെബാസ്റ്റിയന് മങ്കുഴിക്കിരി പിതാവിനോടൊപ്പം ബ്രൂണോ അച്ചന്\n18 Nov, 2021, 1:01 pm\nസീറോ മലബാര് സഭയ്ക്കും പ്രത്യേകിച്ച് പാലാ രൂപതയ്ക്കും, രാമപുരം ഫൊറോനയ്ക്കും അഭിമാനമാണ് വാഴ്ത്തപ്പെട്ട കുഞ്ഞച്ചനും ഡിസംബര് 15-ന് ദൈവദാസനായി പ്രഖ്യാപിക്കുന്ന കണിയാരകത്ത് ബ്രൂണോ അച്ചനും. രാമപുരം ഫൊറോന അംഗങ്ങളായ ഇവര് ഒരു ഞെട്ടില് വിരിഞ്ഞ രണ്ടു പുഷ്പങ്ങളാണ്. പുണ്യാത്മാക്കളായ ഇവര് സഹപാഠികളും ചാര്‍ച്ചക്കാരുമായിരുന്നു. നാനാ ജാതി മതസ്ഥര് രണ്ടുപേരേയും ജീവിച്ചിരുന്നപ്പോള് തന്നെ വിശുദ്ധാത്മാക്കളായി കരുതിയിരുന്നു.\nസി എം ഐ സഭയുടെ ആരംഭകരായ 11 പിതാക്കന്മാരില് ഒരാളായ കണിയാരകത്ത് മാണി മല്പാന് അച്ചന്റെ കുടുംബത്തില് 1894 നവംബര് 20-ന് ബ്രൂണോച്ചന് ജനിച്ചു. 1915-ല് സി എം ഐ സഭയില് ആദ്യ വ്രതാനുഷ്ഠാനം നടത്തി. 1923 മെയ് 20-ന് ധന്യന് കുര്യാളശ്ശേരി പിതാവില്‍നിന്നും വൈദികപട്ടം സ്വീകരിച്ചു. 14 ആശ്രമങ്ങളില് 68 വര്‍ഷം നീണ്ട സന്യാസ ജീവിതം നയിച്ച് 97-ാം വയസ്സില് നിത്യ സമ്മാനത്തിനായി വിളിക്കപ്പെട്ടു.\nകൃശഗാത്രനായിരുന്നു ബ്രൂണോ അച്ചന് ''ആത്മാവച്ചന്'' എന്ന പേരിലാണ് അറിയപ്പെട്ടിരുന്നത്. രൂപത്തില് മാത്രമല്ല ചൈതന്യത്തിലും അദ്ദേഹം ആത്മാവച്ചനായിരന്നു. കുറവിലങ്ങാട് അടുത്ത് കുര്യനാട് ആശ്രമത്തില് അദ്ദേഹത്തിന്റെ കബറിടത്തില് പ്രാര്‍ത്ഥനയ്‌ക്കെത്തുന്ന നൂറുകണക്കിനു ഭക്തജനങ്ങള് ഇതിനു സാക്ഷ്യം വഹിക്കുന്നു. ജീവിതകാലത്തും മരണശേഷവും ദൈവസാന്നിദ്ധ്യത്തിന്റെ അടയാളമായി ബ്രൂണോ അച്ചന് പരിലസിക്കുന്നു.\nഅദ്ദേഹത്തിന്റെ വാക്കുകളില് വാചാലതയുടെ ആര്‍ഭാടമോ വിജ്ഞാനത്തിന്റെ മുഴക്കമോ ഉണ്ടായിരുന്നില്ല. എങ്കിലും അദ്ദേഹത്തിന്റെ മുമ്പില് ആയിരങ്ങള് മനസ്സു തുറന്നു. വൈദികരുടേയും വിശ്വാസികളുടേയും ഇടയില് ആത്മാവച്ചന് ശ്രദ്ധിക്കപ്പെട്ടത് കുമ്പസാരക്കാരന് എന്ന നിലയിലായിരുന്നു. വി. ജോണ് മരിയ വിയാനിയെപ്പോലെ അദ്ദേഹം ദീര്‍ഘസമയം കുമ്പസാരക്കൂട്ടില് ചെലവഴിച്ചിരുന്നു. അനേകരെ ജീവിത നവീകരണത്തിലേക്കും പ്രത്യാശയിലേക്കും നയിക്കാന് ആത്മാവച്ചനു സാധിച്ചു.\nബ്രൂണോ അച്ചന്റെ കല്ലറയ്ക്കു മുമ്പില് പൂക്കളും മെഴുകുതിരികളും സമര്‍പ്പിച്ച് കുട്ടികള് പ്രാര്‍ത്ഥിക്കുന്നത് കുര്യനാട്ടെ സുകൃതം നിറഞ്ഞ കാഴ്ചകളിലൊന്നാണ്. കര്‍ഷകബന്ധുവും, പാപസങ്കീര്‍ത്തകനും, ദുഷ്ടാരൂപികളെ വിലക്കുന്നവനും അന്ധവിശ്വാസങ്ങളകറ്റുന്നവനും വിദ്യാര്‍ത്ഥികള്‍ക്കു പരീക്ഷാ സഹായിയുമായൊക്കെ ജനഹൃദയങ്ങളില് ഇന്നും ജീവിക്കുന്നു പുണ്യചരിതനായ ആത്മാവച്ചന്.\nബ്രൂണോച്ചന്റെ 30-ാം ചരമവാര്‍ഷികദിനമായ ഡിസംബര് 15-ന് ഉച്ചകഴിഞ്ഞ്3മണിക്ക് അഭിവന്ദ്യ കല്ലറങ്ങാട്ട് പിതാവിന്റെ പ്രധാന കാര്‍മ്മികത്വത്തില് കുര്യനാട് സെന്റ് ആന്‍സ് ആശ്രമ ദൈവാലയത്തില് നാമകരണ നടപടികള്‍ക്ക് തുടക്കം കുറിക്കുന്നു.


രാജ്യത്ത് പ്രതിദിന കൊവിഡ് കേസുകൾ3ലക്ഷം കടന്നു. | Malayali Manasu\nHome India രാജ്യത്ത് പ്രതിദിന കൊവിഡ് കേസുകൾ3ലക്ഷം കടന്നു.\nരാജ്യത്ത് കൊവിഡ് -19 രൂക്ഷം. പ്രതിദിന കേസുകൾ മൂന്ന് ലക്ഷം കടന്നു.ഔദ്യോഗിക കണക്കുകൾ പ്രകാരം, 3,17,532 പേർക്കാണ് 24 മണിക്കൂറിൽ കൊവിഡ് സ്ഥിരീകരിച്ചത്. 491 പേർ മരിച്ചു. 2,23,990 പേർ രോഗമുക്തി നേടി. ടിപിആർ 16.41 ശതമാനമാണ്. അതേ സമയം രാജ്യത്ത് ഇതുവരെ 9,287 ഒമിക്രോൺ കേസുകളാണ് റിപ്പോർട്ട് ചെയ്യപ്പെട്ടത്. കഴിഞ്ഞ മെയ് മാസത്തിലാണ് ഇതിന് മുമ്പ് രാജ്യത്ത് കൊവിഡ് കേസുകൾ മൂന്നുലക്ഷം കടന്നത്. ഒമിക്രോൺ വ്യാപനമാണ് മൂന്നാം തരംഗത്തിൽ കേസുകൾ കുത്തനെ ഉയരാൻ കാരണമായതെന്നാണ് ആരോഗ്യ വിദഗ്തരുടെ വിലയിരുത്തൽ.\nസംസ്ഥാനങ്ങളിൽ മഹാരാഷ്ട്രയിലാണ് ഇപ്പോഴും കൊവിഡ് രോഗികളുടെ എണ്ണം ഏറ്റവും കൂടുതൽ. മുംബൈയിൽ പൊസിറ്റിവിറ്റി നിരക്ക് കുറഞ്ഞപ്പോൾ പുണെയിൽ രോഗ വ്യാപനം കൂടി. പന്ത്രണ്ടായിരത്തിൽ അധികം പേർക്കാണ് ഇന്നലെ പുണെയിൽ രോഗം സ്ഥിരീകരിച്ചത്. മഹാരാഷ്ട്രയിൽ ഏറ്റവും കൂടുതൽ പേർക്ക് രോഗം ബാധിക്കുന്ന ജില്ലയായി പുണെ മാറി. മുംബൈയിൽ പൊലീസിലെ 12 ഉദ്യോഗസ്ഥർക്ക് ഒരു ദിവസത്തിനിടെ കൊവിഡ് ബാധിച്ചു.\nതെരഞ്ഞെടുപ്പ് നടക്കാനിരിക്കുന്ന സംസ്ഥാനങ്ങളിലും രോഗവ്യാപനം രൂക്ഷമാകുകയാണ്. അതേ സമയം ഗുജറാത്ത്, അസം, കർണാടക, തമിഴ്നാട്, കേരളം തുടങ്ങിയ സംസ്ഥാനങ്ങളിലും കേസുകളുടെ എണ്ണം കുതിക്കുകയാണ്. ദില്ലിയിലെ കൊവിഡ് കേസുകളിൽ കഴിഞ്ഞ ദിവസത്തേക്കാൾ നേരിയ വർധന ഉണ്ടായി.\nPrevious articleസെൻട്രൽ റെയിൽവേ: 2422 അപ്രൻ്റിസ്\nNext articleശബരിമല നട ഇന്ന് അടയ്ക്കും, നടവരവ് 150 കോടി.


ചുവന്ന ചീരയാണ് കേമന്; കൊളസ്‌ട്രോള്, ബിപി; കൂടിയത് കുത്തനെ കുറയും | Benefits Of Red Spinach For Skin, Hair And Health In Malayalam - Malayalam BoldSky\nഎപ്പോഴും ആരോഗ്യ ഗുണങ്ങള് ധാരാളമുള്ള ഭക്ഷണങ്ങള് കഴിക്കുന്നതിനാണ് എല്ലാവരും ശ്രദ്ധിക്കുന്നത്. രോഗപ്രതിരോധ ശേഷിയും ആരോഗ്യവും എല്ലാം നിങ്ങളുടെ ആരോഗ്യത്തിന് നല്‍കുന്ന ഭക്ഷണമാണ് കഴിക്കേണ്ടത്. ചുവന്ന ചീര ഇത്തരത്തില് ആരോഗ്യത്തിന് പല വിധത്തിലുള്ള ഗുണങ്ങളും നല്‍കുന്നുണ്ട്. ചുവന്ന ചീര ഒരു വൈവിധ്യമാര്‍ന്ന പച്ചക്കറിയാണ്, ഇത് പലരും ഇഷ്ടപ്പെടുന്നുണ്ട്. എന്നിരുന്നാലും, കുട്ടികള് പലപ്പോഴും ചീര കഴിക്കാന് ഇഷ്ടപ്പെടുന്നില്ല. എന്നാല് ആരോഗ്യ സംരക്ഷണത്തിന്റെ കാര്യത്തില് വെല്ലുവിളി ഉയര്‍ത്തുന്ന പല അവസ്ഥകള്‍ക്കും പരിഹാരം കാണുന്നതിന് വേണ്ടി ചീര ഉപയോഗിക്കാവുന്നതാണ്.\nചുവന്ന ചീര പോലെ ആരോഗ്യകരമായ മറ്റൊന്നും ഇല്ല എന്നുള്ളത് തന്നെയാണ് സത്യം. ആരോഗ്യ സംരക്ഷണത്തിനും സൗന്ദര്യ സംരക്ഷണത്തിനും എങ്ങനെയെല്ലാം നമുക്ക് ചീര ഉപയോഗിക്കാം എന്ന് നമുക്ക് നോക്കാവുന്നതാണ്. വിറ്റാമിനുകളും ധാതുക്കളും ശക്തമായ ആന്റി ഓക്‌സിഡന്റുകളും ധാരാളം ചീരയില് അടങ്ങിയിട്ടുണ്ട്. ചീരയെ ഇലക്കറികളിലെ സൂപ്പര്‍സ്റ്റാര് എന്ന് തന്നെയാണ് ചീരയെ നമുക്ക് വിശേഷിപ്പിക്കാവുന്നതാണ്. രോഗപ്രതിരോധ ശേഷി വര്‍ദ്ധിപ്പിക്കുന്നതിനും ഹൃദയത്തിന്റെ ആരോഗ്യം വര്‍ദ്ധിപ്പിക്കുന്നതിനും, ക്യാന്‍സര് പോലുള്ള അസ്വസ്ഥതകളെ തടുന്നതിനും ചീര സഹായിക്കുന്നുണ്ട്.\nദഹന ആരോഗ്യത്തിന് മികച്ചതാണ്\nനമ്മില് മിക്കവരും ഉദാസീനമായ ഒരു ജീവിതശൈലിയിലാണ് ജീവിക്കുന്നത്, പലരും ജങ്ക്ഫുഡുകളും മറ്റും കഴിക്കുന്നവരാണ്. ഇവ നിങ്ങളുടെ കൊളസ്‌ട്രോളിന്റെ അളവും ഭാരവും വര്‍ദ്ധിപ്പിക്കുക മാത്രമല്ല നിങ്ങളുടെ ദഹന ആരോഗ്യത്തെ ബാധിക്കുകയും ചെയ്യും. നിങ്ങളില് മലബന്ധം പോലുള്ള അസ്വസ്ഥതകള് ഉണ്ടെങ്കില് പലപ്പോഴും ചീര ഇതിനെല്ലാം പരിഹാരമാണ്. കാരണം ചീരയില് ധാരാളം നാരുകള് ഉണ്ട്, ഇത് നിങ്ങളുടെ മലവിസര്‍ജ്ജനം മെച്ചപ്പെടുത്താന് സഹായിക്കുന്നുണ്ട്. ഇത് നിങ്ങളുടെ വന്‍കുടല് ആരോഗ്യത്തിന് വളരെയധികം ഗുണം ചെയ്യുന്നുണ്ട്.\nശരീരഭാരം വര്‍ദ്ധിപ്പിക്കുന്നതിന് ഒന്നിലധികം കാരണങ്ങളുണ്ടാകാം. ചിലത് പാരമ്പര്യപരമാണെങ്കിലും മറ്റുള്ളവ അനാരോഗ്യകരമായ ജീവിതശൈലി മൂലമാണ്. നിങ്ങള് ധാരാളം ഫൈബര് കഴിക്കുകയും പതിവായി വ്യായാം ചെയ്യുകയും ചെയ്യേണ്ടത് അത്യാവശ്യമാണ്. ശരീരഭാരം കുറയ്ക്കാന് ആവശ്യമായ എല്ലാ പോഷകങ്ങളും അടങ്ങിയിരിക്കുന്നതിനാല് ചുവന്ന ചീര പോലുള്ള ഭക്ഷണങ്ങള് ഡയറ്റില് ചേര്‍ക്കാവുന്നതാണ്. ചീര കഴിക്കുന്നത് നിങ്ങളുടെ ഇന്‍സുലിന് അളവ് കുറയ്ക്കുന്നതിനും ശരീരഭാരം കുറയ്ക്കുന്നതിനും സഹായിക്കുന്നുണ്ട്.\nആരോഗ്യകരമായ ജീവിതം നയിക്കാന്, നിങ്ങളുടെ എല്ലുകള് ശക്തമായിരിക്കണം. അവ ശരീരത്തിലെ എല്ലാ അവയവങ്ങളുടെയും ഭാരം പിന്തുണയ്ക്കുകയും ഏറ്റവും കാര്യക്ഷമമായി നീങ്ങാനും പ്രവര്‍ത്തിക്കാനും നിങ്ങളെ സഹായിക്കുകയും ചെയ്യുന്നുണ്ട്. പാലും പാലുല്‍പ്പന്നങ്ങളും കാല്‍സ്യത്തിന്റെ മികച്ച ഉറവിടങ്ങളിലൊന്നായി അറിയപ്പെടുന്നുണ്ടെങ്കിലും ചുവന്ന ചീര ഇതിലും മുന്‍പന്തിയിലാണ്. ഇതില് ധാരാളം വിറ്റാമിന് കെ ഉണ്ട്. ഇത് സാധാരണ അസ്ഥി രോഗങ്ങള്‍ക്കുള്ള സാധ്യത കുറയ്ക്കുന്നു. ചുവന്ന ചീര എല്ലുകളെ ശക്തമാക്കുകയും ഒടിവുകള് ഉണ്ടാകാതിരിക്കുകയും ചെയ്യുന്നതിനാല് ഇത് കുട്ടികള്‍ക്ക് വളരെ മികച്ചതാണ്.\nലോകമെമ്പാടുമുള്ള മിക്ക സ്ത്രീകളും വിളര്‍ച്ച ബാധിച്ചവരാണെന്നത് മറഞ്ഞിരിക്കുന്ന വസ്തുതയല്ല. ഇതിനര്‍ത്ഥം അവരുടെ ശരീരത്തില് ആരോഗ്യകരമായ ചുവന്ന രക്താണുക്കളുടെ ശരിയായ എണ്ണം ഇല്ലെന്നതാണ്. ഒരു പ്രധാന കാരണം പ്രതിമാസ ആര്‍ത്തവ പ്രക്രിയയാണ്, ഇത് കനത്ത രക്തനഷ്ടത്തിന് കാരണമാകുന്നു. അതിനാല്, നമ്മുടെ ദൈനംദിന ഭക്ഷണക്രമത്തില് സ്ത്രീകള് ഇരുമ്പ് അടങ്ങിയ ഭക്ഷണം ഉള്‍പ്പെടുത്തണം. അവയിലൊന്നാണ് ചുവന്ന ചീര, ഇത് ഹീമോഗ്ലോബിന് നില മെച്ചപ്പെടുത്തുന്നതിനും ശരീരത്തിലെ നിങ്ങളുടെ രക്തം ശുദ്ധീകരിക്കുന്നതിനും സഹായിക്കുന്നുണ്ട്.\nനിലവിലെ ആരോഗ്യ അവസ്ഥകള് നമ്മുടെ രോഗപ്രതിരോധ ശേഷി ഇല്ലാതാക്കുന്നതാണ്. എന്നാല് ഇതിനെ പ്രതിരോധിക്കുന്നതിന് വേണ്ടി നമുക്ക് ചീര കഴിക്കാവുന്നതാണ്. ശക്തമായ രോഗപ്രതിരോധ ശേഷി ഉണ്ടെങ്കില് നമുക്ക് രോഗങ്ങളില് നിന്ന് മുക്തി നേടാവുന്നതാണ്. രോഗപ്രതിരോധ ശേഷി ശക്തിപ്പെടുത്തുന്നതിനായി അറിയപ്പെടുന്ന നിരവധി ഭക്ഷണങ്ങളുണ്ട്. വിറ്റാമിന് ഇ, വിറ്റാമിന് കെ തുടങ്ങിയ വിറ്റാമിനുകളുടെ ഉയര്‍ന്ന ഉറവിടമാണ് ചുവന്ന ചീര എന്നുള്ളത്. അതുകൊണ്ട് തന്നെ ചീര കഴിക്കുന്നതിലൂടെ ഉണ്ടാവുന്ന ആരോഗ്യ പ്രശ്‌നങ്ങള്‍ക്കെല്ലാം പരിഹാരം കാണാവുന്നതാണ് എന്ന കാര്യത്തില് സംശയം വേണ്ട.\nചുവന്ന ചീരയില് കലോറി വളരെ കുറവാണ്, പൊട്ടാസ്യം കൂടുതലാണ്. ഇതില് സോഡിയത്തിന്റെ അളവ് കുറവാണ്, ഇത് രക്തസമ്മര്‍ദ്ദമുള്ള രോഗികള്‍ക്ക് വളരെയധികം അഭികാമ്യമാണ്. നിങ്ങളുടെ രക്തസമ്മര്‍ദ്ദം നിയന്ത്രിക്കാനും ഹൃദയത്തിലെ മര്‍ദ്ദം കുറയ്ക്കാനും ചുവന്ന ചീര സഹായിക്കും. പ്രതിദിനം ചുവന്ന ചീരയുടെ ഒരു ഭാഗം കഴിക്കുന്നത് ആരോഗ്യത്തിന്റെ കാര്യത്തില് രണ്ടാമതൊന്ന് ചിന്തിക്കാത ഉപയോഗിക്കാവുന്നതാണ്. ദിവസവും കഴിക്കുന്നതിലൂടെ അത് നിങ്ങളുടെ ആരോഗ്യത്തിന് മികച്ച ഗുണങ്ങള് നല്‍കുന്നു.\nമുടി നരയ്ക്കുന്നത് തടയുന്നു\nനരച്ച മുടി 20 വയസ്സിന് താഴെയുള്ള വ്യക്തികളില് പോലും ഒരു സാധാരണ ഭീഷണിയാണ്. ഉയര്‍ന്ന അളവില് അയണ്, മാംഗനീസ്, കാല്‍സ്യം, മറ്റ് പ്രധാന ധാതുക്കള് എന്നിവ ഉപയോഗിച്ച് ചുവന്ന ചീര നിങ്ങളുടെ മുടിയിലെ മെലാനിന് മെച്ചപ്പെടുത്തുകയും അകാല നരയില് നിന്ന് സഹായിക്കുകയും ചെയ്യുന്നുണ്ട്. ഇത് മുടിയെ ശക്തിപ്പെടുത്തുകയും മുടി കൊഴിച്ചില് നിന്ന് സംരക്ഷിക്കുകയും ചെയ്യുന്നു.\nചുവന്ന ചീര ധാരാളം ആന്റി ഓക്‌സിഡന്റുകള് അടങ്ങിയിട്ടുള്ളതാണ്. ഇത് നിങ്ങളുടെ ചര്‍മ്മത്തിന്റെ ആരോഗ്യത്തിനും മികച്ചതാണ്. ഈ ഇലകളിലെ പിഗ്മെന്റ് നിങ്ങളുടെ ചര്‍മ്മകോശങ്ങളില് ഓക്‌സിഡേറ്റീവ് സ്‌ട്രെസ് ഉണ്ടാക്കുന്ന ഫ്രീ റാഡിക്കലുകളുമായി പോരാടാന് സഹായിക്കുന്നുണ്ട്. അകാല വാര്‍ദ്ധക്യം നിങ്ങലില് പലപ്പോഴും പുതുമയുള്ളതുമായ ചര്‍മ്മത്തിന് സഹായിക്കുന്നുണ്ട്. മോയ്‌സ്ചുറൈസ് ഗുണമാണ് ഇതിലൂടെ ലഭിക്കുന്നത്.\nRead more about: spinach haircare skincare digestion ആരോഗ്യം സൗന്ദര്യസംരക്ഷണം ദഹനം\nBenefits Of Red Spinach For Skin, Hair And Health In Malayalam\nHere in this article we are discussing about the benefits of red spinach for skin, hair and health. Takealook.


മോദിക്കെതിരെ മത്സരിക്കാന് താല്‍പര്യം... പക്ഷേ, ശത്രുഘ്‌നന് സിന്‍ഹയുടെ ആഗ്രഹം ഇങ്ങനെ | would have loved to contest against pm modi says shatrughan sinha - Malayalam Oneindia\nPublished: April 14 2019, 13:58 [IST]\nദില്ലി: പ്രധാനമന്ത്രി നരേന്ദ്ര മോദിക്കെതിരെ മത്സരിക്കാന് തനിക്ക് താല്‍പര്യമുണ്ടെന്ന് ശത്രുഘ്‌നന് സിന്‍ഹ. ബിജെപി വിട്ട് കോണ്‍ഗ്രസിലെത്തിയതിന് പിന്നാലെയാണ് അദ്ദേഹം ഇത്തരമൊരു കാര്യം ഉന്നയിച്ചിരിക്കുന്നത്. പ്രിയങ്ക ഗാന്ധിക്കെതിരെ വാരണാസിയില് മോദിക്കെതിരെ മത്സരിക്കുമെന്ന് അഭ്യൂഹങ്ങള് നിലനില്‍ക്കുന്നുണ്ട്. ഇതിനിടയില് ശത്രുഘ്‌നന് സിന്‍ഹയും ആഗ്രഹം തുറന്ന് പറഞ്ഞത്. എന്നാല് തന്റെ മണ്ഡലമായ പട്‌ന സാഹിബില് മോദിക്കെതിരെ മത്സരിക്കാനാണ് താല്‍പര്യമെന്നാണ് ശത്രുഘ്‌നന് സിന്‍ഹ പറഞ്ഞിരിക്കുന്നത്.\nകഴിഞ്ഞ ദിവസം പട്‌ന സാഹിബ് തങ്ങളുടെ കോട്ടയാണെന്ന് ബിജെപി നേതാക്കള് പറഞ്ഞിരുന്നു. ഇതിനെ തുടര്‍ന്നാണ് ശത്രുഘ്‌നന് സിന്‍ഹ പ്രതികരിച്ചത്. അവര് വിഡ്ഡികളുടെ സ്വര്‍ഗത്തില് ജീവിക്കട്ടെ. പട്‌ന സാഹിബിലെ വോട്ടര്‍മാര് അവരെ ഒരു പാഠം പഠിപ്പിക്കും. പക്ഷേ മോദി മത്സരിച്ചാല് ഒരു വലിയ പോരാട്ടമാകുമായിരുന്നു എന്നാല് അത് സാധ്യമാകില്ലെന്നും അദ്ദേഹം പറഞ്ഞു. മുമ്പ് കോണ്‍ഗ്രസും ആര്‍ജെഡിയും വിജയിച്ച മണ്ഡലമാണ് താന് തിരിച്ചുപിടിച്ചതെന്ന് ബിജെപി ഓര്‍ക്കണമെന്നും സിന്‍ഹ പറഞ്ഞു.\nമോദി തന്റെ രണ്ടാം സീറ്റായി പട്‌ന സാഹിബ് തിരഞ്ഞെടുക്കുമെന്ന് നേരത്തെ റിപ്പോര്‍ട്ടുണ്ടായിരുന്നു. ഇത് വാരണാസിക്ക് ബദലായിട്ടുള്ള മണ്ഡലമായിരിക്കുമെന്നായിരുന്നു സൂചന. പക്ഷേ എന്തു സംഭവിച്ചു. മോദിയാണ് മത്സരിക്കുന്നതെങ്കില് താന് അത് വളരെ ആസ്വദിച്ചേനെയെന്നും സിന്‍ഹ പറഞ്ഞു. അമേരിക്കന് പ്രസിഡന്റ് ഡൊണാള്‍ഡ് ട്രംപ് പട്‌ന സാഹിബില് നിന്ന് മത്സരിച്ചാല് വരെ ബിജെപിക്ക് മുന്നില് തോല്‍ക്കുമെന്ന് ബീഹാര് ഉപമുഖ്യമന്ത്രി സുശീല് കുമാര് മോദി പറഞ്ഞിരുന്നു.\nമുനിസിപ്പല് തിരഞ്ഞെടുപ്പില് പോലും വിജയിക്കാത്ത ഒരാളെയാണ് തനിക്കെതിരെ മത്സരിക്കാന് നിര്‍ത്തിയിരിക്കുന്നത്. ഇതിലും ഭേദം സുശീല് കുമാര് മോദിക്ക് തനിക്കെതിരെ മത്സരിക്കുന്നതായിരുന്നുവെന്നും ശത്രുഘ്‌നന് സിന്‍ഹ പറഞ്ഞു. അതേസമയം ബിജെപി സ്വന്തം കോട്ടയായി ഈ മണ്ഡലത്തെ കാണേണ്ടെന്നും കോണ്‍ഗ്രസും ആര്‍ജെഡിയും സിപിഐയും വരെ ഈ മണ്ഡലത്തില് വിജയിച്ചിട്ടുണ്ടെന്നും ശത്രുഘ്‌നന് സിന്‍ഹ പറഞ്ഞു.\nwould have loved to contest against pm modi says shatrughan sinha\nStory first published: Sunday, April 14, 2019, 13:58 [IST]


ജസ്നയുടെ തിരോധാനം; പൊലീസിന് ഹൈക്കോടതിയുടെ രൂക്ഷ വിമര്‍ശനം\nസി.ബി.ഐ അന്വേഷണം ആവശ്യപ്പെട്ട് സമർപ്പിച്ച ഹരജിയിലാണ് പൊലീസിന് ഹൈക്കോടതിയുടെ രൂക്ഷ വിമര്‍ശനം\n21 Jun, 2018 at 02:46 PM\nജസ്നയുടെ തിരോധാനത്തില് സി.ബി.ഐ അന്വേഷണം ആവശ്യപ്പെട്ട് സമർപ്പിച്ച ഹരജിയില് പൊലീസിന് ഹൈക്കോടതിയുടെ രൂക്ഷ വിമര്‍ശനം. കാട്ടിലും മറ്റും അന്വേഷിച്ച് നടന്നാല് പോരെന്നും അന്വേഷണം ക്യത്യമായി നടത്തണമെന്നും കോടതി. ജസ്നയുടെ ഫോണിലെ സന്ദേശങ്ങൾ സൈബർ വിദഗ്ദരുടെ സഹായത്തോടെ പൊലീസ് വീണ്ടെടുത്തു.\nജസ്നയുടെ തിരോധാനം സംബന്ധിച്ച് സി.ബി.ഐ അന്വേഷണം ആവശ്യപ്പെട്ട് സഹോദരന് സമര്‍പ്പിച്ച ഹരജിയിലാണ് കോടതി പോലിസിനെ വിമര്‍ശിച്ചത്. ഹരജിയില് സിബിയുടെ വിശദീകരണം തേടി. കേസില് വിശദമായ അന്വേഷണം ആണ് നടക്കുന്നതെന്നായിരുന്നു സര്‍ക്കാറിന്‍റെ മറുപടി. ഹരജി വീണ്ടും അടുത്തമാസം നാലിന് പരിഗണിക്കും.\nഇതിനിടെ കഴിഞ്ഞ മാർച്ച് 22 ന് ജസ്നയെ കാണാതാകുന്നതിന് മുമ്പ് ജസ്നയുടെ ഫോണിൽ സ്വീകരിച്ചതും അയച്ചതുമായ വാട്സ് ആപ്പ്, എസ്.എം.എസ്, ഫേസ് ബുക്ക് സന്ദേശങ്ങളാണ് സൈബർ സെൽ വിദഗ്ദർ വീണ്ടെടുത്തത്. ഫോൺ എടുക്കാതെയാണ് ജസ്ന വീട് വിട്ടിറങ്ങിയത്. ജസ്ന ആൺ സുഹൃത്തുമായി ആയിരത്തിലേറെ തവണ ഫോണിൽ സംസാരിച്ചതായി നേരത്തെ തെളിഞ്ഞിരുന്നു. മുണ്ടക്കയത്ത് ജസ്നയുടെ പിതാവ് ജയിംസിന്‍റെ ഉടമസ്ഥതയിലുള്ള നിര്‍മാണകമ്പനിയുടെ മേല്‍നോട്ടത്തില് നിര്‍മാണം പുരോഗിമിക്കുന്ന വീട് പോലിസ് പരിശോധന നടത്തിയിരുന്നു.


ഡിജിറ്റല് ഇന്ത്യയില് ഏറ്റവും വലിയ ഗവേഷണം നടന്നിട്ടുള്ളത് വോട്ടിങ് യന്ത്രത്തിലാണെന്നതാണ് സത്യം; വോട്ടിങ് യന്ത്ര തകരാറില് ബിജെപിയെ ട്രോളി സന്ദീപാനന്ദഗിരി - BIGNEWSLIVE | Latest Malayalam News\nഡിജിറ്റല് ഇന്ത്യയില് ഏറ്റവും വലിയ ഗവേഷണം നടന്നിട്ടുള്ളത് വോട്ടിങ് യന്ത്രത്തിലാണെന്നതാണ് സത്യം; വോട്ടിങ് യന്ത്ര തകരാറില് ബിജെപിയെ ട്രോളി സന്ദീപാനന്ദഗിരി\nതിരുവനന്തപുരത്തും ചേര്‍ത്തലയിലുമാണ് ആര്‍ക്ക് വോട്ട് ചെയ്താലും താമരയ്ക്ക് തെളിയുന്നതെന്ന പരാതികള് ഉയര്‍ന്നത്.\nകൊച്ചി: കൈപ്പത്തിക്ക് കുത്തിയാല് തെളിയുന്നത് താമരയ്‌ക്കെന്ന പരാതികള് നിറയുമ്പോള് ബിജെപിയെ ട്രോളി സ്വാമി സന്ദീപാനന്ദഗിരി. ഫേസ്ബുക്കിലൂടെയാണ് അദ്ദേഹം ബിജെപിയെ ട്രോളിയിരിക്കുന്നത്. എല്ലാ നദികളും കടലിലേക്ക്. ഏത് ചിഹ്നത്തില് അമര്‍ത്തിയാലും താമരയിലേക്ക്…. ഡിജിറ്റല് ഇന്ത്യയില് ഏറ്റവും വലിയ ഗവേഷണം നടന്നിട്ടുള്ളത് വോട്ടിങ് യന്ത്രത്തിലാണെന്നതാണ് സത്യം എന്നാണ് അദ്ദേഹത്തിന്റെ പരിഹാസം.\n‘എല്ലാ വഴികളും മക്കയിലേക്ക് അല്ലെങ്കില് റോമിലേക്ക്, സര്‍വദേവനമസ്‌ക്കാരം കേശവം പ്രതി ഗച്ചതി.\nആരെ നമസ്‌കരിച്ചാലും കേശവനിലേക്ക്. എല്ലാ നദികളും കടലിലേക്ക്. ഏത് ചിഹ്നത്തില് അമര്‍ത്തിയാലും താമരയിലേക്ക്…. ഡിജിറ്റല് ഇന്ത്യയില് ഏറ്റവും വലിയ ഗവേഷണം നടന്നിട്ടുള്ളത് വോട്ടിംങ്ങ് യന്ത്രത്തിലാണെന്നതാണ് സത്യം’ അദ്ദേഹം കുറിച്ചു.\nതിരുവനന്തപുരത്തും ചേര്‍ത്തലയിലുമാണ് ആര്‍ക്ക് വോട്ട് ചെയ്താലും താമരയ്ക്ക് തെളിയുന്നതെന്ന പരാതികള് ഉയര്‍ന്നത്. താന് കുത്തിയത് കോണ്‍ഗ്രസിന് ആണെന്നും എന്നാല് തമാരയ്ക്ക് തെളിഞ്ഞത് വ്യക്തമായി കണ്ടുവെന്നും വെളിപ്പെടുത്തി ഒരു വോട്ടര് രംഗത്ത് വന്നിരുന്നു. പരാതികളെല്ലാം പരിഹരിച്ച ശേഷമാണ് വീണ്ടും പോളിങ് നടത്തിയത്. പക്ഷേ റീ പോളിങ് വേണമെന്നാണ് പലരുടെയും ആവശ്യം. ഈ സാഹചര്യത്തിലാണ് ബിജെപിയെ ട്രോളി സന്ദീപാനന്ദഗിരി എത്തിയത്.\nTags: sandeepananda giriswami Sandeepananda giri\n‘വെറുതെ കിട്ടിയ ചക്കക്കുരു വരെ മിക്‌സിയിലിട്ട് ജ്യൂസാക്കി കുടിച്ചിട്ട് കറന്റ് ബില്ല് കൂട്ടിയെന്ന്’; കറന്റ് ബില്ല് കൂടിയതിന്റെ കാരണം വ്യക്തമാക്കി സ്വാമി സന്ദീപാനന്ദഗിരി\n‘അന്നവും വസ്ത്രവും ഞങ്ങള് ചോദിക്കാതെ തന്നെ ഞങ്ങള്‍ക്കുതന്ന അങ്ങാണ് ഞങ്ങളുടെ ഈശ്വരന്’; മുഖ്യമന്ത്രിയെ പ്രകീര്‍ത്തിച്ച് സ്വാമി സന്ദീപാനന്ദഗിരി\nരണ്ടുപേരുടെ പൗരത്വം റദ്ദാക്കി കൈലാസ രാജ്യത്തേക്ക് അയച്ചാൽ ഇവിടം ശാന്തം; ‘റാണി ഈച്ചയെ മാറ്റിയാൽ ബാക്കിയെല്ലാം പുറകെ വിസയെടുത്തു പൊയ്‌ക്കോളുമല്ലോ’; സംഘപരിവാറിനെ കൊട്ടി സന്ദീപാനന്ദഗിരി\nലോകത്തിലെ സകലമാന മലയാളികൾ ഒത്തുപിടിച്ചാൽ എയർ ഇന്ത്യ ‘എയർ കേരള’യായി കൈയ്യിലിരിക്കും; ട്രോളി സ്വാമി സന്ദീപാനന്ദ ഗിരി\n1980 കളില് ജനിച്ചവരെ ഗൂഗിളില് തിരഞ്ഞപ്പോള് കിട്ടിയത് ബിജെപിയെ; നിര്‍മ്മലാ സീതാരാമനെ ട്രോളി സന്ദീപാനന്ദഗിരിയും\nഅന്താരാഷ്ട്ര വിമാന ടിക്കറ്റ് നിരക്കുകളില് വന് ഇളവുകള് പ്രഖ്യാപിച്ച് എയര് ഏഷ്യ\nശ്രീലങ്കന് സ്‌ഫോടനം; ഉത്തരവാദിത്വം ഏറ്റെടുത്ത് ഇസ്ലാമിക് സ്‌റ്റേറ്റ് ഭീകരസംഘടന\nപോളിങ് ബൂത്തിലേക്ക് വരാന് വൈമുഖ്യമുള്ളവര് രാജ്യസ്നേഹികള്; ഇവരെ സൈനിക ബഹുമതി നല്‍കി ആദരിക്കുന്നു; കന്നിവോട്ട് രേഖപ്പെടുത്തിയ മോഹന്‍ലാലിനെ വിമര്‍ശിച്ചും ടൊവീനോയോട് ഖേദം പ്രകടിപ്പിച്ചും സെബാസ്റ്റ്യന് പോള്


92ാം വയസ്സില് നായിക: വെളുമ്പി നാടിന്റെ അഭിമാനതാരം | velumbi 92 year old women actress in shortfilm\n92ാം വയസ്സില് നായിക: വെളുമ്പി നാടിന്റെ അഭിമാനതാരം\nOct 1, 2018, 08:11 AM IST\nകണ്ണാടി എന്ന ടെലിഫിലിമിലെ നായികയുടെ വേഷത്തിലാണ് വെളുമ്പി ശ്രദ്ധേയപ്രകടനം കാഴ്‌ചെവച്ചത്.\n92-ാംവയസ്സില് ഷോട് ഫിലിം നായിക, പുരസ്‌കാരങ്ങള്... പൂവറ്റൂര് പടിഞ്ഞാറ് ഗ്രാമത്തിന്റെ അഭിമാനമാണ് വെളുമ്പി. പ്രായത്തിന് തളര്‍ത്താനാകാത്ത കരുത്തും ആവേശവുമായി നാടാകെ നിറഞ്ഞുനില്‍ക്കുന്ന ഇവര് ഇന്ന് ആബാലവൃദ്ധം ജനങ്ങളുടെയും സ്വന്തം മുണ്ടയ്ക്കല് മുത്തശ്ശിയാണ്.\nപതിറ്റാണ്ടുകളായി പാടത്തും പറമ്പിലും പുരുഷനെ വെല്ലുന്ന മെയ്ക്കരുത്തുമായി ജോലി ചെയ്തുകൊണ്ടിരുന്ന വെളുമ്പി കഴിഞ്ഞവര്‍ഷമാണ് ക്യാമറകള്‍ക്ക് മുന്നില് വിസ്മയം തീര്‍ത്തത്. സ്വച്ഛ് ഭാരത് മിഷന്റെ ഭാഗമായി കേന്ദ്രസര്‍ക്കാര് ദൂരദര്‍ശനുമായി സഹകരിച്ച് ഷോര്‍ട്ട് ഫിലിം മത്സരം സംഘടിപ്പിച്ചിരുന്നു.\nഇതിലേക്ക് പൂവറ്റൂര് പടിഞ്ഞാറ് തച്ചന്‍മുക്ക് സ്വദേശിയായ മനോജ് വിസ്മയ കഥയും തിരക്കഥയും എഴുതി സംവിധാനംചെയ്ത കണ്ണാടി എന്ന ടെലിഫിലിമിലെ നായികയുടെ വേഷത്തിലാണ് വെളുമ്പി ശ്രദ്ധേയപ്രകടനം കാഴ്‌ചെവച്ചത്. മത്സരത്തില് മികച്ച ടെലിഫിലിമായി കണ്ണാടി തിരഞ്ഞെടുത്തു.\nതുടക്കക്കാരിയുടെ ആശങ്കകളോ പ്രായത്തിന്റെ അവശതകളോ ഇല്ലാതെ നായികാവേഷത്തില് ജീവിച്ച വെളുമ്പിയുടെ പ്രകടനത്തെ ജൂറി പ്രത്യേകം പരമാര്‍ശിച്ചിരുന്നു. ഇതിലൊന്നും ഒതുങ്ങുന്നതല്ല ഈ മുത്തശ്ശിയുടെ വൈഭവങ്ങള്. നെല്‍ക്കൃഷിക്ക് പേരുകേട്ട അഞ്ചക്കുളം ഏലായില് കൊയ്ത്തു നടക്കണമെങ്കില് വെളുമ്പി എത്തണമായിരുന്നു.\nകാവല്‍ക്കറ്റ കൊയ്‌തെടുത്ത് വെളുമ്പി സമീപത്തെ ആല്‍ത്തറയില്‍വെച്ചശേഷമേ മറ്റുള്ളവര് കൊയ്യാന് വയലിലിറങ്ങുമായിരുന്നുള്ളൂ. മൂന്നും നാലും കണ്ടങ്ങള് ഒറ്റയ്ക്ക് കൊയ്‌തെടുത്ത് കറ്റകള് ചുമന്നെത്തിക്കുന്ന വെളുമ്പിയെക്കുറിച്ച് അക്കാലത്തെ കുട്ടികളും ഇന്നത്തെ മുതിര്‍ന്നവരും വാചാലരാകുന്നു.\n21 വര്‍ഷംമുന്‍പ് ഭര്‍ത്താവ് ശങ്കരന് മരിച്ചു. 93-ാം വയസ്സിലും ഒറ്റയ്ക്കാണ് താമസം. സഹായങ്ങളുമായി മക്കളെല്ലാം സമീപത്തുണ്ട്. അത്യാവശ്യം പാചകമെല്ലാം വീട്ടില്‍ത്തന്നെ ചെയ്യും. ചിലപ്പോള് ഭക്ഷണം മക്കളുടെ വീട്ടിലാക്കും. എങ്കിലും ഇന്നും ചില നിഷ്ഠകളില് വിട്ടുവീഴ്ചയില്ല.\nരാവിലെ പുരയിടങ്ങളില്‍പ്പോയി വിറകുകള് ശേഖരിക്കും. വീട്ടിലെത്തി അവ നനയാതെ കെട്ടി സൂക്ഷിക്കും. മുറ്റവും സമീപവും എപ്പോഴും വൃത്തിയായിരിക്കണം. ഇതിനൊക്കെയുള്ള കരുത്ത് എവിടെനിന്നാണ് ലഭിക്കുന്നതെന്ന് ചോദിച്ചാല് എല്ലാം ദൈവകൃപയെന്നാണ് മുത്തശ്ശിയുടെ മറുപടി.


VOICE OF TRICHUR: അന്‍പത്തിരണ്ടാമത് കേരള സ്കൂള് കലോത്സവം\nഅന്‍പത്തിരണ്ടാമത് കേരള സ്കൂള് കലോത്സവം\nനാളെ കലോത്സവത്തിന്റെ [അന്‍പത്തിരണ്ടാമത് കേരള സ്കൂള് കലോത്സവം] തൃശ്ശൂരില് തിരശ്ശീല ഉയരുന്നതിന് മുന്നോടിയായി ഇന്ന് വൈകിട്ട് കഴിഞ്ഞ കാലത്തെ പ്രതിഭാസംഗമം നടന്നു. ഞാന് അവിടെ എത്തിയപ്പോള് അഞ്ചര മണി കഴിഞ്ഞിരുന്നു. അപ്പോളേക്കും ബഹുമാനപ്പെട്ട മന്ത്രി ശ്രീ. സി എന് ബാലകൃഷ്ണന്റെ ഉല്‍ഘാടന പ്രസംഗം കഴിഞ്ഞിരുന്നു എന്നാണ് മനസ്സിലാക്കിയത്. അദ്ദേഹം പ്രതിഭകള്‍ക്ക് സംസാരിക്കാന് വേണ്‍ടി അധികം\nഞാന് അവിടെ എത്തിയപ്പോള് പ്ര\nചടങ്ങിന്റെ തുടക്കത്തില് പ്രതിഭകളെല്ലാം ആദരിക്കപ്പെട്ടു. എല്ലാവരേയും തൃശ്ശൂര് മേയര് ശ്രീമാന് ഐ പി പോള് പൊന്നാട അണിയിച്ചു. ആറരയോട് കൂടി യോഗം അവസാനിപ്പിച്ചു.തിഭകളെ കാണികള്‍ക്ക് പരിചയപ്പെടുത്തല് നടക്കുകയായിരുന്നു. അതിന് ശേഷം കാണികളായ കുട്ടികളുമായി പ്രതിഭകളുടെ ഇന്ററേക്ഷന്\nഞാന് അതിന് ശേഷം ശ്രീ വടക്കുന്നാഥന് ക്ഷേത്രത്തിലെ മകരം ഒന്ന് ദീ‍പാലങ്കാരം കാണാന് പോയി. കാലിന്റെ അസുഖം കാരണം അകത്തേക്ക് പ്രവേശിക്കാനായില്ല. അമ്പലത്തിന് പുറത്തും ദീപാലങ്കാരം ഉണ്‍ടായിരുന്നു.\nമൂന്ന് ആനകളെ അണിനിരത്തിയുള്ള പഞ്ചവാദ്യത്തോടും പെണ്കുട്ടികളുടെ താലങ്ങളോട് കൂടിയുള്ള നഗരപ്രദക്ഷിണം ഉണ്‍ടായിരുന്നു. ഏഴേമുക്കാലായിട്ടും മേളം ആരംഭിക്കാഞ്ഞതിനാല് ഞാന് വീട്ടിലേക്ക് തിരിച്ചു.\nഇന്നെത്തെ ദിവസം എല്ലാം കൊണ്ടും ധന്യമായിരുന്നു. അമ്പല നടയില് വെച്ച് എന്റെ സുഹൃത്തും പാലിയേറ്റീവ് ക്ലിനിക്കിലെ സഹപ്രവര്‍ത്തകനുമായ ശിവദാസേട്ടനെ അവിടെ കാണാനായി.\nരാധേട്ടത്തിയെ ഞാന് അവിടെ അന്വേഷിച്ചെങ്കിലും കണ്ടില്ല. പാലിയേറ്റീവിലെ ശിവദാസേട്ടനെ മാത്രം കണ്ടു. പിന്നെ നാട്ടുകാരായ ചിലരേയും അവിടെ കണ്ടു.\nഅവിടെ നിന്ന് മണികണ്ഠനാലില് അലങ്കരിച്ച് നിര്‍ത്തിയിരുന്ന രഥത്തിന്റെ അടുത്ത് കുറച്ച് നേരം ചിലവഴിച്ചു. അതിന് ശേഷം അഞ്ചുരൂപയുടെ ചുടുകല കൊറിച്ച് നേരെ ചെട്ടിയങ്ങാടി വഴി എന്റെ കൊക്കാലയിലെ വീട്ടിലേക്ക് നടന്നു.\nLabels: TRICHUR, അന്‍പത്തിരണ്ടാമത് കേരള സ്കൂള് കലോത്സവം\nഇന്നെത്തെ ദിവസം എല്ലാം കൊണ്ടും ധന്യമായിരുന്നു. അമ്പല നടയില് വെച്ച് എന്റെ സുഹൃത്തും പാലിയേറ്റീവ് ക്ലിനിക്കിലെ സഹപ്രവര്‍ത്തകനുമായ ശിവദാസേട്ടനെ അവിടെ കാണാനായി.\nരാധേട്ടത്തിയെ ഞാന് അവിടെ അന്വേഷിച്ചെങ്കിലും കണ്ടില്ല\nവാർത്തകളിൽ മാത്രം കണ്ടൂ..


കാല്‍മുട്ടുവേദനയും ശരീരഭാരവും തമ്മില് വലിയ ബന്ധമുണ്ട്...\n09 Jan, 2020 at 05:59 AM\nമുട്ടു വേദനയ്ക്ക് അമിതവണ്ണവുമായി അഭേദ്യമായ ബന്ധമാണുള്ളത്. മുട്ടുവേദന അനുഭവപ്പെടുന്ന 90 ശതമാനം പേര്‍ക്കും അമിത വണ്ണമുണ്ട്. ശരീരത്തിന്റെ ഭാരം താങ്ങുന്നത് പ്രധാനമായും കാല്‍മുട്ടുകളാണെന്നതാണ് ഈ ബന്ധത്തിന്റെ കാരണം.\nമുട്ടിന്റെ മുന്‍വശം, ഉള്‍വശം, പുറകുവശം എന്നിവിടങ്ങളില് വേദന അനുഭവപ്പെടുന്നു. പടികളിറങ്ങുക, രാവിലെ എഴുന്നേറ്റശേഷം നടക്കാന് തുടങ്ങുക തുടങ്ങിയ സന്ദര്‍ഭങ്ങളിലാണു വേദന അനുഭവപ്പെടുന്നത്. ആരംഭഘട്ടത്തില് വിശ്രമം കാല്‍മുട്ട് വേദന പരിഹരിക്കാന് സഹായിക്കും.\nമുട്ടുവേദന തടയാം | Osteoarthritis Epi 23\nവിശ്രമവും കഠിനാധ്വാനം കുറക്കുന്നതും നല്ലതാണ്. കാല് ഉയര്‍ത്തി വയ്ക്കുക, ഇലാസ്റ്റിക് ബാന്‍ഡേജ് ഉപയോഗിച്ചു മുട്ടിനു ചുറ്റും കെട്ടിവയ്ക്കുന്നതും ഗുണം ചെയ്യും. കിടക്കുമ്പോള് കാല് മുട്ടുകള്‍ക്കടിയില് തലയിണ വയ്ക്കുന്നതും വേദന കുറക്കും. നടത്തം ഒഴിവാക്കുന്നതും അധികനേരം നിന്നുകൊണ്ട് ജോലി ചെയ്യുന്നത് ഒഴിവാക്കുന്നതും മുട്ടുവേദന കുറക്കാന് സഹായിക്കും.\nശരീരഭാരം കുറയ്ക്കുക, അമിതവണ്ണം നിങ്ങളെ രോഗിയാക്കാം


സേവിംഗ്‌സ് അക്കൗണ്ടിലെ പലിശയേക്കാള് ആദായം, ലിക്വിഡ് ഫണ്ടുകള് നേട്ടമാകുന്നതെങ്ങനെ; അറിയാം | liquid funds\nസേവിംഗ്‌സ് അക്കൗണ്ടിലെ പലിശയേക്കാള് ആദായം, ലിക്വിഡ് ഫണ്ടുകള് നേട്ടമാകുന്നതെങ്ങനെ; അറിയാം\nഎളുപ്പത്തില് നിക്ഷേപിക്കാനും എപ്പോള് വേണമെങ്കിലും തിരിച്ചെടുക്കാനുമുള്ള സൗകര്യം മാത്രമല്ല സേവിംഗ്‌സ് അക്കൗണ്ടിലെ പലിശയേക്കാള് ആദായം. ഹ്രസ്വകാലത്തേക്ക് വലിയ തുക സൂക്ഷിക്കാന് ലിക്വിഡ് ഫണ്ടുകള് മികച്ചതാകുന്നതെങ്ങനെ. കൂടുതലറിയാം.\n|3 April 2021 9:24 AM GMT\nലിക്വിഡ് മണി അഥവാ പെട്ടെന്ന് ലഭ്യമാകുന്ന പണം ഏറെ പ്രധാനമാണ് എല്ലാവരുടെയും ജീവിതത്തില്. എളുപ്പത്തില് പണലഭ്യത നല്‍കുന്ന സാമ്പത്തിക സ്രോതസ്സുകളെയാണ് അതിനാല് ലിക്വിഡ് ഫണ്ടുകളായി കണക്കാക്കുന്നതും. കയ്യില് കുറച്ചു പണം വന്നാല് എഫ്ഡി ഇടുകയോ സ്വര്‍ണത്തില് നിക്ഷേപിക്കുകയോ ചെയ്യുന്നതാണ് പലരുടെയും ശീലം. സമീപഭാവിയില് ആവശ്യമായ പണമെങ്കില് സേവിംഗ് അക്കൗണ്ടില് തന്നെ നിലനിര്‍ത്തും. എന്നാല് ഇത്തരത്തില് ചെയ്യുമായിരുന്ന നിരവധി പേര് ലിക്വിഡ് ഫണ്ടുകളെ പ്രയോജനപ്പെടുത്താന് തുടങ്ങിയിട്ടുണ്ട്. എളുപ്പത്തില് നിക്ഷേപിക്കാനും എപ്പോള്‍വേണമെങ്കിലും തിരിച്ചെടുക്കാനും കഴിയുന്ന ല്വിക്വിഡ് ഫണ്ടുകളെക്കുറിച്ച് കൂടുതലറിയാം.\nസേവിംഗ്‌സ് അക്കൗണ്ടിലെ പലിശയേക്കാള് ആദായം പ്രതീക്ഷിക്കുന്നവര്‍ക്ക് യോജിച്ചവയാണ് ലിക്വിഡ് ഫണ്ടുകള്. ഹ്രസ്വകാല സ്ഥിരനിക്ഷേപത്തേക്കാള് കൂടുതല് ആദായവും ഈവിഭാഗം ഫണ്ടുകളില്‍നിന്ന് ലഭിക്കും. സേവിംഗ്സ് അക്കൗണ്ടില് നിന്ന് ഇപ്പോള് ലഭിക്കുന്ന വാര്‍ഷിക പലിശ ശരാശരി 2.7ശതമാനമാണ്. അതേസമയം, ലിക്വിഡ് ഫണ്ടുകളില് നിന്ന് അഞ്ചുശതമാനമെങ്കിലും ആദായം പ്രതീക്ഷിക്കാമെന്നാണ് വിദഗ്ധര് ചൂണ്ടിക്കാട്ടുന്നത്. അതേസമയം സേവിംഗ്സ് അക്കൗണ്ടില് നിന്നെന്നപോലെ ആവശ്യമുള്ളപ്പോള് പണംതിരിച്ചെടുക്കാനും കഴിയും.\n91 ദിവസത്തില്‍ക്കൂടാത്ത മെച്യൂരിറ്റിയുള്ള സെക്യൂരിറ്റികളില്‍മാത്രം നിക്ഷേപിക്കുന്നവയാണ് ലിക്വിഡ് ഫണ്ടുകള്. നിലവില് ഈ വിഭാഗത്തിലെ ഫണ്ടുകളുടെ ശരാശരി പോര്‍ട്ട്ഫോളിയോ മെച്യൂരിറ്റി മൂന്നു മുതല് 52 ദിവസം വരെയാണ്. മണിമാര്‍ക്കറ്റ് ഉപകരണങ്ങള്, ഹ്രസ്വകാല കോര്‍പ്പറേറ്റ് നിക്ഷേപങ്ങള്, ട്രഷറി ബില്ലുകള് എന്നിവയിലാണ് ഈ ഫണ്ടുകള് കൂടുതലായി നിക്ഷേപം നടത്തുന്നത്.\nസേവിംഗ്സ് ബാങ്ക് അക്കൗണ്ടിനെക്കാളും ഹ്രസ്വകാല സ്ഥിര നിക്ഷേപത്തെക്കാളും കൂടുതല് ആദായംേ നടാന് ലിക്വിഡ് ഫണ്ടിലെ നിക്ഷേപത്തിലൂടെ കഴിയും. നിലവില് ഏറ്റവും കുറഞ്ഞ റിസ്‌ക് ഉള്ള ഡെറ്റ് ഫണ്ടുകളാണിവ. പണം തിരിച്ചെടുക്കാനും എളുപ്പമാണ്. ഓണ്‍ലൈനായോ ഓഫ്ലൈനായോ പണം തിരിച്ചെടുക്കാന് അവസരമുണ്ട്. രണ്ടോ മൂന്നോ ക്ലിക്കുകള് കൊണ്ട് ഓണ്‍ലൈനായി നിക്ഷേപിക്കാനും ഒറ്റ ക്ലിക്കു കൊണ്ട് നിക്ഷേപം തിരച്ചെടുക്കാനും കഴിയും. നിക്ഷേപം പൂര്‍ണമായോ ഭാഗികമായോ തിരിച്ചെടുക്കുകയും ചെയ്യാം. നിക്ഷേപം പിന്‍വലിച്ചാല് അന്നുതന്ന പണം ബാങ്ക് അക്കൗണ്ടില് കയറും. പരമാവധിയെടുക്കുന്ന സമയം 24 മണിക്കൂറാണ്. ഏഴുമുതല് 11ശതമാനംവരെ ആദായം ഈ ഫണ്ടുകളില്‍നിന്ന് പ്രതീക്ഷിക്കാമെങ്കിലും ചുരുങ്ങിയത് ഒരുവര്‍ഷമെങ്കിലും നിക്ഷേപിക്കാന് തയ്യാറുള്ളവര്‍മാത്രം ഈ ഫണ്ടുകള് പരിഗണിച്ചാല്‍മതി.\nലിക്വിഡ് ഫണ്ടുകളില്‍നിന്നുള്ള ആദായം മൂലധനനേട്ടമായാണ് പരിഗണിക്കുക. അതുകൊണ്ടുതന്നെ പണംപിന്‍വലിക്കുമ്പോള് മാത്രമാണ് നികുതി വരുന്നത്. സ്ഥിരനിക്ഷേപങ്ങളെ പോലെ വാര്‍ഷിക അടിസ്ഥാനത്തില് ടിഡിഎസ് കിഴിവുചെയ്യില്ലന്ന് ചുരുക്കം.\nനിക്ഷേപം പിന്‍വലിക്കുമ്പോള് ലഭിക്കുന്നനേട്ടം മൊത്തം വരുമാനത്തോടുചേര്‍ത്ത് അപ്പോള് വരുന്ന സ്ലാബ് അനുസിരിച്ചാണ് നികുതി നല്‍കേണ്ടത്. മൂന്നുവര്‍ഷത്തിനുശേഷമാണ് നിക്ഷേപം പിന്‍വലിക്കുന്നതെങ്കില് ഇന്‍ഡക്സേഷന് ആനുകൂല്യവും ലഭിക്കും. അതായത് പണപ്പെരുപ്പം കിഴിച്ചുള്ളതുകയ്ക്ക് നികുതി നല്‍കിയാല് മതിയെന്നര്‍ത്ഥം.


അസ്തമന സൂര്യൻ സാക്ഷി, കർമ ധീരൻ എരിഞ്ഞടങ്ങി, ഇനിയൊരു ജന്മം കൂടി മോഹിച്ച് – Veekshanam\nഅസ്തമന സൂര്യൻ സാക്ഷി, കർമ ധീരൻ എരിഞ്ഞടങ്ങി, ഇനിയൊരു ജന്മം കൂടി മോഹിച്ച്\nDec 23, 2021 Dec 23, 2021 ലേഖകന്\nകൊച്ചി: ആർത്തലയ്ക്കുന്ന ജനസാഗരം സാക്ഷിയാക്കി രാഷ്‌ട്രീയ കേരളത്തിന്റെ കർമധീരനായ സാരഥി എരിഞ്ഞടങ്ങി. ആയിരങ്ങളുടെ ആവേശഭരിതമായ മുദ്രാവാക്യങ്ങളും അനശ്വര കവി വയലാർ രാമവർമയുടെ വിഖ്യാത വരികളും ആത്മാവിലേക്ക് ആവാഹിച്ച് പ്രിയങ്കരനായ പി.ടി. തോമസ് വിടവാങ്ങി. സായംസന്ധ്യയിലെ അസ്തമന സൂര്യനൊപ്പം, ഒരു ജനതയുടെ ആവേശഭരിതനായ പോരാളിയും മാഞ്ഞു. കരഞ്ഞുകലങ്ങിയ പതിനായിരങ്ങളെ സാക്ഷിയാക്കി അദ്ദേഹത്തിന്റെ ഭൗതിക ശരീരം രവിപുരം ശ്മശാനത്തിലൊരുക്കിയ ചിത ഏറ്റുവാങ്ങി.\nനേരത്തേ നിശ്ചയിച്ചതിലും ഒന്നര മണിക്കൂർ വൈകിയാണ് പി.ടിയുടെ മൃതദേഹം ചിതയിലേക്കെടുത്തത്. മൃതദേഹം കടന്നു വന്ന സ്ഥലങ്ങളിലെല്ലാം വൻജനാവലി കാത്തു നിന്നതിനാൽ എല്ലായിടത്തും വലിയ തിരക്കും കാലതാമസവുമുണ്ടായി. അന്തിമോപചാര ചടങ്ങുകൾ വെട്ടിച്ചുരിക്കിയാണ് പലേടത്തും ജനക്കൂട്ടത്തെ നിയന്ത്രിച്ചത്.\nവൈകുന്നേരം അഞ്ചരയോടെ മുഖ്യമന്ത്രി പിണറായി വിജയൻ തൃക്കാക്കരയിലെ കമ്യൂണിറ്റി ഹാളിലെത്തി പി.ടിക്ക് അന്തിമോപചാരമർപ്പിച്ചു. ഏതാനും നിമിഷങ്ങൾക്കു ശേഷം പൊതു ദർശനം അവസാനിപ്പിച്ചു അന്തിമ വിലാപ യാത്ര തുടങ്ങി. പൊലീസ് ഒരുക്കിയ ലാസ്റ്റ് സല്യൂട്ടിനു ശേഷം പ്രത്യേകമായി അലങ്കരിച്ച കെഎസ്ആർടിസി ബസിലാണ് മൃതദേഹം രവിപുരത്തെ ശ്മശാനത്തിലേക്ക് കൊണ്ടുവന്നത്. കെപിസിസി പ്രസിഡന്റ് കെ. സുധാകരൻ, പ്രതിപക്ഷ നേതാവ് വി.ഡി. സതീശൻ, മുൻമുഖ്യമന്ത്രി ഉമ്മൻ ചാണ്ടി, മുൻ പ്രതിപക്ഷ നേതാവ് രമേശ് ചെന്നിത്തല, എമപിമാർ, എംഎൽഎമാർ, പി.ടിയുടെ കുടുംബാംഗങ്ങൾ ഡിസിസി ഭാരവാഹികൾ തുടങ്ങിയവർ ഈ വാഹനത്തിലുണ്ടായിരുന്നു.\nരവിപുരം ശ്മശാനത്തിലും ആയിരങ്ങൾ കാത്തു നിന്നു. സ്പീക്കർ എം.ബി രാജേഷ്, മന്ത്രിമാരായ പി. രാജീവ്, കെ. രാജു, റോഷി അഗസ്റ്റിൻ തുടങ്ങിയവരും സന്നിഹിതരായിരുന്നു. അന്ത്യകർമങ്ങൾക്കു മക്കളായ വിഷ്ണുവും വിവേകും മുന്നിട്ടു നിന്നു. മതപരമായ എല്ലാ ചടങ്ങുകളും ഒഴിവാക്കി. അദ്ദേഹത്തിന്റെ ആഗ്രഹപ്രകാരം ഒരിടത്തും പൂക്കളോ ഹാരങ്ങളോ, റീത്തുകളോ ആരും കരുതിയില്ല.\nചന്ദ്ര കളഭം ചാർത്തിയുറങ്ങും തീരം എന്ന അനശ്വര ഗാനത്തിന്റെ അകമ്പടിയായിരുന്നു ഉടനീളം. ഈ മനോഹര തീരത്ത് ഇനിയും ഒരു ജന്മം കൂടി നേടാനുള്ള അടങ്ങാത്ത ആഗ്രഹവുമായി ജനനായകൻ വിടവാങ്ങി. പ്രബുദ്ധ കേരളത്തിന്റെ ആദർശ നിഷ്ഠനായ പോരാളി ഇനിജ്വലിക്കുന്ന ഓർമ.\nErnakulam, Featured, Global, Idukki, Kerala\nകടന്നുപോയിടങ്ങളിലെല്ലാം വൈകാരിക നിമിഷങ്ങൾ ; പി ടി ജനഹൃദയങ്ങളിൽ ജീവിക്കുകതന്നെ ചെയ്യും\nപി ടി തോമസ്: സമാനതകളില്ലാത്ത നന്മയുടെ നിലപാടുകാരൻ


12 1പരസ്പരം ചവിട്ടേല്‍ക്കത്തക്ക വിധം ആയിരക്കണക്കിനു ജനങ്ങള് തിങ്ങിക്കൂടി. അപ്പോള് അവന് സാഹബാക്കളോടു പറയുവാന് തുടങ്ങി: ഫരിസേയരുടെ കാപട്യമാകുന്ന പുളിപ്പിനെ സൂക്ഷിച്ചു കൊള്ളുവിന്. 2മറഞ്ഞിരിക്കുന്നതൊന്നും വെളിച്ചത്തു വരാതിരിക്കുകയില്ല; നിഗൂഢമായിരിക്കുന്നതൊന്നും അറിയപ്പെടാതിരിക്കുകയുമില്ല. 3അതുകൊണ്ട്, നിങ്ങള് ഇരുട്ടത്തു സംസാരിച്ചത് വെളിച്ചത്തു കേള്‍ക്കപ്പെടും. വീട്ടില് സ്വകാര്യ മുറികളില് വച്ചു ചെവിയില് പറഞ്ഞത് പുരമുകളില് നിന്നു പ്രഘോഷിക്കപ്പെടും.\n4എന്റെ സ്‌നേഹിതരേ, നിങ്ങളോടു ഞാന് പറയുന്നു, ശരീരത്തെ കൊല്ലുന്നതില്‍ക്കവിഞ്ഞ് ഒന്നും ചെയ്യാന് കഴിയാത്തവരെ നിങ്ങള് ഭയപ്പെടേണ്ടാ. 5എന്നാല്, നിങ്ങള് ആരെ ഭയപ്പെടണമെന്നു ഞാന് മുന്നറിയിപ്പു തരാം. കൊന്നതിനു ശേഷം നിങ്ങളെ ജഹന്നത്തിലേക്കു തളളിക്കളയാന് അധികാരമുള്ളവനെ ഭയപ്പെടുവിന്. അതേ, ഞാന് പറയുന്നു, അവനെ ഭയപ്പെടുവിന്. 6അഞ്ചു കുരുവികള് രണ്ടു നാണയത്തുട്ടിനു വില്‍ക്കപ്പെടുന്നില്ലേ? അവയില് ഒന്നുപോലും അള്ളാഹു[a] യഥാർത്ഥ ഗ്രീക്ക്: Θεοῦ (Theou) സുബ്ഹാന തഅലാ വിസ്മരിക്കുന്നില്ല. 7നിങ്ങളുടെ തലനാരിഴ പോലും എണ്ണപ്പെട്ടിരിക്കുന്നു. ഭയപ്പെടേണ്ടാ, നിങ്ങള് അനേകം കുരുവികളെക്കാള് വിലയുള്ളവരാണ്.\n8ഞാന് നിങ്ങളോടു പറയുന്നു, മനുഷ്യരുടെ മുമ്പില് എന്നെ ഏറ്റുപറയുന്ന ഏതൊരുവനെയും അള്ളാഹുവിന്റെ മലക്കുകളുടെ മുമ്പില് മനുഷ്യ പുത്രനും ഏറ്റുപറയും. 9മനുഷ്യരുടെ മുമ്പില് എന്നെ തള്ളിപ്പറയുന്നവന് അള്ളാഹുവിന്റെ മലക്കുകളുടെ മുമ്പിലും തള്ളിപ്പറയപ്പെടും. 10മനുഷ്യ പുത്രനെതിരായി സംസാരിക്കുന്നവനോടു ക്ഷമിക്കപ്പെടും. എന്നാല്, റൂഹുൽ ഖുദ്ദൂസിനെതിരായി ദൂഷണം പറയുന്നവനോടു ക്ഷമിക്കപ്പെടുകയില്ല. 11സിനഗോഗുകളിലും അധികാരികളുടെയും ഭരണാധിപന്‍മാരുടെയും മുമ്പിലും അവര് നിങ്ങളെ കൊണ്ടു പോകുമ്പോള്, എങ്ങനെ, എന്ത് ഉത്തരം കൊടുക്കുമെന്നും എന്തു പറയുമെന്നും ഉത്കണ്ഠാകുലരാകേണ്ടാ. 12എന്താണു പറയേണ്ടതെന്ന് ആ സമയത്തു റൂഹുൽ ഖുദ്ദൂസ് നിങ്ങൾക്ക് തഅലീം തരും.\n13ജനക്കൂട്ടത്തില് നിന്ന് ഒരുവന് അവനോടു പറഞ്ഞു: ഉസ്താദ്, പിതൃസ്വത്ത് ഞാനുമായി പങ്കുവയ്ക്കാന് എന്റെ സഹോദരനോടു കല്‍പിക്കണമേ! 14ഈസാ[b] യഥാർത്ഥ ഗ്രീക്ക്: Ἰησοῦν (Iēsoun) അൽ മസീഹ് അവനോടു ചോദിച്ചു: ഹേ, മനുഷ്യാ, എന്നെ നിങ്ങളുടെ ന്യായാധിപനോ സ്വത്തു ഭാഗിക്കുന്നവനോ ആയി ആരു നിയമിച്ചു? 15അനന്തരം അവന് അവരോടു പറഞ്ഞു: ജാഗരൂകരായിരിക്കുവിന്. എല്ലാ അത്യാഗ്രഹങ്ങളിലും നിന്ന് അകന്നിരിക്കുകയും ചെയ്യുവിന്. മനുഷ്യ ജീവിതം സമ്പത്തു കൊണ്ടല്ല ധന്യ മാകുന്നത്. 16ഒരു ഉപമയും അവന് അവരോടു പറഞ്ഞു: ഒരു ധനികന്റെ കൃഷി സ്ഥലം സമൃദ്ധമായ വിളവു നല്‍കി. 17അവന് ഇങ്ങനെ ചിന്തിച്ചു: ഞാനെന്തു ചെയ്യും? ഈ ധാന്യം മുഴുവന് സൂക്ഷിക്കാന് എനിക്കു സ്ഥലമില്ലല്ലോ. 18അവന് പറഞ്ഞു: ഞാന് ഇങ്ങനെ ചെയ്യും, എന്റെ അറപ്പുരകള് പൊളിച്ച്, കൂടുതല് വലിയവ പണിയും; അതില് എന്റെ ധാന്യവും വിഭവങ്ങളും സംഭരിക്കും. 19അനന്തരം ഞാന് എന്റെ ഖൽബിൽ പറയും: അനേക വര്‍ഷത്തേക്കു വേണ്ട വിഭവങ്ങള് എനിക്കായി സംഭരിക്കപ്പെട്ടിരിക്കുന്നു. വിശ്രമിക്കുക, തിന്നു കുടിച്ച് ആനന്ദിക്കുക. 20എന്നാല്, അള്ളാഹു സുബ്ഹാന തഅലാ അവനോടു പറഞ്ഞു: ഭോഷാ, ഈ രാത്രി നിന്റെ റൂഹിനെ നിന്നില് നിന്ന് ആവശ്യപ്പെടും; അപ്പോള് നീ ഒരുക്കിവെച്ചിരിക്കുന്നവ ആരുടേതാകും? 21ഇതു പോലെയാണ് അള്ളാഹുവിൻറെ സന്നിധിയില് സമ്പന്നനാകാതെ തനിക്കുവേണ്ടി സമ്പത്തു ശേഖരിച്ചുവയ്ക്കുന്നവനും.\nഅള്ളാഹു സുബ്ഹാന തഅലായില് ആശ്രയം\n22വീണ്ടും അവന് സാഹബാക്കളോട് അരുളിച്ചെയ്തു: അതിനാല്, ഞാന് നിങ്ങളോടു പറയുന്നു, എന്തു ഭക്ഷിക്കും എന്നു ജീവനെപ്പറ്റിയോ എന്തു ധരിക്കും എന്നു ശരീരത്തെപ്പറ്റിയോ നിങ്ങള് ആകുലരാകേണ്ടാ. 23എന്തെന്നാല്, ജീവന് ഭക്ഷണത്തിനും ശരീരം വസ്ത്രത്തിനും ഉപരിയാണ്. 24കാക്കകളെ നോക്കുവിന്; അവ വിതയ്ക്കുന്നില്ല, കൊയ്യുന്നില്ല; അവയ്ക്കു കലവറയോ കളപ്പുരയോ ഇല്ല. എങ്കിലും, ഇലാഹ് അവയെ പോറ്റുന്നു. പക്ഷികളെക്കാള് എത്രയോ വിലപ്പെട്ടവരാണു നിങ്ങള്! 25ആകുലരാകുന്നതുകൊണ്ട് ആയുസ്‌സിന്റെ ദൈര്‍ഘ്യം ഒരു മുഴം കൂടി നീട്ടാന് നിങ്ങളില് ആര്‍ക്കു സാധിക്കും? 26ഏറ്റവും നിസ്‌സാരമായ ഇതുപോലും ചെയ്യാന് നിങ്ങള്‍ക്കു കഴിവില്ലെങ്കില് മറ്റുള്ളവയെപ്പറ്റി ആകുലരാകുന്നതെന്തിന്? 27ലില്ലികളെ നോക്കുവിന്: അവനൂല് നൂല്‍ക്കുകയോ വസ്ത്രം നെയ്യുകയോ ചെയ്യുന്നില്ലല്ലോ. എങ്കിലും, ഞാന് നിങ്ങളോടു പറയുന്നു: സുലൈമാൻ നബി (അ) ലും അവന്റെ സര്‍വമഹത്വത്തിലും അവയില് ഒന്നിനെപ്പോലെ അലംകൃത നായിരുന്നില്ല. 28ഇന്നുള്ളതും നാളെ തീയില് എറിയപ്പെടുന്നതുമായ വയലിലെ പുല്ലിനെ അള്ളാഹു സുബ്ഹാന തഅലാ ഇത്രമാത്രം അണിയിക്കുന്നെങ്കില്, അല്‍പ വിശ്വാസികളേ, നിങ്ങളെ എത്രയധികം അണിയിക്കുകയില്ല! 29എന്തു തിന്നുമെന്നോ എന്തു കുടിക്കുമെന്നോ അന്വേഷിക്കേണ്ടാ; ആകുലചിത്തരാവുകയും വേണ്ടാ. 30ഈ ലോകത്തിന്റെ ജനതകളാണ് ഇതെല്ലാം അന്വേഷിക്കുന്നത്. നിങ്ങള്‍ക്ക് ഇതെല്ലാം ആവശ്യമാണെന്ന് നിങ്ങളുടെ പിതാവിനറിയാം. 31നിങ്ങള് അവിടുത്തെ രാജ്യം അന്വേഷിക്കുവിന്. ഇവയെല്ലാം അതോടൊപ്പം നിങ്ങള്‍ക്കു ലഭിക്കും.\n32ചെറിയ അജഗണമേ, ഭയപ്പെടേണ്ടാ. എന്തെന്നാല്, നിങ്ങള്‍ക്കു രാജ്യം നല്‍കാന് നിങ്ങളുടെ പിതാവ് പ്രസാദിച്ചിരിക്കുന്നു. 33നിങ്ങളുടെ സമ്പത്തു വിറ്റ് ദാനം ചെയ്യുവിന്. പഴകിപ്പോകാത്ത പണസഞ്ചികള് കരുതിവയ്ക്കുവിന്. ഒടുങ്ങാത്ത നിക്‌ഷേപം ജന്നത്തില് സംഭരിച്ചു വയ്ക്കുവിന്. അവിടെ കള്ളന്‍മാര് കടന്നുവരുകയോ ചിതല് നശിപ്പിക്കുകയോ ഇല്ല. 34നിന്റെ നിക്‌ഷേപം എവിടെയോ അവിടെ നിന്റെ ഖൽബും ഇരിക്കും.\n35നിങ്ങള് അരമുറുക്കിയും വിളക്കു കത്തിച്ചും ഇരിക്കുവിന്. 36തങ്ങളുടെ യജമാനന് നിക്കാഹിനു പോയി മടങ്ങി വന്നു മുട്ടുന്ന ഉടനെ തുറന്നു കൊടുക്കുവാന് അവന്റെ വരവും കാത്തിരിക്കുന്നവരെപ്പോലെ ആയിരിക്കുവിന്. 37യജമാനന് വരുമ്പോള് ഉണര്‍ന്നിരിക്കുന്നവരായി കാണുന്ന ഭൃത്യന്‍മാര് ഭാഗ്യവാന്‍മാര്. സത്യമായി ഞാന് നിങ്ങളോടു പറയുന്നു: അവന് അരമുറുക്കി അവരെ ഭക്ഷണത്തിനിരുത്തുകയും അടുത്തുചെന്ന് അവരെ പരിചരിക്കുകയും ചെയ്യും. 38അവന് രാത്രിയുടെ രണ്ടാം യാമത്തിലോ മൂന്നാം യാമത്തിലോ വന്നാലും അവരെ ഒരുക്കമുള്ളവരായിക്കണ്ടാല് ആ ഭ്യത്യന്‍മാര് ഭാഗ്യവാന്‍മാര്. 39ഇത് അറിഞ്ഞു കൊള്ളുവിന്: കള്ളന് ഏതു മണിക്കൂറില് വരുമെന്ന് ഗൃഹനായകന് അറിഞ്ഞിരുന്നുവെങ്കില് തന്റെ വീടു കുത്തിത്തുറക്കാന് അനുവദിക്കുമായിരുന്നില്ല. 40നിങ്ങളും ഒരുങ്ങിയിരിക്കുവിന്. എന്തെന്നാല്, പ്രതീക്ഷിക്കാത്ത മണിക്കൂറിലാണ് മനുഷ്യപുത്രന് വരുന്നത്.\n41പത്രോസ് ചോദിച്ചു: റബ്ബേ, അങ്ങ് ഈ ഉപമ പറയുന്നത് ഞങ്ങള്‍ക്കു വേണ്ടിയോ എല്ലാവര്‍ക്കും വേണ്ടിയോ? 42അപ്പോള് ഈസാ അൽ മസീഹ് പറഞ്ഞു: വീട്ടു ജോലിക്കാര്‍ക്കു യഥാസമയം ഭക്ഷണം കൊടുക്കേണ്ടതിന് യജമാനന് അവരുടെമേല് നിയമിക്കുന്ന വിശ്വസ്തനും വിവേകിയുമായ കാര്യസ്ഥന് ആരാണ്? 43യജമാനന് വരുമ്പോള് ജോലിയില് വ്യാപൃതനായി കാണപ്പെടുന്ന ഭൃത്യന് ഭാഗ്യവാന്. 44സത്യമായി ഞാന് നിങ്ങളോടു പറയുന്നു, അവന് തന്റെ സകല സ്വത്തുക്കളുടെയുംമേല് അവനെ നിയമിക്കും 45എന്നാല്, ആ ഭൃത്യന് തന്റെ യജമാനന് വരാന് വൈകും എന്ന് ഉള്ളില് കരുതി, യജമാനന്റെ ദാസന്‍മാരെയും ദാസിമാരെയും അടിക്കാനും തിന്നുകുടിച്ച് ഉന്‍മത്തനാകാനും തുടങ്ങിയാല്, 46പ്രതീക്ഷിക്കാത്ത ദിവസത്തിലും അറിയാത്ത മണിക്കൂറിലും യജമാനന് വരുകയും അവനെ ശിക്ഷിച്ച്, അവന്റെ പങ്ക് അവിശ്വാസികളോടു കൂടെ ആക്കുകയും ചെയ്യും. 47യജമാനന്റെ ഹിതം അറിഞ്ഞിട്ടും, അതനുസരിച്ചു പ്രവര്‍ത്തിക്കുകയോ അതിന് ഒരുങ്ങുകയോ ചെയ്യാത്ത ഭൃത്യന് കഠിനമായി പ്രഹരിക്കപ്പെടും. 48എന്നാല്, അറിയാതെയാണ് ഒരുവന് ശിക്ഷാര്‍ഹമായ തെറ്റു ചെയ്തതെങ്കില്, അവന് ലഘുവായേ പ്രഹരിക്കപ്പെടുകയുള്ളൂ. അധികം ലഭിച്ചവനില്‍നിന്ന് അധികം ആവശ്യപ്പെടും; അധികം ഏല്‍പിക്കപ്പെട്ടവനോട് അധികം ചോദിക്കും.\n49ഈ ദുനിയാവില് തീയിടാനാണ് ഞാന് വന്നത്. അത് ഇതിനകം കത്തി ജ്ജ്വലിച്ചിരുന്നെങ്കില്! 50എനിക്ക് ഒരു ഗുസൽ സ്വീകരിക്കാനുണ്ട്; അതു നിവൃത്തിയാകുവോളം ഞാന് എത്ര ഞെരുങ്ങുന്നു! 51ഈ ദുനിയാവിന് സലാം തരാനാണു ഞാന് വന്നിരിക്കുന്നതെന്നു നിങ്ങള് വിചാരിക്കുന്നുവോ? അല്ല, ഭിന്നത എന്നു ഞാന് നിങ്ങളോടു പറയുന്നു. 52ഭിന്നിച്ചിരിക്കുന്ന അഞ്ചുപേര് ഇനിമേല് ഒരു വീട്ടിലുണ്ടായിരിക്കും. മൂന്നു പേര് രണ്ടു പേര്‍ക്ക് എതിരായും രണ്ടു പേര് മൂന്നു പേര്‍ക്ക് എതിരായും ഭിന്നിച്ചിരിക്കും. 53ബാപ്പ മകനും മകൻ ബാപ്പയ്ക്കും എതിരായും ഉമ്മ മകള്‍ക്കും മകള് ഉമ്മയ്ക്കും എതിരായും അമ്മായിയുമ്മ മരുമകള്‍ക്കും മരുമകള് അമ്മായിയുമ്മയ്ക്കും എതിരായിരിക്കും.\n54അവന് ജനക്കൂട്ടത്തോടു പറഞ്ഞു: പടിഞ്ഞാറു മേഘം ഉയരുന്നതു കണ്ടാല് മഴ വരുന്നു എന്നു നിങ്ങള് പറയുന്നു; അങ്ങനെ സംഭവിക്കുകയും ചെയ്യുന്നു. 55തെക്കന് കാറ്റടിക്കുമ്പോള് അത്യുഷ്ണം ഉണ്ടാകും എന്നു നിങ്ങള് പറയുന്നു; അതു സംഭവിക്കുന്നു. 56കപട നാട്യക്കാരേ, ഭൂമിയുടെയും ആകാശത്തിന്റെയും ഭാവഭേദം വ്യാഖ്യാനിക്കാന് നിങ്ങള്‍ക്കറിയാം. എന്നാല്, ഈ കാലത്തെ വ്യാഖ്യാനിക്കാന് നിങ്ങള്‍ക്ക് അറിയാത്തത് എന്തുകൊണ്ട്?\n57എന്തുകൊണ്ട് നിങ്ങള് ശരിയായി വിധിക്കുന്നില്ല? 58നീ നിന്റെ ശത്രുവിനോടു കൂടെ അധികാരിയുടെ അടുത്തേക്കു പോകുമ്പോള്, വഴിയില് വച്ചു തന്നെ അവനുമായി രമ്യതപ്പെട്ടു കൊള്ളുക: അല്ലെങ്കില് അവന് നിന്നെ ന്യായാധിപന്റെ അടുത്തേക്കു കൊണ്ടു പോവുകയും ന്യായാധിപന് നിന്നെ കാരാഗൃഹ പാലകനെ ഏല്‍പിക്കുകയും അവന് നിന്നെ തടവിലാക്കുകയും ചെയ്യും. 59അവസാനത്തെ തുട്ടുവരെ കൊടുക്കാതെ നീ അവിടെ നിന്നു പുറത്തുവരുകയില്ല എന്നു ഞാന് നിങ്ങളോടു പറയുന്നു.


Friday, August 14, 2020 21:00:19 PM\nസ്വന്തം ലേഖകൻ: സ്വീഡിഷ് കാലാവസ്ഥാപ്രവര്‍ത്തക ഗ്രേറ്റ തുന്‍ബര്‍ഗ് കാലാവസ്ഥാ ഉച്ചകോടിയില് പങ്കെടുക്കാനെത്തി. ഉച്ചകോടി നടക്കുന്ന സ്‌പെയിനിലെ മേഡ്രിഡിലാണ് ഗ്രേറ്റയെത്തിയത്. ദക്ഷിണാഫ്രിക്കയില് നിന്നും വിമാനയാത്ര ഒഴിവാക്കി മൂന്നാഴ്ചയോളം കട്ടമരത്തില് സഞ്ചരിച്ചാണ് ഗ്രേറ്റ മേഡ്രിഡിലെത്തിയത്.\nഅന്തരീക്ഷത്തിലേക്ക് കാര്‍ബണ് പുറന്തള്ളാത്ത ഗതാഗത മാര്‍ഗമെന്ന നിലക്കാണ് ഗ്രേറ്റ യാത്രയ്ക്കായി കട്ടമരം തിരഞ്ഞെടുത്തത്. കാര്‍ബണ് പുറന്തളളല് കുറയ്ക്കാനുള്ള സന്ദേശം നല്‍കികൊണ്ട് ആയിരക്കണക്കിന് ആളുകള് പങ്കെടുക്കുന്ന മാര്‍ച്ചില് ഗ്രേറ്റയും അണിചേരും.\nപാരീസ് കാലാവസ്ഥാഉടമ്പടിയിലെ മാര്‍ഗനിര്‍ദേശങ്ങള് ലോകരാഷ്ട്രങ്ങള് നടപ്പിലാക്കേണ്ടതും ഉച്ചകോടിയില് ചര്‍ച്ചചെയ്യും. ആഗോള താപനില ഉയര്‍ന്നുകൊണ്ടിരിക്കുന്നത് സംബന്ധിച്ചും ചര്‍ച്ചകള് ഉണ്ടാവും. തിങ്കളാഴ്ചയാണ് ഉച്ചകോടി തുടങ്ങിയത്. ഗ്രേറ്റയ്ക്ക് വലിയ സ്വീകരണമാണ് കാലാവസ്ഥാ ഉച്ചകോടിയില് ലഭിച്ചത്.


മക്കള് ഉണരുമോയെന്ന പേടിയില് ഭാര്യ ഉറങ്ങാതായി, പരിഹാരമായി സുക്കര്‍ബര്‍ഗിന്റെ ‘ഉറക്കപ്പെട്ടി’ ഒറ്റമൂലി- നിങ്ങള്‍ക്കും പരീക്ഷിക്കാം • Suprabhaatham\nApril 29, 2019 | 6:11 pm IST\nfacebookMark ZuckerbergSleep Box\nമക്കള് ഉണരുമോയെന്ന് കണ്ണിമ ചിമ്മാതെ നോക്കിയിരിക്കുക ഏതൊരു മാതാവിന്റെയും ജീവിതത്തിന്റെ ഭാഗമാണ്. മക്കളുണ്ടായതോടെ ഫെയ്‌സ്ബുക്ക് മേധാവി മാര്‍ക്ക് സുക്കര്‍ബര്‍ഗിന്റെ ഭാര്യ പ്രിസില്ലയ്ക്ക് ഉറക്കം നഷ്ടമായിത്തുടങ്ങി. ഇതിനൊരു പരിഹാരം കണ്ടിരിക്കുകയാണ് സുക്കര്‍ബര്‍ഗ്.\n‘ഉറക്കപ്പെട്ടി’ എന്നു പേരിട്ടിരിക്കുന്ന കണ്ടുപിടിത്തത്തെപ്പറ്റി സുക്കര്‍ബര്‍ഗ് ഇന്‍സ്റ്റഗ്രാമിലൂടെയാണ് പങ്കുവച്ചത്. കുഞ്ഞുമക്കള് ഉണരുമോയെന്നു പേടിച്ച് രാത്രി ഇടയ്ക്കിടെ ഭാര്യ ഫോണില് സമയം നോക്കും. പിന്നീട് ഫോണില് നോക്കി സമയം തള്ളിനീക്കുകയും ഉറക്കമില്ലാതാവുകയും ചെയ്യും. ഇതിനൊരു പരിഹാരമെന്ന നിലയിലാണ് ഉറക്കപ്പെട്ടി കണ്ടുപിടിച്ചത്.\nഒന്നും മൂന്നും വയസ്സുള്ള രണ്ടു പെണ്‍കുട്ടികളാണ് ഇവര്‍ക്കുള്ളത്. ഇവര് ഉണരുന്നത് രാവിലെ ആറു മണിക്കും ഏഴു മണിക്കും ഇടയില്. ഈ നേരത്ത് ഭാര്യയുടെ അടുത്ത് സ്ഥാപിച്ച മരപ്പെട്ടിയില് നിന്ന് നേരിയ വെളിച്ചം പുറത്തടിക്കും. രാത്രിയില് ഏതു സമയത്ത് ഉണര്‍ന്നാലും ഫോണ് നോക്കണമെന്നില്ല, പെട്ടിയില് വെളിച്ചം കാണുന്നുണ്ടെങ്കില് മാത്രം കുട്ടികള് ഉണരാനായെന്ന് ഊഹിച്ചാല് മതി.\nസംഭവം സിംപിളാണെങ്കിലും, ഭാര്യയുടെ ഉറക്ക പ്രശ്‌നം ഇതിലൂടെ പരിഹരിക്കാനായെന്ന് വ്യക്തമാക്കുകയാണ് സുക്കര്‍ബര്‍ഗ്. സമാന പ്രശ്‌നമുണ്ടായിരുന്ന നിരവധി സുഹൃത്തുക്കള് ഇതുപയോഗിക്കാന് തുടങ്ങിയെന്നും സുക്കര്‍ബര്‍ഗ് ഇന്‍സ്റ്റഗ്രാമില് കുറിച്ചു.


Bhavana in Mohanlals Vascodagama - Malayalam Filmibeat\n9 min ago പണ്ടൊരു കേസില് ധര്‍മജനെ പോലീസ് ചോദ്യം ചെയ്തപ്പോള് ആ ഡയറിയാണ് രക്ഷപ്പെടുത്തിയതെന്ന് പിഷാരടി\n4 hrs ago സ്ലിം ബ്യൂട്ടിയായി പരസ്പരത്തിലെ ദീപ്തി! പുതിയ ചിത്രം ഏറ്റെടുത്ത് ആരാധകര്\nപറക്കുംലതയായി ഭാവന തിരിച്ചെത്തുന്നു\nതമിഴിലെ തിരക്കുകള്‍ക്കിടയില് മലയാളത്തില് അഭിനയിക്കാന് ഭാവനക്ക് സമയമുണ്ടായിരുന്നില്ല. തമിഴില് അതിവേഗമാണ് ഭാവന ഒന്നാം നിര നടിയായി മാറിയത്. എങ്കിലും മോഹന്‍ലാലിന്റെ ചിത്രത്തിലേക്ക് വിളിച്ചപ്പോള് തമിഴിലെ തിരക്കുകള് മറന്ന് ഭാവന മലയാളത്തിലേക്ക് ഓടിയെത്തി.\nതമിഴിലെ തിരക്കുകള് മാറ്റിവച്ച് ഭാവന ഇപ്പോള് മോഹന്‍ലാല് നായകനായ വാസ്കോഡഗാമയില് അഭിനയിച്ചുവരികയാണ്. മലയാളത്തില് തിരിച്ചെത്തിയപ്പോഴും ഒരു തമിഴ് സ്റൈല് വേഷമാണ് ഭാവനക്ക് ലഭിച്ചിരിക്കുന്നത്. ഓട്ടോറിക്ഷാ ഡ്രൈവറായ ലതയായാണ് ഭാവന വേഷമിടുന്നത്. നല്ല ചങ്കൂറ്റമുള്ള, ആരോടും തട്ടിക്കയറാന് മടിയില്ലാത്ത അവളെ എല്ലാവരും അവളെ വിളിക്കുന്നത് പറക്കുംലത എന്നാണ്. അവളുടെ ഓട്ടോയുടെ പേരും പറക്കുംലത എന്നുതന്നെ.\nചൂരിദാറിന് മുകളില് കാക്കി കുപ്പായമിട്ട് കഴുത്തില് ഒരു സ്കാര്‍ഫും കെട്ടി അടിപൊളി വേഷത്തിലാണ് ഭാവന ചിത്രത്തില് പ്രത്യക്ഷപ്പെടുന്നത്.\nനരനു ശേഷം ഭാവന മോഹന്‍ലാലിനൊപ്പം അഭിനയിക്കുന്ന ചിത്രമാണ് അന്‍വര് റഷീദ് സംവിധാനം ചെയ്യുന്നു വാസ്കോഡഗാമ. ഒരു പ്രത്യേക തരത്തില് രൂപമാറ്റം വരുത്തിയാണ് മോഹന്‍ലാല് ഈ ചിത്രത്തില് പ്രത്യക്ഷപ്പെടുന്നത്.


അബൂദാബി പെയ്ഡ് പാര്‍ക്കിംഗിലേക്ക് മാറുന്നു - :: Garshom :: ‹ :: Garshom ::\nഅബൂദാബി പെയ്ഡ് പാര്‍ക്കിംഗിലേക്ക് മാറുന്നു\nസ്വന്തം ലേഖകന്Wednesday, August 8, 2018 1:05 pm\nഅബൂദബി: നഗരത്തില് കൂടുതല് പാര്‍ക്കിംഗ് മേഖലകള് പണം നല്‍കിയ വാഹനം നിര്‍ത്തിയിടേണ്ട ‘പെയ്ഡ് പാര്‍ക്കിംഗ്’ സംവിധാനത്തിലേക്ക് മാറുന്നു. അബൂദബി നഗരം ഏതാണ്ട് പൂര്‍ണമായും ഈ മാസം 18 ഓടെ പെയ്ഡ് പാര്‍ക്കിംഗ് സംവിധാനത്തിലേക്ക് മാറുകയാണെന്ന് ഗതാഗതവകുപ്പ് അധികൃതര് ചൂണ്ടിക്കാട്ടി. 26000 പുതിയ പെയ്ഡ് പാര്‍ക്കിംഗ് ഇടങ്ങളാണ് ഈ മാസം മധ്യത്തോടെ പ്രവര്‍ത്തസജ്ജമാവുക.\nഎമിറേറ്റിലെ വാഹന ഉടമകള്‍ക്കും താമസക്കാര്‍ക്കും പണം നല്‍കി മാത്രമേ പാര്‍ക്കിംഗ് സാധ്യമാവൂ. ഈ സാഹചര്യത്തില് മുഴുവന് താമസക്കാരും പാര്‍ക്കിംഗ് പെര്‍മിറ്റുകള്‍ക്ക് അപേക്ഷ നല്‍കണം. നിയമവിധേയമല്ലാതെ വാഹനം നിര്‍ത്തിയിട്ടാല് കനത്തപിഴ നല്‍കേണ്ടി വരും. വാടകകരാര്, വൈദ്യുതിവെള്ളം ബില്ല്, വാഹനത്തിന്റെ രജിസ്‌ട്രേഷന് കാര്‍ഡ്, എമിറേറ്റ്‌സ് ഐഡി എന്നിവ സഹിതം അപേക്ഷിച്ചാല് പാര്‍ക്കിംഗ് പെര്‍മിറ്റുകള് ലഭിക്കും.\nആദ്യപെര്‍മിറ്റിന് വര്‍ഷം 800 ദിര്‍ഹവും രണ്ടാംപെര്‍മിറ്റിന് 1,200 ദിര്‍ഹവും ഈടാക്കും. ആറുമാസത്തേക്കും പാര്‍ക്കിങ് പെര്‍മിറ്റുകള് ലഭ്യമായിരിക്കുമെന്ന് അധികൃതര് അറിയിച്ചു.


കഴുത്തിലും ശരീരത്തിലും ഉണ്ണികൾ ഉണ്ടാകാനുള്ള കാരണങ്ങൾ? – iiqaf\nby iiqaf March 9, 2021, 7:07 am 168 Views\nനമ്മുടെ ശരീരത്തിലെ പല ഭാഗങ്ങളിലും ഈ ഉണ്ണികൾ കണ്ടു വരാറുണ്ട് . ഇത് മറ്റ് ആരോഗ്യപ്രശ്നങ്ങളൊന്നും തന്നെ ഉണ്ടാക്കുന്നില്ല. നമ്മുടെ ശരീരത്തിൽ ചെറിയ മടക്കുകൾ ഉണ്ട്. അത് കാണാൻ പറ്റുന്ന തരത്തിലുള്ളതല്ല. നമ്മുടെ കഴുത്തിന്റെ ഭാഗത്ത് സ്കിൻ കട്ടി വയ്ക്കുമ്പോൾ കഴുത്തിന് പുറകിൽ കറുത്തനിറം ഉണ്ടാവുന്നു. ഈ മടക്കുകളിലെ സ്കിൻ പരസ്പരം ഉരഞ്ഞിട്ട് ഉണ്ടാകുന്നതാണ് ഉണ്ണികൾ അഥവാ skin tags.\nഇത് വളരെ കട്ടികുറഞ്ഞത് ആയിരിക്കും.നമ്മുടെ സ്കിനിന്റെ ഭാഗത്തുള്ള കൊളാജൻ ടിഷുസും,കുറച്ച് രക്തക്കുഴലുകളും സ്കിനിന്റെ പുറമേയുള്ള സ്‌ട്രക്ചറും കൂടി പുറത്തേക്ക് നീണ്ടു വളർന്നാണ് ഉണ്ണികൾ ഉണ്ടാകുന്നത്. എന്തുകൊണ്ടാണ് ഇങ്ങനെയുള്ള സ്കിൻ ടാഗുകൾ ഉണ്ടാകുന്നത് എന്ന് നമുക്ക് നോക്കാം.\nസ്കിൻ ടാഗുകൾ ഉണ്ടാകുന്നതിന്റെ ശരിക്കുമുള്ള കാരണം ഇതുവരെ കണ്ടെത്തിയിട്ടില്ല. പാരമ്പര്യമായി സ്കിൻ ടാഗുകൾ ഉള്ളവരാണെങ്കിൽ അത് നമുക്കും ഉണ്ടാകാനുള്ള സാധ്യത ഉണ്ട് . കൂടാതെ അമിതവണ്ണമുള്ളവരിൽ സ്കിൻ ടാഗുകൾ ഉണ്ടാകാനുള്ള സാധ്യത ഉണ്ട്. കൂടാതെ പ്രമേഹ രോഗമുള്ളവരിലും സ്കിൻ ടാഗുകൾ ഉണ്ടാകാനുള്ള സാധ്യത ഉണ്ട്.\nകൂടാതെ സ്‌ത്രീകളിൽ ഗർഭാവസ്ഥയിൽ അവരുടെ ശരീരത്തിൽ ഉള്ള ഹോർമോണിന്റെ വ്യത്യാസം മൂലം വണ്ണം വയ്ക്കാറുണ്ട്. ഇങ്ങനെ യുള്ളവരിലും സ്കിൻ ടാഗുകൾ കണ്ടുവരുന്നു. കൂടാതെ രക്തത്തിൽ ഇൻസുലിന്റെ അളവ് കൂടുതൽ ഉള്ളവർക്കും സ്കിൻ ടാഗ് ഉണ്ടാകുന്നതായി കാണുന്നു.\nഇങ്ങിനെ അമിതമായി സ്കിൻ ടാഗുകൾ ഉള്ള ഒരാൾ ആണെങ്കിൽ അവരുടെ ശരീരത്തിൽ ഇൻസുലിന്റെ അളവ് കൂടുതൽ ആണോ എന്നും, അവർക്ക് പ്രമേഹ രോഗമുണ്ടാകാനുള്ള സാധ്യത ഉണ്ടോ എന്നും പരിശോധിക്കണം.\nകൂടാതെ ഇങ്ങനെയുള്ളവരിൽ ഉയർന്ന രക്തസമ്മർദം, ട്രൈഗ്ലിസറൈഡ് ലെവൽ കൂടുക എന്നിവ ഉണ്ടാകാനുള്ള സാധ്യത ഉണ്ട് . അതുകൊണ്ട് സ്കിൻ ടാഗുകൾ ഒരു സൗന്ദര്യ പ്രശ്നമായി മാത്രം കാണരുത് . അമിതമായി സ്കിൻ ടാഗുകൾ ഉള്ളവർ കൃത്യമായി വ്യായാമം ചെയ്യേണ്ടത് അത്യാവശ്യമാണ്.\nവ്യായാമത്തിലൂടെ നിങ്ങളുടെ അമിത ഭാരം കുറയ്ക്കുകയും വേണം. ഇങ്ങനെ ശരീരഭാരം കുറച്ചാൽ സ്‌കിൻ ടാഗുകൾ ചുരുങ്ങി വരുന്നതായി കണ്ടുവരുന്നു .\nസ്കിൻ ടാഗുകൾ എങ്ങനെ നീക്കം ചെയ്യാം എന്ന് നമുക്ക് നോക്കാം.ഒരു ഡോക്ടറുടെ നിർദ്ദേശപ്രകാരം നമുക്കു തന്നെ ഇത് നീക്കം ചെയ്യാവുന്നതാണ്.സ്കിൻ ടാഗുകൾ ചെറുതാണെങ്കിൽ ഒരു നൂല് ഉപയോഗിച്ച് ഈ സ്‌കിൻ ടാഗിന്റെ ഞെട്ടില് നന്നായി മുറുക്കി കെട്ടി കഴിഞ്ഞാൽ ഈ സ്കിൻ ടാഗി ലേക്കുള്ള രക്തയോട്ടം കുറഞ്ഞുവരികയും സ്കിൻ ടാഗ് ചെറുതായി പൊഴിഞ്ഞു പോവുകയും ചെയ്യുന്നു. ഒരിക്കലും ഈ സ്കിൻ ടാഗ് കൈകൊണ്ട് പറിച്ച് കളയാൻ ശ്രമിക്കരുത്. ഇങ്ങനെ ചെയ്താൽ അവിടെ ബ്ലീഡിങ് ഉണ്ടാവുകയോ, ഇവിടെ ഇൻഫെക്ഷൻ ഉണ്ടായി പഴുപ്പ് ഉണ്ടാകാനും സാധ്യതയുണ്ട്.\nഅല്ലെങ്കിൽ ഡോക്ടറുടെ നിർദേശപ്രകാരം ഡ്രൈ ഐസ് വാങ്ങി സ്കിൻ ടാഗിൽ പുരട്ടിയാൽ ഇതിനെ നമുക്ക് കരിച്ചു കളയാൻ സാധിക്കും. കൂടാതെ നമ്മുടെ വീട്ടിലുള്ള ചില വസ്തുക്കൾ ഉപയോഗിച്ച് ഇതിനെ നീക്കം ചെയ്യാൻ സാധിക്കും.\nഅല്പം നാരങ്ങാനീര് പഞ്ഞിയിൽ മുക്കി ഇതിന്റെ പുറത്തുവച്ച് ഒട്ടിക്കുക. ഇങ്ങനെ തുടർച്ചയായി നാലോ, അഞ്ചു ദിവസം ചെയ്താൽ ചെറിയ സ്കിൻ ടാഗുകൾ പൊഴിഞ്ഞു പോകുന്നതായി കാണുന്നു. മറ്റൊന്നാണ് ആപ്പിൾ സിഡർ വിനഗർ ഒരു പഞ്ഞിയിൽ മുക്കിയശേഷം രാത്രി മുഴുവനും സ്കിൻ ടാഗിന്റെ പുറത്ത് ഒട്ടിച്ചു വയ്ക്കുക ഇങ്ങനെ അഞ്ചോ, ആറോ ദിവസം ചെയ്താൽ സ്കിൻ ടാഗ് പൊഴിഞ്ഞു പോകുന്നതായി കാണുന്നു.\nമറ്റൊന്ന് ആവണക്ക് എണ്ണയിൽ അല്പം സോഡാപ്പൊടി ചേർത്ത് ഇതിന്റെ പുറത്ത് തേച്ച് പഞ്ഞി വെച്ച് രാത്രി മുഴുവൻ ഒട്ടിക്കുക. ഇങ്ങനെ ചെയ്താലും സ്കിൻ ടാഗ് പൊഴിഞ്ഞു പോകുന്നതായി കാണുന്നു.\nഇതിൽ ശ്രദ്ധിക്കേണ്ട മറ്റൊരു കാര്യം സ്കിന്നിന് എന്തെങ്കിലും പ്രശ്നം ഉള്ളവരോ, ഷുഗറിന്റെ പ്രശ്നം ഉള്ളവരോ ഇങ്ങനെ ചെയ്യാൻ പാടില്ല. നിങ്ങളുടെ ശരീരത്തിൽ ഒരുപാട് സ്കിൻ ടാഗുകൾ ഉള്ളവർ ആണെങ്കിൽ ഒരു ഡോക്ടറുടെ നിർദ്ദേശ പ്രകാരം മാത്രമേ ഇവ നീക്കം ചെയ്യാൻ പാടുള്ളൂ.\nഹോമിയോപ്പതിയിൽ സ്കിൻ ടാഗുകൾ പൊഴിഞ്ഞു പോകുന്ന ഉള്ള മെഡിസിൻസ് ലഭ്യമാണ്. ഈ സ്കിൻ ടാഗുകൾ ഉണ്ടാകുന്നത് സൗന്ദര്യ പ്രശ്നത്തേക്കാൾ ഉപരി നമ്മുടെ ശരീരത്തിൽ ഉണ്ടാകുന്ന ആരോഗ്യ പ്രശ്നത്തിന്റെ മുന്നറിയിപ്പാണ് എന്ന് മനസ്സിലാക്കി നമ്മൾ ഇതിനെ നീക്കം ചെയ്യുക.\nPrevious article ചുമയും, ശ്വാസം മുട്ടലും എങ്ങനെ മാറ്റിയെടുക്കാം? ചുമയും ശ്വാസംമുട്ടലും മാറ്റിയെടുക്കാനുള്ള പരിഹാരമാർഗങ്ങൾ എന്തൊക്കെ?\nNext article പേപ്റ്റിക് അൾസർ എങ്ങനെ സുഖപ്പെടുത്താം? ഇവയുടെ ലക്ഷണങ്ങൾ എവ?


യുഎസിൽ ഫേസ്ബുക്കിനെതിരെ കേസ് - Rashtrabhoomi\nയുഎസിൽ ഫേസ്ബുക്കിനെതിരെ കേസ്\nMarch 16, 2019 March 16, 2019 RB News Desk\nസോഷ്യൽ മീഡിയ ഭീമൻ ഫെയ്സ്ബുക്കിനെതിരെ യുഎസില് കേസ്. അതായത്, കേംബ്രിജ് അനലറ്റിക്ക വിവരച്ചോര്‍ച്ച കേസിനു പിന്നാലെയാണ് ഇത് എന്നത് ശ്രദ്ധേയമാണ്. വ്യക്തിവിവരങ്ങള് ചോര്‍ത്തി നല്‍കിയെന്ന കേസിലാണ് നടപടി സ്വീകരിച്ചിരിക്കുന്നത്.\nകൂടാതെ ഇപ്രകാരം, ആപ്പിള്, മൈക്രോസോഫ്റ്റ് ആമസോണ്, ഉള്‍പ്പെടെ 150 ല് അധികം കമ്പനികളുമായി ഫെയ്സ്ബുക്കിന് വിവര കൈമാറ്റ ഇടപാട് നടന്നു എന്നാണ് പുതിയ കണ്ടെത്തല്. കൂടാതെ ഇത്തരത്തിൽ ഇടപാട് വിവരങ്ങള് രണ്ടു പ്രമുഖ സ്മാര്‍ട് ഫോണ് നിര്‍മ്മാണ കമ്പനികളോട് കൈമാറാന് ആവശ്യപ്പെട്ടിട്ടുണ്ട്.\nഉപഭോക്താക്കളെ അതേസമയം വ്യക്തിഗത വിവരകൈമാറ്റം ഒരു തരത്തിലും ബാധിക്കില്ലന്നാണ് ഫെയ്സ്ബുക്കിന്റെ അനൗദ്യോഗിക വിശദീകരണം പുറത്ത് വന്നിരിയ്ക്കുന്നത്.\nആർത്തവകാലത്ത് സാനിറ്ററി നാപ്കിനുകൾ സുരക്ഷിതമോ??\nടെസ് ലയുടെ വൈ ഇലക്ട്രിക് എസ് യുവി അവതരിച്ചു


ആയിഷ സുൽത്താനയ്ക്ക് ഹൈക്കോടതി ഇടക്കാല മുൻകൂർ ജാമ്യം അനുവദിച്ചു. | Malayali Manasu\nHome India ആയിഷ സുൽത്താനയ്ക്ക് ഹൈക്കോടതി ഇടക്കാല മുൻകൂർ ജാമ്യം അനുവദിച്ചു.\nആയിഷ സുൽത്താനയ്ക്ക് ഹൈക്കോടതി ഇടക്കാല മുൻകൂർ ജാമ്യം അനുവദിച്ചു.\nലക്ഷദ്വീപ് ഭരണകൂടം രാജ്യദ്രോഹക്കുറ്റം ചുമത്തിയ ചലച്ചിത്ര പ്രവർത്തക ആയിഷ സുൽത്താനയ്ക്ക് ഹൈക്കോടതി ഇടക്കാല മുൻകൂർ ജാമ്യം അനുവദിച്ചു.\nഅറസ്റ്റ് ചെയ്യുകയാണെങ്കിൽ 50,000 രൂപയുടെ ബോണ്ടിൽ കീഴ്ക്കോടതി ജാമ്യം നൽകണമെന്നും ഹൈക്കോടതി നിർദേശിച്ചു.\nഅതേസമയം മുൻകൂർ ജാമ്യം തേടി കൊണ്ടുള്ള ഹർജി ഹൈക്കോടതി വിധി പറയാൻ വേണ്ടി മാറ്റിവെച്ചു.\nഅഡ്വ.പി വിജയഭാനുവാണ് ആയിഷ സുൽത്താനയ്ക്ക് വേണ്ടി ഹാജരായത്.\nജൈവായുധ പരാമർശം നടത്തിയത് അബദ്ധത്തിലാണ്. അത് തെറ്റാണെന്ന് മനസിലായപ്പോൾ തന്നെ ആയിഷ മാപ്പു പറഞ്ഞിരുന്നതായും അഭിഭാഷകൻ കോടതിയിൽ പറഞ്ഞു.\nഅതേസമയം ഞായറാഴ്ച കവരത്തി പോലീസ് സ്റ്റേഷനിൽ ആയിഷ സുൽത്താന ഹാജരാകണം.\nഅറസ്റ്റ് രേഖപ്പെടുത്തിയാലും ഇവരുടെ അഭിഭാഷകന്റെ സാന്നിധ്യത്തിൽ മാത്രമേ ചോദ്യം ചെയ്യാവൂ എന്നും കോടതി നിർദേശിച്ചിട്ടുണ്ട്.\nPrevious articleരക്തദാത ദിനാചരണം ജില്ലാ കളക്ടർ ഉദ്ഘാടനം ചെയ്തു\nNext articleഫോമാ കൾച്ചറൽ കമ്മിറ്റിക്കു നവ നേതൃത്വം : പൗലോസ് കുയിലാടൻ ചെയർമാൻ


ചായ വിതരണക്കാരന് ദക്ഷിണേന്ത്യയിലെ ആദ്യ ലംബോര്‍ഗിനി ഡീലര്‍ഷിപ്പ് ഉടമയായ കഥ | Success Story Of Satheesh| First Lamborghini Dealer In South India\n2014-ലാണ് ബെംഗളൂരുവില് ലംബോര്‍ഗിനി ഷോറൂം ആരംഭിക്കുന്നത്. ഡല്‍ഹിയിലും മുംബൈയിലും മാത്രമായിരുന്നു അതുവരെ ലംബോര്‍ഗിനിയുടെ ഷോറൂമുണ്ടായിരുന്നത്.\nദക്ഷിണേന്ത്യയില് ആദ്യമായി ലംബോര്‍ഗിനിയുടെ ഡീലര്‍ഷിപ്പ് തുറക്കുന്നത് ബെംഗളൂരു എന്ന ഉദ്യാനനഗരിയിലാണ്. 48 വയസ് മാത്രം പ്രായമുള്ള ടി.എസ്. സതീഷ് എന്നയാളാണ് അതിന്റെ അമരക്കാരന്. അധികമാര്‍ക്കുമില്ലാത്ത വാഹനം സ്വന്തമാക്കണമെന്ന് ആഗ്രഹത്തില്‍നിന്നാണ് ഇന്നാട്ടില് ഇല്ലാത്ത വാഹനത്തിന്റെ ഒരു ഷോറൂം തന്നെ തുറക്കണമെന്ന ആശയം ജനിക്കുന്നത്.\nലംബോര്‍ഗിനിയുടെ അവന്റഡോര് റോഡ്സ്റ്റര് എന്ന വാഹനമായിരുന്നു സതീഷ് ആദ്യമായി സ്വന്തമാക്കിയ ആഡംബര കാര്. അദ്ദേഹം ആ വാഹനം സ്വന്തമാക്കുമ്പോള് ഇന്ത്യയില് രണ്ട് ഷോറൂമുകളാണ് ലംബോര്‍ഗിനിക്കുള്ളത്. എട്ട് കോടി രൂപ വിലയുള്ള ഈ വാഹനം ഇന്ത്യയില് ഇന്നും വിരളമാണ്. ബിഎംഡബ്ല്യുവിന്റെ അഞ്ച് കാറുകള്, രണ്ട് ഔഡി കാറുകള്, ഫോക്‌സ്വാഗണ് പസാറ്റ്, ഹ്യുണ്ടായി വെര്‍ണ എന്നിവയും ഇപ്പോള് അദ്ദേഹത്തിന്റെ വീട്ടുമുറ്റത്തുണ്ട്.\nഈ നേട്ടങ്ങള് കൈയെത്തിപിടിക്കും മുമ്പ് അദ്ദേഹവും കഷ്ടപ്പാടിന്റെ ഒരു ഭൂതകാലത്തിലൂടെ സഞ്ചരിച്ചിട്ടുണ്ട്. 13-ാം വയസിലാണ് സതീഷ് ബെംഗളൂരു എന്ന നഗരത്തിലെത്തുന്നത്. മല്ലേശ്വരത്തെ ഒറ്റമുറി വീട്ടില് സഹോദരിക്കും ഭര്‍ത്താവിനുമൊപ്പം താമസിച്ചായിരുന്നു സ്‌കൂള് പഠനം. 16-ാം വയസില് സ്‌കൂള് വിദ്യാഭ്യാസം അവസാനിച്ചതോടെ അദ്ദേഹം ജോലിക്കിറങ്ങി.\nഒരു അഭിഭാഷകന് ചായ കൊണ്ടുപോയി നല്‍കുന്ന ജോലിയാണ് സതീഷിന് ആദ്യം ലഭിച്ചത്. ഈ ജോലിക്കൊപ്പം വൈകുന്നേരങ്ങളില് പഠനത്തിനായി സമയം നീക്കിവെച്ചു. പിന്നീട് ദയാനന്ദ് സാഗര് എന്ന ഈവനിങ് കോളേജില്‍നിന്ന് കൊമേഴ്‌സില് ബിരുദം സ്വന്തമാക്കി. ബിരുദധാരിയായിതിന് ശേഷം 1987ല് ടൈറ്റാന് വാച്ചസില് ടൈപ്പിസ്റ്റായി സതീഷിന് ജോലി ലഭിച്ചു.\nമൂന്ന് വര്‍ഷങ്ങള്‍ക്കുശേഷം 1200 രൂപ ശമ്പളത്തില് എച്ച്പിയുടെ പര്‍ച്ചേസിങ്ങ് വിഭാഗത്തില് ടൈപ്പിസ്റ്റ് ജോലിയില് കയറി. പിന്നീട് ഇതേ കമ്പനിയില് വിവിധ വിഭാഗത്തിനൊപ്പം സതീഷ് ജോലി ചെയ്തു. ഒടുവില് 1999-ല് എച്ച്പിയുടെ ലോജസ്റ്റിക് മനേജര് തസ്തികയിലിരിക്കുമ്പോഴാണ് സതീഷ് അവിടെനിന്നും പടിയിറങ്ങുന്നത്. അന്ന് 1.5 ലക്ഷം രൂപയായിരുന്നു അദ്ദേഹത്തിന്റെ ശമ്പളം.\n1999-ന് ശേഷം 4000 സ്‌ക്വയര് ഫീറ്റ് പ്ലോട്ട് വാങ്ങി സതീഷ് റിയല് എസ്റ്റേറ്റ് രംഗത്തേക്ക് ഇറങ്ങി. എന്നാല്, സാമ്പത്തിക മാന്ദ്യവും സ്ഥലവുമായി ബന്ധപ്പെട്ട കേസും അദ്ദേഹത്തിന്റെ കണക്കുകൂട്ടലുകള് തെറ്റിച്ചു. സാമ്പത്തിക പ്രശ്‌നങ്ങള് തുടങ്ങിയതോടെ അദ്ദേഹത്തിന്റെ പഴയ സഹപ്രവര്‍ത്തകന് ആ സ്ഥലം വാങ്ങുകയായിരുന്നു. പിന്നീടുള്ള അഞ്ച് വര്‍ഷം കഷ്ടപ്പാടുകള് നിറഞ്ഞതായിരുന്നു.\n2008-09 കാലഘട്ടത്തില് ബെംഗളൂരുവിലും കേരളത്തിലുമായി ഒന്നിലധികം ഹൗസിങ്ങ് പ്രോജക്ടുകള് ഏറ്റെടുത്ത് നടപ്പാക്കി. അതൊരു തിരിച്ചുവരവായിരുന്നു. പിന്നീടുള്ള നാല് വര്‍ഷം കുതിപ്പിന്റേതായിരുന്നു. 2013-ല് സതീഷിന്റെ ആസ്തി 400 കോടിയിലെത്തി.\n2014-ലാണ് ബെംഗളൂരുവില് ലംബോര്‍ഗിനി ഷോറൂം ആരംഭിക്കുന്നത്. ഡല്‍ഹിയിലും മുംബൈയിലും മാത്രമായിരുന്നു അതുവരെ ലംബോര്‍ഗിനിയുടെ ഷോറൂമുണ്ടായിരുന്നത്. ഇന്നും ദക്ഷിണേന്ത്യയിലെ ഒരേയൊരു ലംബോര്‍ഗിനി ഡീലറാണ് സതീഷ്. സ്വപ്നങ്ങള്‍ക്ക് പരിധിയില്ലെന്നും നിശ്ചയ ദാര്‍ഢ്യത്തോടെ മുന്നോട്ടുനീങ്ങിയാല് വിജയം നമുക്കൊപ്പമുണ്ടാകുമെന്നും സ്വന്തം ജീവിതത്തിലൂടെ വരച്ചുകാണിക്കുകയാണ് അദ്ദേഹം.\nContent Highlights: Success Story Of Satheesh, First Lamborghini Dealer In South India


Muttala Maruthimala Eco Tourism project opened for public | മുട്ടറ മരുതിമല ഇക്കോ ടൂറിസം പദ്ധതി നാടിന് സമർപ്പിച്ചു. വിനോദ സഞ്ചാര മേഖലയ്ക്ക് ഉണർവ്വ് - Malayalam Oneindia\n27 min ago 'ചെങ്കോട്ടയില് പതാക ഉയര്‍ത്തിയത് ബിജെപി ബന്ധമുള്ള ദീപ് സിദ്ദു'; ആരോപണവുമായി കര്‍ഷക സംഘടനകള്\n44 min ago ട്രാക്ടര് റാലിക്കിടെയുണ്ടായ സംഘര്‍ഷം; ഉത്തരവാദികള് ദില്ലി പൊലീസെന്ന് കര്‍ഷക യൂണിയന്\nUpdated: Sun, Nov 8, 2020, 9:43 [IST]\nകൊല്ലം: കൊവിഡ് കാലത്ത് കൊല്ലത്തെ വിനോദ സഞ്ചാര മേഖലയ്ക്ക് ഉത്തേജനം. മുട്ടറ മരുതിമല ഇക്കോ ടൂറിസം പദ്ധതി ടൂറിസം മന്ത്രി കടകംപളളി സുരേന്ദ്രൻ നാടിന് സമർപ്പിച്ചു. ജില്ലയുടെ വിനോദ സഞ്ചാര മേഖലയ്ക്ക് കൂടുതല് ഉണര്‍വേകുമെന്ന് ടൂറിസം വകുപ്പ് മന്ത്രി കടകംപള്ളി സുരേന്ദ്രന് പറഞ്ഞു. പദ്ധതിയുടെ ഉദ്ഘാടനം വീഡിയോ കോണ്‍ഫറന്‍സിലൂടെ നിര്‍വഹിക്കുകയായിരുന്നു മന്ത്രി.\nകോവിഡ് പ്രതിസന്ധി ഏറ്റവും കൂടുതല് ബാധിച്ചത് വിനോദസഞ്ചാര മേഖലയെയാണ്. എന്നിരുന്നാലും വികസന പ്രവര്‍ത്തനങ്ങളുമായി മുന്നോട്ടു പോവുകയാണ് സംസ്ഥാന സര്‍ക്കാര്. പ്രകൃതിയുടെ സംരക്ഷണം ഉറപ്പാക്കിയുള്ള പ്രവര്‍ത്തനങ്ങളാണ് വിനോദ സഞ്ചാര മേഖലയില് നടത്തുന്നത്. മരുതിമലയിലെ അപൂര്‍വയിനം ചെമ്പന് കുരങ്ങുകളുടെ സംരക്ഷണം ഉറപ്പാക്കിയുള്ള നിര്‍മാണ പ്രവര്‍ത്തനങ്ങളാണ് നടത്തിയിരിക്കുന്നത്.\nജില്ലയുടെ മുഖ്യ ടൂറിസം കേന്ദ്രമായി മരുതിമല മാറുമെന്നും മന്ത്രി പറഞ്ഞു. വെളിയം ഗ്രാമപഞ്ചായത്തിലെ മുട്ടറയിലാണ് മരുതിമല ഇക്കോ ടൂറിസം പദ്ധതി യാഥാര്‍ഥ്യമായത്. വെളിയം പഞ്ചായത്തിന് 37 ഏക്കര് റവന്യൂ ഭൂമി 20 വര്‍ഷത്തേക്ക് പാട്ടത്തിന് നല്‍കിയാണ് പദ്ധതി നടപ്പാക്കിയത്. വെളിയം ഗ്രാമപഞ്ചായത്തിനും ജില്ലാ ടൂറിസം പ്രമോഷന് കൗണ്‍സിലിനുമാണ് പദ്ധതിയുടെ മേല്‍നോട്ടം. ടൂറിസം വകുപ്പ് മുഖേന 70 ലക്ഷം രൂപ ചെലവഴിച്ചാണ് രണ്ട് ഘട്ടങ്ങളിലായി പദ്ധതി പൂര്‍ത്തീകരിച്ചത്. ജലസേചന വകുപ്പിനായിരുന്നു നിര്‍മാണ ചുമതല.\nവൈദ്യുതീകരണം, കുഴല്‍ക്കിണര് വഴി ശുദ്ധജല ലഭ്യത എന്നിവ ഉറപ്പാക്കി. ഇന്‍ഫര്‍മേഷന് സെന്റര്, കഫെറ്റേരിയ, പാത്ത് വേ, സംരക്ഷണ വേലികള്, ടോയ്ലറ്റ് സൗകര്യം, മൂന്ന് സെറ്റ് വിശ്രമ മന്ദിരങ്ങള് എന്നിവയുമുണ്ട്. പ്രവേശനകവാടം, റോഡ് വേ എന്നിവയുടെ നിര്‍മാണവും പൂര്‍ത്തീകരിച്ചു. പി അയിഷാ പോറ്റി എം എല് എ ശിലാഫലകം അനാച്ഛാദനം ചെയ്തു.\nkollam കൊല്ലം കടകംപള്ളി സുരേന്ദ്രന് ടൂറിസം മന്ത്രി kadakampally surendran\nMuttala Maruthimala Eco Tourism project opened for public


ഇന്ന് നമ്മൾ ഇവിടെ കാണിക്കാൻ പോകുന്നത് വീട്ടമ്മമാർക്ക് വളരെയധികം ഉപകാരപ്പെടുന്ന ഒരു അടിപൊളി കിച്ചൻ ടിപ്പ് ആണ്. ഇന്ന് മിക്ക വീടുകളിലും ഉള്ള ഒന്നാണ് ഗ്യാസ് അടുപ്പ്. ഭക്ഷണം പാകം ചെയ്യാൻ ഗ്യാസ് അടുപ്പ് ഉണ്ടായേ തീരൂ എന്ന അവസ്ഥയിലായി. കുറച്ചു കാലം ഗ്യാസ് അടുപ്പ് ഉപയോഗിച്ച് കഴിഞ്ഞാൽ ഗ്യാസ്\nഅടുപ്പിന്റെ ബർണർ നിറമെല്ലാം മങ്ങി കറുത്ത് കരിപിടിച്ചപോലെ ആയിട്ടുണ്ടാകും. കുറച്ചു കാലം ഉപയോഗിക്കാതിരുന്നാലും നിറം മങ്ങിപോകാറുണ്ട്. അത് എങ്ങിനെ എളുപ്പത്തിൽ വൃത്തിയാക്കാം എന്നതിനെ കുറിച്ചാണ് ഇന്നത്തെ വീഡിയോയിൽ പറയുന്നത്. വിനാഗിരി ഉപയോഗിച്ച് ഗ്യാസ് സ്റ്റോവ് ബർണർ വൃത്തിയാക്കി നോക്കിയിട്ടുണ്ടാകും.\nഎന്നാൽ ഇവിടെ നമ്മൾ വേറെ ഒരു രീതിയിലാണ് ചെയ്യുന്നത്. ഇതിനായി നമ്മൾ ഉപയോഗിക്കുന്നത് പുളിയാണ്. പുളി മാത്രം മതി കരിപിടിച്ച പോലെ ഉള്ള ബർണർ വൃത്തിയാക്കി തിളക്കുവാൻ. അതിനായി ആദ്യം ഒരു പാത്രത്തിലേക്ക് കുറച്ചു പുളി എടുക്കുക.21/2 കപ്പ് നല്ല ചൂടുള്ള വെള്ളം ഒഴിക്കുക. എന്നിട്ട് ഒരു കൈയിൽ കൊണ്ട് പുളി നന്നായി ഉടച്ചു കൊടുക്കുക.\nപുളി നന്നായി വെള്ളത്തിൽ ലയിച്ചു വരുമ്പോൾ അതിലേക്ക് ഗ്യാസ് ബർണർ ഇട്ടുകൊടുക്കുക. ഏകദേശം ഒരു7– 8 മണിക്കൂർ അല്ലെങ്കിൽ ഒരു രാത്രി വെക്കുക. ബാക്കി വിവരങ്ങൾ വീഡിയോയിൽ വിശദമായി നിങ്ങൾക്ക് കാണിച്ചു തരുന്നുണ്ട്. ഇതുപോലെ നിങ്ങളും ചെയ്‌തു നോക്കൂ.. Video credit: Unique Eats Malayalam recipes\nതക്കാളി കൊണ്ട് ഒരുതവണ ഇങ്ങനെ ഒന്ന് ചെയ്തു നോക്കൂ.. ഈ സൂത്രം ഇതുവരെ അറിഞ്ഞില്ലല്ലോ! അടിപൊളിയാണേ..


ഹോസ്റ്റല് വാര്‍ഡന്റെ മര്‍ദ്ദനത്തില് നട്ടെല്ലിന് പരിക്കേറ്റ് ആദിവാസി ബാലന്; നാലാം ക്ലാസുകാരനെ മര്‍ദ്ദിച്ചത് മോപ്പ് ഉപയോഗിച്ച് | DoolNews\nവയനാട്: ഹോസ്റ്റല് വാര്‍ഡനില് നിന്നും ക്രൂരമര്‍ദ്ദനമേറ്റ് ആദിവാസി വിദ്യാര്‍ത്ഥി. വയനാട്ടിലെ നെന്മേനി ആനപ്പാറ ട്രൈബല് ഹോസ്റ്റലിലെ നാലാം ക്ലാസ് വിദ്യാര്‍ത്ഥിയാണ് ഹോസ്റ്റല് വാര്‍ഡനില് നിന്നും മര്‍ദ്ദനമേറ്റെന്ന പരാതിയുമായി എത്തിയിട്ടുള്ളത്.\nചീങ്ങേരി കോളനി നിവാസിയായ ഒമ്പത് വയസ്സുകാരനാണ് മര്‍ദ്ദനമേറ്റത്. കഴിഞ്ഞ വ്യാഴാഴ്ചയാണ് സംഭവം നടന്നത്. മര്‍ദ്ദിച്ചത് കൂടാതെ ഹോസ്റ്റല് വാര്‍ഡന് നിലം തുടക്കുന്ന മോപ്പുപയോഗിച്ചും തന്നെ അടിച്ചുവെന്നും വിദ്യാര്‍ത്ഥി മാധ്യമങ്ങളോട് പറഞ്ഞു.\n‘ഭക്ഷണം കഴിച്ച ഹോട്ടലില് ചെന്ന് ഞാന് മാംസം കഴിക്കുന്നുണ്ടോ എന്നും അവര് ചോദിക്കുമായിരുന്നു’; സംഘപരിവാര് വിലക്കിയ ദളിത് സോപാനം ഗായകന് ഡൂള്‍ന്യൂസിനോട് സംസാരിക്കുന്നു\nഅക്രമത്തില് വിദ്യാര്‍ത്ഥിയുടെ നട്ടെല്ലിന് പരിക്കേറ്റിട്ടുണ്ട്. ഗുണനപ്പട്ടിക തെറ്റിച്ചെന്ന് പറഞ്ഞുകൊണ്ടാണ് തന്നെ മര്‍ദ്ദിച്ചതെന്ന് ബത്തേരിയിലെ ആശുപത്രിയില് ചികിത്സയില് കഴിയുന്ന വിദ്യാര്‍ത്ഥി അറിയിച്ചു.\n‘നിയന്ത്രണം പാടില്ല’; എയിഡഡ് സ്‌കൂള് അധ്യാപക നിയമനങ്ങള്‍ക്ക് കടിഞ്ഞാണിടാനുള്ള സര്‍ക്കാര് തീരുമാനത്തില് നിയമ നടപടിക്കൊരുങ്ങി മാനേജ്‌മെന്റുകള്\nഹോസ്റ്റല് വാര്‍ഡന് അനൂപിനെതിരെ സംഭവത്തെക്കുറിച്ച് വിദ്യാര്‍ത്ഥിയും കുടുംബവും നല്‍കിയ പരാതിയില് പൊലിസ് കേസെടുത്തു. സംഭവത്തില് അന്വേഷണം നടത്തിവരികയാണെന്നും ആവശ്യമായ നടപടികള് സ്വീകരിക്കുമെന്നും പൊലിസ് അറിയിച്ചു.


കത്രീനാ കൈഫും വിക്കി കൗശലും വിവാഹിതരായി! എല്ലാവിധ ആഡംബരങ്ങളോടും കൂടി ആഘോഷമാക്കി താരങ്ങളുടെ വിവാഹം.!! | Katrina Kaif - Vicky Kaushal Wedding\nആരാധകർ ഏറെ ആകാംക്ഷയോടെ കാത്തിരുന്ന താരവിവാഹമായിരുന്നു കത്രീനയുടെയും വിക്കി കൗശലിന്റെയും. ബോളിവുഡ് താരങ്ങളായ വിക്കി കൗശാലും കത്രീന കൈഫും പുതിയ ജീവിത ത്തിലേക്ക് കടന്നിരിക്കുകയാണ്. ബോളിവുഡിൽ നിന്നടക്കം ക്ഷണിക്കപ്പെട്ട അതിഥികളും കുടും ബാംഗങ്ങളും അടക്കം പങ്കെടുത്ത സ്വകാര്യ ചടങ്ങായാണ് വിവാഹം നടന്നത്. രാജസ്ഥാനിലെ ഹോട്ടൽ ബർവാരയിൽ വെച്ച് എല്ലാവിധ ആഡംബരങ്ങളോടും കൂടിയാണ് വിവാഹം നടന്നത്. ബോളിവുഡിൽ ഇന്നുവരെ കാണാത്ത ആഢംബരത്തോ\nടെയായിരിക്കും വിവാഹം നടന്നതെന്നായിരുന്നു റിപ്പോർട്ടുകൾ. ഡോളിയിലാണ് നവവധു കത്രീന കൈഫ് എത്തിയത്. ഏഴ് വെള്ളക്കുതിരകളുടെ അകമ്പടിയോടെ വിക്കി കൗശാലും വിവാഹ വേദിയിലെത്തിയെന്നാണ് റിപ്പോർട്ടുകൾ പറയുന്നത്. കഴിഞ്ഞ തിങ്കളാഴ്ച രാത്രിയാണ് മുംബൈ യിലെ കലിന എയർപോർട്ടിൽ നിന്നും വിക്കിയും കത്രീനയും രാജസ്ഥാനിലെ വിവാഹവേദിയിലേക്ക് പുറപ്പെട്ടത്. കഴിഞ്ഞ ഒരു വർഷത്തിലേറെയായി ഇരുവരും പ്രണയത്തിലാണെന്ന് വാർത്തകളു ണ്ടെങ്കിലും ഇരുവരും ഇതുവരെ തങ്ങളുടെ ബന്ധത്തെ കുറിച്ച്\nപരസ്യമായി തുറന്നുപറച്ചിൽ നടത്തിയിരുന്നില്ല.വിവാഹത്തിന് മുന്നോടിയായുള്ള ഒരുക്കങ്ങളും വളരെ രഹസ്യമായാണ് ഇരുവരും മുന്നോട്ട് കൊണ്ടുപോയത്. ഇപ്പോൾ കത്രീന ഇൻസ്റ്റാഗ്രാമിൽ പങ്കുവെച്ച ഒരു പോസ്റ്റാണ് ആരാധകർ ഏറ്റെടുത്തിരിക്കുന്നത്. “ഇന്നത്തെ ഈ നിമിഷത്തിലേക്ക് എത്തിനിൽക്കുമ്പോൾ എല്ലാവരോടും സ്നേഹവും കടപ്പാടും മാത്രമാണുള്ളത്. ഞങ്ങളുടെ ഈ പുതിയ ജീവിതയാത്ര തുടങ്ങുന്ന സമയത്ത് ഏവരുടെയും അനുഗ്രഹവും പ്രാർത്ഥനയും കൂടെയുണ്ടാവണമെന്ന് ആഗ്രഹിക്കുന്നു.” ഇങ്ങനെയാണ്\nകത്രീന ഇൻസ്റ്റാഗ്രാമിൽ കുറിച്ചത്. വിവാഹച്ചടങ്ങുകളുടെ നാലോളം ചിത്രങ്ങളാണ് താരം ഷെയർ ചെയ്തി രിക്കുന്നത്. ഒട്ടേറെ താരങ്ങളാണ് ആശംസകൾ അറിയിച്ച് കമ്മന്റ് ചെയ്തിരിക്കുന്നത്. നിങ്ങൾ തന്നെയാണ് ഏറ്റവും നല്ല ജോടിയെന്നാണ് പ്രിയങ്ക ചോപ്ര കമ്മന്റ് ചെയ്തത്. കരീന കപൂർ, ആലിയ ഭട്ട്, ജാൻവി കപൂർ തുടങ്ങി ഒട്ടേറെ സെലിബ്രെട്ടികളാണ് ആശംസകളുമായി രംഗത്തെ ത്തിയിരിക്കുന്നത്. എന്താണെങ്കിലും കൂടുതൽ വിവാഹവിശേഷങ്ങൾക്കായി കാത്തിരിക്കുകയാണ് സിനിമാപ്രേമികളും ആരാധകരും.


എവിടെ, സിലിയുടെ 40 പവൻ? ദാനം ചെയ്തെന്ന വാദം ശരിയല്ലെന്ന് ബന്ധുക്കൾ | koodathai murder | Manorama news\nഎവിടെ, സിലിയുടെ ആ 40 പവൻ? കണിക്കവഞ്ചിയില് ഇട്ടെന്ന് ഷാജു; കള്ളമെന്നു ബന്ധുക്കള്\nഷെറിൻ മുഹമ്മദ് October 16, 2019 12:29 PM IST\nകോഴിക്കോട് ∙ കൂടത്തായി കൊലക്കേസിൽ, മരിച്ച സിലിയുടെ ആഭരണങ്ങൾ സംബന്ധിച്ച അന്വേഷണം നിർണായകമാകുമെന്ന് സൂചന. വിവാഹ ആഭരണങ്ങളുൾപ്പെടെ 40 പവനോളം സ്വർണം സിലി ധ്യാനവേദിയിലെ കാണിക്കവഞ്ചിയിൽ ഇട്ടെന്നാണ് ഭർത്താവ് ഷാജു പറഞ്ഞിരുന്നതെന്നും ഇതു ശരിയല്ലെന്നു വ്യക്തമായിട്ടും അന്നു തർക്കത്തിനു പോയില്ലെന്നുമാണ് സിലിയുടെ ബന്ധുക്കൾ പറയുന്നത്. പുതിയ വെളിപ്പെടുത്തലുകളുടെ പശ്ചാത്തലത്തിൽ ഇവർ പരാതി നൽകാനൊരുങ്ങുകയാണ്.\nആഭരണങ്ങൾ കാണാതായതിൽ ജോളിക്കും പങ്കുണ്ടെന്ന് വ്യക്തമാക്കുന്ന മൊഴിയാണ് അന്വേഷണ സംഘത്തിന് ലഭിച്ചത്. നേരത്തേ, മകൾ ആൽഫൈൻ മരിച്ച ദുഃഖത്തിൽ കുഞ്ഞിന്റെ ആഭരണങ്ങൾ ഏതെങ്കിലും പള്ളിക്കു നൽകാമെന്ന് സിലി പറഞ്ഞിരുന്നു. ഇതറിഞ്ഞാണു പുതിയ കഥയുണ്ടാക്കിയതെന്നും ബന്ധുക്കൾ ആരോപിക്കുന്നു.\nസിലി മരിച്ച ദിവസം ആഭരണങ്ങളണിഞ്ഞ് പൊന്നാമറ്റം കുടുംബത്തിലെ വിവാഹത്തിൽ പങ്കെടുത്ത ശേഷമാണ് താമരശ്ശേരിയിലെ ദന്താശുപത്രിയിലെത്തിയത്. ഓമശ്ശേരി ആശുപത്രിയിൽ മരണം സ്ഥിരീകരിച്ചുകഴിഞ്ഞ് നഴ്സുമാർ ഈ ആഭരണങ്ങൾ കവറിലാക്കി ഷാജുവിനെ ഏൽപ്പിച്ചിരുന്നു. ഈ കവർ ജോളി സിലിയുടെ ബന്ധുവിനെ ഏൽപ്പിച്ച് സൂക്ഷിക്കാൻ ആവശ്യപ്പെട്ടു. അന്നുതന്നെ ഷാജുവിനെ തിരിച്ചേൽപ്പിക്കുകയും ചെയ്തു.\nഒന്നര മാസത്തോളം കഴിഞ്ഞ് ഷാജു ഫോണിൽ വിളിച്ചു പറഞ്ഞത് സിലി ആഭരണങ്ങളിൽ ഒന്നുപോലും ബാക്കി വയ്ക്കാതെ കാണിക്കവഞ്ചിയിൽ ഇട്ടെന്നായിരുന്നു. സഹോദരിയുടെ ഒരു വള സിലിയുടെ കൈവശമുണ്ടായിരുന്നെന്നും അത് ഉറപ്പായും അങ്ങനെ ചെയ്യില്ലെന്നും അമ്മ മറുപടി നൽകി. പിന്നീട് ജോളിയുമായുള്ള വിവാഹം കഴിഞ്ഞ് ഒരു ദിവസം ഷാജു വീട്ടിലെത്തി ഒരു പവന്റെ പുതിയ വള ഏൽപ്പിച്ചു മടങ്ങി.\nസിലി മരണദിവസം ഏതെല്ലാം ആഭരണം ധരിച്ചിരുന്നു എന്നറിയാൻ കുടുംബം അന്നത്തെ വിവാഹ ആൽബം പരിശോധിച്ചെങ്കിലും എവിടെയും ഫോട്ടോ കണ്ടെത്താനായില്ല.


ത്രിപുര; ബിജെപിക്ക് 11 ക്രിമിനല് പശ്ചാത്തലമുള്ള സ്ഥാനാര്‍ത്ഥികള്; 18 കോടിപതികള് | Tripura elections: BJP fields maximum tainted, richest candidates - Malayalam Oneindia\n» ത്രിപുര; ബിജെപിക്ക് 11 ക്രിമിനല് പശ്ചാത്തലമുള്ള സ്ഥാനാര്‍ത്ഥികള്; 18 കോടിപതികള്\nത്രിപുര; ബിജെപിക്ക് 11 ക്രിമിനല് പശ്ചാത്തലമുള്ള സ്ഥാനാര്‍ത്ഥികള്; 18 കോടിപതികള്\nUpdated: Sun, Feb 11, 2018, 9:05 [IST]\nഅഗര്‍ത്തല: ത്രിപുര നിയമസഭാ തെരഞ്ഞെടുപ്പില് ഏറ്റവും കൂടുതല് ക്രിമിനലുകളെയും, കോടിപതികളെയും സ്ഥാനാര്‍ത്ഥി പട്ടികയില് ഉള്‍പ്പെടുത്തി ബിജെപി. ദേശീയ പാര്‍ട്ടികളില് ഏറ്റവും കുറവ് കോടിപതികളെ മത്സരിപ്പിക്കുന്ന പാര്‍ട്ടി ഭരണപക്ഷമായ സിപിഐഎമ്മാണ്. തെരഞ്ഞെടുപ്പ് നിരീക്ഷകരായ ത്രിപുര ഇലക്ഷന് വാച്ചാണ് സത്യവാങ്മൂലങ്ങള് പഠനവിധേയമാക്കി കണക്ക് പുറത്തുവിട്ടത്.\nസ്ഥാനാര്‍ത്ഥികളില് 7.45 ശതമാനം പേര് ക്രിമിനല് പശ്ചാത്തലമുള്ളവരാണ്. 11 ശതമാനം പേര് കോടിപതികളും. ആകെയുള്ള 297 സ്ഥാനാര്‍ത്ഥികളില് 22 പേര്‍ക്കാണ് ക്രിമിനല് കേസുകളുള്ളത്. 35 പേര് തങ്ങളുടെ വരുമാനം 1 കോടിക്ക് മുകളിലാണെന്ന് സത്യവാങ്മൂലത്തില് വ്യക്തമാക്കിയിട്ടുണ്ട്. 60 അംഗ നിയമസഭയിലേക്കുള്ള തെരഞ്ഞെടുപ്പ് ഫെബ്രുവരി 18-ന് അരങ്ങേറും.\nക്രിമിനല് പശ്ചാത്തലമുള്ള സ്ഥാനാര്‍ത്ഥികളെ കൂടുതലായി ഇറക്കുന്നത് ബിജെപിയാണ്, 11. കോണ്‍ഗ്രസിന്റെ4സ്ഥാനാര്‍ത്ഥികള്‍ക്കും, സിപിഎമ്മിന്റെ രണ്ട് പേര്‍ക്കും, ഐപിഎഫ്ടിയുടെ2പേര്‍ക്കും, തൃണമുല് കോണ്‍ഗ്രസിന്റെ ഒരാള്‍ക്കും ക്രിമിനല് കേസുണ്ട്. ചില ബിജെപി സ്ഥാനാര്‍ത്ഥികള്‍ക്കെതിരെ ഗുരുതരമായ ക്രിമിനല് കേസുകളാണ് ഉള്ളതെന്ന് റിപ്പോര്‍ട്ട് വ്യക്തമാക്കി. അതേസമയം കോടിപതികളായ 35 സ്ഥാനാര്‍ത്ഥികളില് 18 പേര് ബിജെപിയില് നിന്നാണ്.\nകോണ്‍ഗ്രസിന്റെ9പേരും, സിപിഎമ്മിന്റെ നാല് പേരും, ഐഎന്‍പിടിയുടെ രണ്ട് പേരും, ഐപിഎഫ്ടിയുടെയും, തൃണമുലിന്റെയും ഓരോ സ്ഥാനാര്‍ത്ഥികള് വീതവും കോടീശ്വരന്‍മാരാണ്. ചാറിലാം സീറ്റില് നിന്നും മത്സരിക്കുന്ന ബിജെപി സ്ഥാനാര്‍ത്ഥി ജിഷ്ണു ദേവ്‌വര്‍മ്മയാണ് 11 കോടിയുമായി കോടീശ്വരമാരില് മുന്നില്.\nത്രിപുര പീപ്പിള്‍സ് പാര്‍ട്ടിയിലെ ഖഗേന്ദ്ര റിയാംഗും, പര്‍ക്കറോയ് റിയാംഗുമാണ് ഏറ്റവും ദരിദ്രര്, 100 രൂപയാണ് ഇവരുടെ സ്വത്ത്. അതേസമയം സ്ഥാനാര്‍ത്ഥി പട്ടികയില് 78 ശതമാനം പേരും നികുതി വിവരങ്ങള് വെളിപ്പെടുത്തിയില്ല. 24 വനിതാ സ്ഥാനാര്‍ത്ഥികളും ത്രിപുരയില് മത്സരത്തിനുണ്ട്.\ntripura election bjp candidate ത്രിപുര ബിജെപി സിപിഎം സ്ഥാനാര്‍ഥി\nTripura elections: BJP fields maximum tainted, richest candidates. Election commission announced the details


സൗദിയിലേക്ക് വന്‍തോതില് മയക്കുമരുന്ന് കടത്താനുള്ള ശ്രമം പരാജയപ്പെടുത്തി; പിടിച്ചെടുത്തത് 1.4 കോടി ഗുളികകള് | Saudi Arabia foils drug smuggling attempt from Lebanon\nജിദ്ദ ഇസ്ലാമിക് പോര്‍ട്ടിലെത്തിയ ഇരുമ്പ് ഷീട്ടുകളടങ്ങിയ കണ്ടെയ്‍നര് വിശദമായി പരിശോധിച്ചപ്പോഴാണ് വന് മയക്കുമരുന്ന് ശേഖരം കണ്ടെടുത്തത്.\nRiyadh Saudi Arabia, First Published Jun 27, 2021, 10:22 AM IST\nറിയാദ്: സൗദി അറേബ്യയിലേക്ക് വിദേശത്ത് നിന്ന് വന്‍തോതില് മയക്കുമരുന്ന് കടത്താനുള്ള ശ്രമം അധികൃതര് പരാജയപ്പെടുത്തി. ലെബനോനില് നിന്ന് രാജ്യത്തേക്ക് കൊണ്ടുവന്ന സാധനങ്ങള്‍ക്കിടയില് ഒളിപ്പിച്ചിരുന്ന 1.4 കോടിയോളം മയക്കുമരുന്ന് ഗുളികകളാണ് പിടിച്ചെടുത്തതെന്ന് ഔദ്യോഗിക വാര്‍ത്താ ഏജന്‍സി റിപ്പോര്‍ട്ട് ചെയ്‍തു.\nജിദ്ദ ഇസ്ലാമിക് പോര്‍ട്ടിലെത്തിയ ഇരുമ്പ് ഷീട്ടുകളടങ്ങിയ കണ്ടെയ്‍നര് വിശദമായി പരിശോധിച്ചപ്പോഴാണ് വന് മയക്കുമരുന്ന് ശേഖരം കണ്ടെടുത്തത്. നര്‍ക്കോട്ടിക്സ് കണ്‍ട്രോള് ജനറല് ഡയറക്ടറേറ്റിന്റെയും സക്കാത്ത് ആന്റ് ടാക്സ് ജനറല് അതോരിറ്റിയുടെയും കസ്റ്റംസിന്റെയും നേതൃത്വത്തിലായിരുന്നു പരിശോധന. മയക്കുമരുന്ന് കടത്തുമായി ബന്ധമുണ്ടെന്ന് സംശയിക്കുന്ന ഒരു സ്വദേശിയെ റിയാദ് മേഖലയില് നിന്ന് അറസ്റ്റ് ചെയ്‍തു. ഇയാളെ തുടര് നടപടികള്‍ക്കായി പബ്ലിക് പ്രോസിക്യൂഷന് കൈമാറി.\nനേരത്തെ ലെബനോനില് നിന്ന് കൊണ്ടുവന്ന പഴങ്ങള്‍ക്കുള്ളില് ഒളിപ്പിച്ച നിലയിലും മയക്കുമരുന്ന് ഗുളികകള് സൗദി അധികൃതര് പിടിച്ചെടുത്തിരുന്നു. ഇതേ തുടര്‍ന്ന് ഇക്കഴിഞ്ഞ ഏപ്രില് മുതല് ലെബനോനില് നിന്നുള്ള പഴങ്ങളുടെയും പച്ചക്കറികളുടെയും ഇറക്കുമതിക്ക് സൗദി അറേബ്യ വിലക്കേര്‍പ്പെടുത്തിയിരിക്കുകയാണ്.\nLast Updated Jun 27, 2021, 10:22 AM IST\nNarcotics pills in saudi arabia\ndrugs from lebanon\nലബനോനില് നിന്ന് മയക്കുമരുന്ന്\nസൗദി ജിദ്ദ തുറമുഖം\nസൗദി അറേബ്യയില് മയക്കുമരുന്ന്


ചൈനയുമായുള്ള സഹകരണത്തിന് ഇറാന് വലിയ മൂല്യം കല്‍പ്പിക്കുന്നതായി ഇറാന് വിദേശകാര്യ മന്ത്രി സാരിഫ്\n20 Feb, 2019 at 03:40 AM\nവിവിധ മേഖലകളില് പരസ്പര സഹകരണത്തിനൊരുങ്ങി ചൈനയും ഇറാനും. ഇതിന് മുന്നോടിയായി ഇരു രാജ്യങ്ങളുടെയും വിദേശകാര്യ മന്ത്രിമാര് കൂടിക്കാഴ്ച നടത്തി. ചൈനീസ് വിദേശകാര്യ മന്ത്രി വാങ് യീയും ഇറാന് വിദേശകാര്യ മന്ത്രി മുഹമ്മദ് ജവാദ് സാരിഫും ബീജിംഗിലാണ് കൂടിക്കാഴ്ച നടത്തിയത്.\nഇറാനില് പ്രാദേശിക തലത്തില് നിര്‍മ്മാണാത്മകമായ പങ്ക് വഹിക്കുകയാണ് ചൈന ഉദ്ദേശിക്കുന്നതെന്ന് വാങ് യീ പറഞ്ഞു. ഇറാനിലെ റോഡ് വികസനത്തിന്‍റെ കാര്യത്തില് ചൈന സഹകരിക്കും. സിറിയ, ഇറാഖ് എന്നിവിടങ്ങളിലെ പുനര്‍നിര്‍മ്മാണ പ്രവര്‍ത്തനങ്ങളിലും ചൈന ഇറാനൊപ്പം പങ്കാളിയാകുമെന്ന് സാരിഫ് പറഞ്ഞു. ഒപ്പം അഫ്ഗാനിസ്ഥാനിലെ സമാധ ശ്രമങ്ങള്‍ക്കായും ചൈനയുടെ സഹകരണമുണ്ടാകും. അതോടൊപ്പം ഇറാന്‍റെ ആണവ പദ്ധതികളിലും ചൈന സഹകരിക്കുമെന്ന് മുഹമ്മദ് ജവാദ് സാരിഫ് പറഞ്ഞു\nസുരക്ഷിതവും ബഹുമുഖവുമായ ആണവ പദ്ധതി യാഥാര്‍തഥ്യമാക്കുന്നതിനും ഇക്കാര്യത്തില് നീതി യുക്തമായ അവകാശങ്ങളുടെ സംരക്ഷണത്തിനും സഹകരണവും ആശയ വിനിമയവും ശക്തമാക്കാനും ഇരുവരും കൂടിക്കാഴ്ചയിലൂടെ ലക്ഷ്യമിടുന്നുണ്ട്.\nമുന് മന്ത്രി പി.ശങ്കരന് അന്തരിച്ചു\nമഹാതിർ മുഹമ്മദ് രാജി വെച്ചു\nലോകത്തെ ശക്തനായ ഭരണാധികാരിയുടെ കാര്; അറിയാം ട്രംപിന്റെ ബീസ്റ്റിനെ പറ്റി


മാപ്പ് പറയാനോ? പോയി തുലയൂ; രൂക്ഷപ്രതികരണവുമായി റിമ കല്ലിങ്കല് • ഇ വാർത്ത | evartha\nമാപ്പ് പറയാനോ? പോയി തുലയൂ; രൂക്ഷപ്രതികരണവുമായി റിമ കല്ലിങ്കല്\nevartha Desk October 16, 2018, 1:34 pm October 16, 2018\nതാരസംഘടനയായ അമ്മയില് നിന്ന് രാജിവെച്ച നാല് നടിമാര് മാപ്പ് പറഞ്ഞാല് തിരിച്ചെടുക്കുമെന്ന സിദ്ദിഖിന്റെയും കെ.പി.എ.സി ലളിതയുടെയും നിര്‍ദേശത്തിനെതിരെ രൂക്ഷപ്രതികരണവുമായി റിമ കല്ലിങ്കല്. മാപ്പ് പറയാനോ? പോയി തുലയൂ (ഗോ ടു ഹെല്) എന്നായിരുന്നു റിമയുടെ പ്രതികരണം. ദ ന്യൂസ് മിനുട്ടിന് നല്‍കിയ അഭിമുഖത്തിലാണ് റിമ ഇങ്ങനെ പറഞ്ഞത്.\nസിനിമാ സംഘടയ്ക്കും സിനിമയിലെ പ്രമുഖര്‍ക്കുമെതിരെ പ്രതികരിക്കുന്നതിന്റെ പേരില് ഇന്‍ഡസ്ട്രിയിലും സോഷ്യല്‍മീഡിയയിലും ഒരു വിഭാഗം ആളുകള് ഡബ്യുസിസിക്ക് നേരെ അധിക്ഷേപം ചൊരിയുകയാണ്. നടിമാര് പൊതു സ്വത്താണെന്നാണ് ചിലരുടെ ധാരണ, അവരോട് എന്തുവേണമെങ്കിലും ചോദിക്കാം എന്തും പറയാമെന്നാണ് അവര് കരുതുന്നത്.\nഎഎംഎംഎ നേതൃത്വത്തില് നിന്നും നിരന്തരം നേരിടുന്ന നീതി നിഷേധത്തിലും അവഗണനയിലും ഡബ്ലൂസിസി ദുഖിതരും നിരാശരുമാണ്. ഗൗരവതരമായ കാര്യങ്ങള് ചര്‍ച്ച ചെയ്യാല് പോലും അവര് താല്‍പര്യം പ്രകടിപ്പിക്കുന്നില്ല. ദിലീപ് രാജി വച്ചോയെന്ന് എനിക്ക് ഇപ്പോഴും വ്യക്തമല്ല.\nരാജി സമര്‍പ്പിച്ചെന്നും എന്നാല് നേതൃത്വം ഇപ്പോഴും അതേക്കുറിച്ച് ചിന്തിച്ചുകൊണ്ടിരിക്കുകയാണെന്നുമാണ് താന് കരുതുന്നത്. പക്ഷെ ഞങ്ങളുടെ രാജി സ്വീകരിക്കാന് അവര്‍ക്ക് രണ്ടാമതൊന്നാലോചിക്കേണ്ടി വന്നില്ല എന്നതാണ് രസകരം റിമ പറയുന്നു.\nഎനിക്ക് അവരോട് സഹതാപം മാത്രമാണ്. കാരണം അവര്‍ക്ക് അവിടെ തുടരുകയല്ലാതെ മറ്റ് വഴികളില്ല. ഇനി തിരിച്ചുവരാന് ഞങ്ങള് മാപ്പ് അപേക്ഷിക്കണമെന്നാണ് അവര് പറയുന്നതെങ്കില് ‘ഗോ ടു ഹെല്’ എന്നാണ് പറയാനൊള്ളൂ. എന്താണ് അമ്മ അംഗങ്ങള് അവിടെയുള്ള വനിതാഅംഗങ്ങള്‍ക്ക് ചെയ്തുകൊടുക്കുന്നത്.\nഎല്ലാവര്‍ഷവും ഉള്ള അമ്മ ഷോയില് പുരുഷന്മാരെ പുകഴ്ത്തി പരിപാടി അവതരിപ്പിക്കുന്നു. പെണ്‍കുട്ടികള് അവിടെ വെറും വസ്തുക്കള് മാത്രം. അഞ്ചു ഗാനങ്ങളില് ഏതെങ്കിലും നടന് വന്ന് അഞ്ച് നടിമാര്‍ക്കൊപ്പം ഡാന്‍സ് ചെയ്യുന്നു. എവിടെപ്പോയി പണ്ട് ഉണ്ടായിരുന്ന മികച്ച നടിമാര്. ആര് അവര്‍ക്കൊപ്പം അഭിനയിക്കാന് എത്തും. അവരൊക്കെ ഇന്‍ഡസ്ട്രിയില് നിന്നു തന്നെ മാഞ്ഞുപോയി.


ഇന്ത്യക്കാരനെ രക്ഷപ്പെടുത്തിയത് 210 മീറ്റർ താഴ്ചയിൽനിന്ന് | Malayalam News\nഇന്ത്യക്കാരനെ രക്ഷപ്പെടുത്തിയത് 210 മീറ്റർ താഴ്ചയിൽനിന്ന്\nറിയാദ്- വാദി ദവാസിറിൽ കുഴൽ കിണറിൽ വീണ ഇന്ത്യക്കാരനെ 210 മീറ്റർ താഴ്ചയിൽ നിന്നാണ് പുറത്തെടുത്തതെന്ന് റിയാദ് സിവിൽ ഡിഫൻസ് വക്താവ് ലെഫ്. കേണൽ മുഹമ്മദ് അൽഹമാദി. പരിക്കേറ്റ ഇന്ത്യക്കാരനെ പിന്നീട് ആശുപത്രിയിലേക്ക് നീക്കി.\nവാദി ദവാസിറിൽ നിന്ന് 60 കിലോമീറ്റർ ദൂരെയുള്ള കൃഷിയിടത്തിൽ 14 ഇഞ്ച് വ്യാസവും 400 മീറ്റർ താഴ്ചയുമുള്ള കുഴൽ കിണറിലാണ് ഇന്ത്യക്കാരൻ വീണത്. ഇതേ കുറിച്ച് ബുധനാഴ്ച ഉച്ചക്കാണ് വാദി ദവാസിർ സിവിൽ ഡിഫൻസ് കൺട്രോൾ റൂമിൽ വിവരം ലഭിച്ചത്. ഉടൻ തന്നെ ആവശ്യമായ സാങ്കേതിക സജ്ജീകരണങ്ങളുമായി സിവിൽ ഡിഫൻസ് സംഘം രക്ഷാപ്രവർത്തനത്തിനെത്തി. പരിശോധനയിൽ കുഴൽ കിണറിൽ 210 മീറ്റർ താഴ്ചയിലാണ് ഇന്ത്യക്കാരൻ കുടുങ്ങിക്കിടക്കുന്നതെന്നും ഇയാൾക്ക് ജീവനുണ്ടെന്നും വ്യക്തമായി. രക്ഷാപ്രവർത്തനത്തിന്റെ ഭാഗമായി ഇന്ത്യക്കാരന് ഓക്‌സിജൻ എത്തിക്കുകയും കൂടുതൽ താഴ്ചയിലേക്ക് വഴുതി വീഴുന്നത് തടയുകയും ചെയ്തു. ഇതിനു ശേഷമാണ് ഇന്ത്യക്കാരനെ കിണറിൽ നിന്ന് പുറത്തേക്ക് വലിച്ചുകയറ്റിയത്. കിണറിൽ വീണ് മണിക്കൂറുകൾക്കു ശേഷമാണ് ഇന്ത്യക്കാരനെ പുറത്തെടുക്കുന്നതിന് കഴിഞ്ഞതെന്നും ലെഫ്. കേണൽ മുഹമ്മദ് അൽഹമാദി പറഞ്ഞു.


R ല് തുടങ്ങുന്ന പേരുകാരെങ്കില് | Secretes Of The People With Name Starting In R - Malayalam BoldSky\nR ല് തുടങ്ങുന്ന പേരുകാരെങ്കില്\n| Updated: Thursday, September 26, 2019, 13:30 [IST]\nപേര് നമുക്കുള്ള തിരിച്ചറിവാണ്. നമ്മുടെ മാതാപിതാക്കള് നമുക്കു നല്‍കുന്ന ഒരു തിരിച്ചറിവ്. പേരിനു പുറകിലും പല ശാസ്ത്രങ്ങളുമുണ്ട്. ഓരോ പേരുകളും ചില പ്രത്യേക അര്‍ത്ഥങ്ങള് ഉള്‍ക്കൊണ്ടു വരുന്നതാണ്.\nആല്‍ഫബെറ്റ് പ്രകാരം A-Z വരെയുള്ള അക്ഷരങ്ങളിലാണ് പേരുകള് തുടങ്ങുന്നത്. ചില അക്ഷരങ്ങളില് തുടങ്ങുന്ന പേരുകള് ധാരാളമുണ്ടാകും. ഉദാഹരണത്തിന് എസ്, എ എന്നിവ. ചിലത് ഏറെ വിരളവും, പ്രത്യേകിച്ചും സെഡ്, ഡബ്ല്യൂ എന്നിവ.\nR എന്ന അക്ഷരവും പൊതുവേ തുടങ്ങുന്ന പേരുകാര് ഏറെയാണ്. ഇവരുടെ ചില പ്രത്യേകതകളെക്കുറിച്ചറിയൂ.\nഗോസിപ്പുകള്‍ക്കു വിധേയമാകുന്ന പേരുകാരാണ്\nഗോസിപ്പുകള്‍ക്കു വിധേയമാകുന്ന പേരുകാരാണ് ഇവര്. പിടി കൊടുക്കാത്ത ഇവരുടെ സ്വഭാവമാണ് ഇതിനൊരു കാരണമായി പറയുന്നത്. കാര്യങ്ങള് ആളുകളോട് നേരിട്ടു പറഞ്ഞു തീര്‍ക്കുന്ന കൂട്ടരാണ് ഇവര്. ഇതിനായി ഇടനിലക്കാരെ ആശ്രയിക്കാറില്ല.\nധാരാളം അനുയായികള് ഇത്തരം പേരുകാര്‍ക്കുണ്ട്. അതായത് ആളുകളെ ആകര്‍ഷിയ്ക്കുവാന് സാധിയ്ക്കും. ഇത്തരം പേരുകാര് ഇവരറിയാതെ തന്നെ ഇവരുടെ വാക്കും പ്രവൃത്തിയും ഇടപെടലുകളുമെല്ലാം മറ്റുള്ളവരെ ആകര്‍ഷിയ്ക്കും.\nസത്യസന്ധത കാത്തു സൂക്ഷിയ്ക്കുന്നവരാണ് ഇവര്. നിങ്ങളോട് ഇടപഴകുന്നവര് എത്തരക്കാരാണെങ്കിലും. പ്രത്യേകിച്ചും പ്രണയ വിഷയങ്ങളില്. പൊതുവേ അല്‍പം നാണപ്രകൃതമെങ്കിലും ആവശ്യം വരുന്ന നേരത്ത് ഇതെല്ലാം മാറ്റി വച്ച് മുന്നിട്ടറങ്ങുന്ന പ്രകൃതവുമാണ്. ഇതു കൊണ്ടു തന്നെ നിങ്ങളെ വിശ്വസിച്ച് ആളുകള് മുന്നോട്ടു വരും.\nRല് തുടങ്ങുന്ന പേരുകാരെങ്കില്\nഇതിനൊപ്പം എ, ജെ, എന്, ഡി എന്നിവയെല്ലാം വന്നാല് നിങ്ങളുടെ ശക്തിയെ കൂടുതലാക്കും. മറ്റുള്ളവരോട് സഹാനുഭൂതിയോടെ പെരുമാറുക കൂടി ചെയ്താല് ഗുണം ഏറെ ലഭിയ്ക്കും. പൊതുവേ കലാ, സ്‌പോര്‍ട്‌സ്, രാഷ്ട്രീയ മേഖലകളില് ശോഭിയ്ക്കും. നല്ല പ്രാസംഗികരാകാം, നല്ല അധ്യാപകരാകും.\nസ്വയം അധ്വാനിച്ചുണ്ടാകുന്ന ധനം\nസ്വയം അധ്വാനിച്ചുണ്ടാകുന്ന ധനം കൊണ്ടു ജീവിയ്ക്കുന്നവരാണ്. ഏറെ ഭവ്യതയോടെ നില്‍ക്കുന്ന പേരുകാരാണ്. കുടുംബ സ്‌നേഹമുള്ള കൂട്ടരാണ് ഇവര്. ബന്ധങ്ങളില് വിശ്വസ്തത പുലര്‍ത്തുന്നവര്. ഏതു കാര്യങ്ങളും ഏറ്റെടുത്തു നടക്കുന്നവര്. പ്രത്യേകിച്ചും കല്യാണം പോലുള്ള ചടങ്ങുകാര്.\nഈ പേരിലുള്ളവരുടെ വളര്‍ച്ചയ്ക്കായി\nഈ പേരിലുള്ളവരുടെ വളര്‍ച്ചയ്ക്കായി മറ്റുള്ളവരെ ചവിട്ടുപടിയാക്കാന് ശ്രമിയ്ക്കാറില്ലെന്നതാണ് പൊസറ്റീവായ ഒരു കാര്യം. ഇതേ സമയം എവിടെയും ഇടിച്ചു കയറാനും കഴിയുന്ന ഇവര് ജോലികളില് ഏറെ മിടുക്കരാകും. എന്തിനെക്കുറിച്ചും വ്യക്തമായ മറുപടി പറയുന്നവരാണ് ഇവര്.\nSecretes Of The People With Name Starting In R\nSecretes Of The People With Name Starting In R, Read more to know about,


തൃഷയുടെ 'മോഹിനി' ഫസ്റ്റ് ലുക്ക് പുറത്തിറങ്ങിKeralafamily | The lifestyle portal\nFriday 14 July 2017 10:49:03 AM\nതൃഷ കൃഷ്ണന് തന്റെ കരിയറിലെ ഏറ്റവും മികച്ച ചിത്രമെന്ന് പറയാവുന്ന തമിഴിലെ ഹൊറര് ചിത്രം മോഹിനിയുടെ തിരക്കിലാണിപ്പോള്. ചിത്രത്തിലെ ഫസ്റ്റ്‌ലുക്ക് പോസ്റ്റര് പുറത്തിറങ്ങിയിരിക്കുകയാണിപ്പോള്. പോസ്റ്ററില് അവതാര് രൂപത്തിലാണ് തൃഷയെ അവതരിപ്പിച്ചിരിക്കുന്നത്.\nഒരു സ്റ്റൈലിഷ് ഹൊറര് മൂവിയാണ് ചിത്രം ഒരുക്കിയിരിക്കുന്നത്. അവതാര് ചിത്രത്തിന്റെയും ഹിന്ദു പുരാണങ്ങളുടേയും പ്രചോദനമുള്‍ക്കൊണ്ടാണ് പോസ്റ്റര് ഒരുക്കിയിരിക്കുന്നത്. തൃഷ മൊത്തത്തില് നീല നിറത്തില് എട്ട് കൈകളിലും ആയുധമേന്തിയ ദുര്‍ഗാദേവിയുടെ രൂപത്തിലാണുള്ളത്.ട്വിറ്ററിലൂടെ തൃഷ തന്നെയാണ് ഫ്‌സറ്റ് ലുക്ക് റിലീസ് ചെയ്തിരിക്കുന്നത്.\nTrisha Krishnan - Mohini\nചിത്രത്തില് 75 മിനിറ്റോളം കമ്പ്യൂട്ടര് ഗ്രാഫിക്സ് ആയിരിക്കുമെന്നും പോസ്റ്റ് പ്രൊഡക്ഷന് വര്‍ക്ക് പുരോഗമിക്കുന്ന ചിത്രം ഡിസ്ട്രിബ്യൂട്ടേഴ്സിനും എക്‌സിബിറ്റേഴ്‌സിനും വേണ്ടി പ്രദര്‍ശിപ്പിച്ചത് തങ്ങളിലെ ആത്മ വിശ്വാസം വര്‍ദ്ധിപ്പിച്ചുവെന്നും സംവിധായകന് രമണ മാധേഷ് അറിയിച്ചു.സിനിമ ചിത്രീകരിച്ചിരിക്കുന്നത് മെക്‌സിക്കോ, യുകെ,തായ്‌ലന്റ് തുടങ്ങി വിദേശ രാജ്യങ്ങളിലായാണ്.\nരമണ മാധേഷ് സംവിധാനം ചെയ്തിരിക്കുന്ന സിനിമ യഥാര്‍ത്ഥ ഹൊറര് സംഭവങ്ങളെ ആസ്പദമാക്കിയതായതുകൊണ്ടാണ് മോഹിനി എന്ന് പേരിട്ടിരിക്കുന്നത്. വിവേക് മെര്‍വി സംഗീതം ഒരുക്കിയിരിക്കുന്നത്. ആര് ബി ഗുരിദേവിന്റേതാണ് സിനിമാറ്റോഗ്രഫി. ദിനേഷ് പൊന്നുരാജ് എഡിറ്റ് ചെയ്തിരിക്കുന്നു.\nചിത്രീകരണത്തിന്റെ അവസാനഘട്ടത്തിലിരിക്കുന്ന സിനിമ തെലുഗിലേക്കും ഡബ് ചെയ്തിട്ടുണ്ട്. ബോളിവുഡ് നടന് ജാക്കി ഭഗ്നാനി ചിത്രത്തില് പ്രധാന വേഷത്തിലെത്തുന്നു.സ്വാമിനാഥന്, യോഗി ബാബു, ഗണേഷ്‌കാര് എന്നിവരാണ് മറ്റു കഥാപാത്രങ്ങളെ അവതരിപ്പിക്കുന്നത്.\nതൃഷയുടേതായി നായകി, കൊടി എന്നീ ചിത്രങ്ങള് അണിയറയിലുണ്ട്.അടുത്ത വര്‍ഷത്തേക്ക് ഏകദേശം ആറോളം പ്രൊജക്ടുകളില് തൃഷ കരാറൊപ്പിട്ടിട്ടുണ്ടെന്നാണ് റിപ്പോര്‍്ട്ടുകള്.\nRead more topics: Tamil Cinema, Trisha, first look poster, Mohini, horror tamil movie,മോഹിനി,തൃഷ\nFirst look posters of Trisha's Mohini revealed. A stylish horror movie in Tamil\nമമ്മൂട്ടിയുടെ കുഞ്ഞാലിമരയ്ക്കാര് ഫസ്റ്റ്‌ലുക്ക് പോസ്റ്റര് പുറത്തിറക്കി